އަންނަންދެން ހުންނާނަން ލޯބިން 30 – Esfiya\nއަންނަންދެން ހުންނާނަން ލޯބިން 30\n6 އަހަރު ފަސް\nއިރުއޮއްސެމުން ދިޔަ ވަގުތެވެ. އަތިރިމަތީގައި މަޖާ ނަގާފައި އުޅުން މީހުންތައްވެސް މިހާރު އެމީހުންގެ ގޭތަކަށް ހިނގައްޖެއެވެ. ނަމަވެސް 25 އަހަރުގެ ތާރާ އަދިވެސް ދާކަށް ހިޔާލެއް ނުކުރެއެވެ. ހީވާގޮތުން އިރުއޮއްސުން ކަންވެސް އޭނާއަށް ނޭނގޭ ކަހަލައެވެ.\nތާރާގެ ކުރިމަތިން ސިފަވަމުން ދިޔައީ މީގެ6އަހަރު ކުރީގެ ހަނދާންތަކެވެ. ލޯބިވެރިޔާއާއެކު ހޭދަކުރެވުނު ފޮނި ދުވަސްތަކެވެ. ދެމީހުން ބައްދަލު ވި ގޮތެވެ. ފުރަތަމަ އެކަކު އަނެކަކު ދެކެ ވީ ނަފްރަތެވެ. އެ ނަފްރަތު ލޯތްބަށް ބަދަލު ވީގޮތެވެ. އެ ލޯބި ވެއްޔާ މޮޑެވިގެން ދިޔަ ގޮތެވެ. އެއަށްފަހު އަނެއްކާވެސް ލޯބީގެ ކުރި ފެޅުމަށްފަހު ފޯދުމުގެ ކުރިން މަރުވެގެން ދިޔަ ގޮތެވެ.\nކިޔާން އާއެކު ސައިކަލް ދުއްވަލަން ދިޔަ ދުވަސްތަކުގެ ހަނދާނެވެ. ކިޔާން އޭނައަށް ލޯބި ހުށަހެޅި ދުވަހުގެ ހަނދާނެވެ. އެކުގައި އިރުއޮއްސޭ ވަގުތު އެ މަންޒަރު ބަލަން ތިބޭ ހަނދާނެވެ. ކިޔާން އާއެކު އުޅޭއިރު ކުދިކުދި ކަންކަމާ ކުރާ ޝަކުވާއެވެ. ދެމީހުން ކުރާ ޒުވާބެވެ. ތޮޅޭ ތޮޅުން ތަކެވެ. ޖަހާ ސަކަރާތެވެ. އެ އުފާވެރި ދުވަސްތަކެވެ.\nނަމަވެސް އެއީ މީހާރު އޭނާގެ މާޒީއެވެ. އިންގްލެންޑަށް ބަދަލުވުމުގެ ކުރިން އޭނާ ވަނީ އެ ހަނދާންތައް ރާއްޖޭގައި ކަފުން ކޮށްފައެވެ. ނަމަވެސް އެ ހަނދާންތައް އަނބުރާ އެއައީއެވެ. އަނބުރާ އެ ފަސްގަނޑަށް ދާ ދުވަސް ވެސް އައިސް ޖެހުނީއެވެ.\nތާރާ އަތަށް ގިޓާ ހިޔަވަރު ކޮށްލިއެވެ.\n“މި ވާވަރު ބުނެދޭ ހިތްވޭ\nކަލާޔަށް އަންގާ ހިތްވޭ\nތިލޯތްބަށް އެދިގެން ދާ ހިތްވޭ\nމަގޭ ހިތް މޮޔަ ވާ ވަރުވޭ\nމަގޭ ހިތް ހުއްޓޭ ގޮތްވޭ\nއަރާމެއް މިހިތަށް ބޭނުންވޭ\nކަލާ ފެނުމުން ހީވަނީ އަހާ ހެންނޭ\nޝަކުވާ ހިތާ ކުރެވޭ ރޮމުން\nމިދެލޯ ފޮހެލާދޭން ކަލާ އަންނާށޭ\nއިންތިޒާރުގައި ހުންނަމޭ ލޯބިވާ…”\nއަސަރުން ފުރިގެންވި އަޑަކުން ތާރާ ލަވަ ކިޔާލިއެވެ. ނަމަވެސް އަޑު ބެދިގެން ދިޔައީ ހިތަށް ކުރި އަސަރުންނެވެ. ލޯ މަރާލުމުން ވެސް އޭނާގެ ހިތި މާޒީގެ ސަފްޙާތައް އޭނާ ލޯކުރިމަތީ އުކެމުން ދިޔަ ފަދައެވެ.\nދެވަނަ ބައި ކިޔަން ތާރާ އަނގަ ހުޅުވާލިއެވެ. ނަމަވެސް ހުއްޓާލީ މީހަކު އޭނާގެ ނަމުން ގޮވާލުމުންނެވެ.\nލޮލުން ފޭދުން ކަރުނަތައް ފުހެލަމުން ތާރާ އިސްއުފުލާ ބަލައިލިއެވެ. އޭނާ އާއި ދިމާއަށް ހިނގާފައި އައި ޒުވާނާ ފެނުނެވެ. “އިންނު.” ތާރާ ގޮވާލިއެވެ. “މިއަދު ގެއަށް ވެސް ނާންނަ ދުވަހަކީތަ؟7ޖަހަނީނު.” އީމާން ތާރާ ގާތު ހުއްޓިލަމުން އެއްސެވެ. “ދާން މިއުޅެނީ. ނަގާ ދީބަ.” ތާރާ އީމާންއަށް އަތް ދިއްކޮށްލިއެވެ. ހީލަމުން އީމާން ތާރާގެ އަތުގައި ހިފާ ނަގާދިނެވެ.\n“ރާރާ މިތާ ގިޓާ ޖަހަން އިންއިރު ގޭތެރޭގަ އެބަ ބަޑި ޖަހާ.” އީމާން ބުނެލިއެވެ.\n“އޭނ؟ ބަޑި ޖަހަ… އޮހް ގޯޑް. ޑޯންޓް ޓެލް މީ ދޭ އާ ފައިޓިން އެގެއިން.” ތާރާ އީމާންގެ މޫނަށް ބަލައިލިއެވެ. “ޔަޕް. ދޭ އާ. ކައި އެން ވީ… ބޯ ހަލާކު. އެދެމީހުން ދެން ރައްޓެހި ވާން ވީނު އެވަރު ނުކޮށް؟” އީމާން ދެފަރާތަށް ބޯ ހޫރާލަމުން ބުންޏެވެ.\n“ހީ ވޭތަ؟ ވީ އެއްބަހެއް ނުވާނެ ލައިކް ވާ ކަމަކަށް. ކައިދޮންބެގެ ކަމަކަށް ވާނީ ވީއަށް އުނދަގޫ ކުރުން ނޫނީ ފްލާޓް ކުރުން.” ތާރާ ހީލިއެވެ.\n“އަހަހަހަ. ހިނގާ ދާން ދޯ. ސަނީ މީހާރު ހުންނާނީ ބޯ ގޮވާފަ ކަންނެ. ނޭނގެ އެމީހުން މަރާ ނުލާ ކަމެއް ވެސް. އައި މީން އިފް ޝީ އެކްޗުއަލީ ޑިޑް ދެޓް އައި ވޯންޓް ބީ ސަޕްރައިޒްޑް.” އީމާން ހިނިގަނޑެއް ޖަހާލިއެވެ.\nދެމީހުން ހެމުން ގޮސް އީމާންގެ ކާރަށް އަރައިގެން ތާރާ މެން ގެއަށް ދިޔައެވެ. އެ ގެއަކީ3ބުރިއަށް ނަގާފަ ހުންނަ ރީތި ގެއެކެވެ. އެގޭގެ ވެރިފަރާތަކީ އީމާންއެވެ. އީމާން އާއި ކައިލާން އަދި ތާރާ އުޅެނީ އެގޭގައެވެ. ދިވެހި ކުދިންތަކެއް ވީމަ އެއްކޮށް އުޅެން ފަސޭހަ ވާނެތީއެވެ.\nވީރާ އަކީ ވެސް ރާއްޖެ ކުއްޖެކެވެ. އުޅެ ބޮޑުވީ އިންގްލެންޑް ގައެވެ. އޭނާ އުޅެނީ އޭނާގެ އާއިލާ އެއްކޮށް ނަމަވެސް ވަރަށް ގިނައިން ތާރާމެން ގެއަށް އަންނާނެއެވެ. އެއީ ތާރާގެ ރައްޓެހި ކަމުގައެވެ. އެދެމީހުން ދިމާވީ ތާރާ ދާ ކޮލެޖުންނެވެ.\nސަނަމް އަކީ ވެސް އެދެކުދިންނާ އެއްކޮށް އެއް ކޮލެޖަކަށް ދާ ކުއްޖެކެވެ. އެކުދިންނާއި ހިލާފަށް ސަނަމް އަކީ އިންޑިޔާގެ މުސްލިމް އަވަށަކަށް ނިސްބަތްވާ ކުއްޖެކެވެ. ނަމަވެސް އުޅެ ބޮޑުވީ ދުބާއީގައެވެ. އުމުރުން 15 އަހަރުގައި ބައްޕަ ނިޔާވުމުން ސަނަމް އޭނާގެ މަންމަ އާއެކު ބަދަލުވީ އިންގްލެންޑް އަށެވެ. އިންގްލެންޑްގައި އުޅެނިކޮށް 18 އަހަރުގައި ހިތާމަވެރި އެކްސިޑެންޓެއްގައި މަންމަގެ ހާލު ވަރަށް ބަލިވިއެވެ. އޭގެ ދޮޅު އަހަރު ވީ ތަނާ މަންމަ ނިޔާވީއެވެ. އެހެންކަމުން އުޅެމުން ދިޔައީ އެކަންޏެވެ.\n“އައި ހޭޓް ޔޫ ކައިލާން ރައްޔާން!”\n“އޯވް. އައި ލަވް ޔޫ ޓޫ ބޭބް.”\n“އައި ސެއިޑް އައި ހޭޓް ޔޫ، ޔޫ ގޮރިއްލާ!”\n“އައި ޕްރެފާ އެ ޓައިގާ މޯ. ބަޓް އޯކޭ ސިންސް… އައޫ.. ވަޓް ދި ހެލް ސަނަމް؟! ހޭ! ސްޓޮޕް ހިޓިން މީ! އިޓްސް ކޯލްޑް އެބިއުޒް… އައޫޗް..”\n“އައިމް އެނޯއިޑް! އާރްގް! ވިލް ޔޫ ބޯތު ސްޓޮޕް އާގިއުއިން ފޯ ވަންސް؟! އައި ޑިޒާވް ސަމް ޕީސް ޔޫ ނޯ؟! ވައި ޑޯންޓް ޔޫ ޓޫ ޖަސްޓް ކި* އެން އެޑްމިޓް ޔުއާ އަންކޮންޑިޝަނަލް ލަވް ފޯ އީޗް އަދާ؟! ވީ އާންޓް ޑެލިއުޝަނަލް، އޯކޭ؟ ވީ ކޭން ސީ ދެޓް ޔޫ ބޯތު ލަ..”\n“ސަނީ~! އައި ޑޯންޓް ލަވް ހިމްމްމްމްމް! އިޔޫ! ހީ އިޒް ޑިސްގަސްޓިން! ނޮޓް އީވެން މައި ޓައިޕް!”\nގެއަށް ވަދެގެން އައި ތާރާ އަށާއި އީމާންއަށް3މީހުން ހަޅޭއްލަވާ އަޑު އިވުނެވެ. “އޮހް ޔާ؟ ވަޓްސް ޔުއާ ޓައިޕް ދެން؟” އީމާން ވީރާ އާއި ދިމާކޮށްލިއެވެ.\n“އެކްޗުއަލީ… އައި ޑޯންޓް ލައިކް ބޯއިސް. ދޭ އާ ސްޓުޕިޑް.” ވީރާ އަނގަ އޮރިކޮށްލާފައި ބުނެލިއެވެ. “ޔް.. ޔޫ މީން.. ޔޫ އާ ލެ*ބިއަން؟!” ކައިލާނަށް އަހާލެވުނެވެ. ވަގުތުން ވީރާ މޫނުމަތީގެ ކުލަވަރު އަނދިރިވެގެން ދިޔައެވެ. “ޔޫ… ޔޫ ބަކަރީ! ގެރި ޖަމަލު މިޔަރޫ! އައިމް ނޮޓް ލެ*ބިއަން! އައި ޖަސްޓް ޑޯންޓް ލައިކް ބޯއިސް ލައިކް ދެޓް! އައި ޑޯންޓް ލައިކް ދެމްމްމްމް! ދޭ އާ ސްޓުޕިޑް! ލުކް އެޓް ޔޫ ފޯރ އޭން އެގްޒާމްޕްލް..”\n“ހޭ! އައިމް ނޮޓް ސްޓުޕިޑް، އޯކޭ؟ މިސް ނޯ-އިޓް-އޯލް، ލިސެން ޓު މީ! އައިމް ނޮޓް ސްޓުޕިޑް! އައިމް ވެރީ ސްމާޓް!” ކައިލާން ވީރާ އާއި ދިމާއަށް ލޯ އަޅާލިއެވެ. “ޔޫ-”\n“އޯކޭ! ދެޓްސް އިނަފް ފޯ ޓުޑޭ!” ސަނަމް އެދެމީހުންގެ މޫނުމައްޗަށް2ކުޝަންއެއް އެއްލިއެވެ.\n“އާރ ޔޫ އޯލް ޑަން ފައިޓިން؟” ތާރާ އަހާލިއެވެ. ކައިލާން އާއި ވީރާ އޭނާއަށް ބަލައިލިއެވެ. “ޔެސް ވީ އާ.” ވީރާ ހަށަންބަދެލަމުން ބުނެލިއެވެ. “އޮހް ނޯ ވީ އާ ނޮޓް!” ކައިލާން ދެލޯ ހަނިކޮށްލިއެވެ. “އޮހް ޔެސް! ޔޫ ބޯތު އާ! ނައު ޝަޓް އަޕް އޮރް އައިމް ނޮޓް ގޮނާ މޭކް ފުޑް ޓުނައިޓް.” ތާރާ ދެމީހުންގެ މޫނަށް ވަކިވަކިން ބަލައިލިއެވެ.\n“ވަޓް! ނޯ! ޔޫ ކާންޓް ޑޫ ދެޓް ޓު މީ! ޔޫ ޕްރޮމިސްޑް މީ ޓު މޭކް ޔުއާ ސްޕެޝިއަލް ވައިޓް ޕާސްތާ!” އީމާން ވަގުތުން ތާރާ އާއި ދިމާއަށް ލޯ އެޅިއެވެ. “ޔެސްސްސް! ޔޫ ކާންޓް ޑޫ ދެޓް! ހަދަން ޖެހޭނެ ޕާސްތާ.” ސަނަމް ފަރިތަ ކަމާއެކު ދިވެހިން ވާހަކަ ދެއްކިއެވެ.\n“އޮންލީ އިފް ދޭ…”\n“އޯކޭ. ވީ އާ ޑަން އާގިއުއިން!” ކައިލާން އެންމެ ފަހުން ބުނެލިއެވެ. “ގުޑް. ބަޓް އިންނު ޖެހޭނެ ހެލްޕް ވެދެން ތާ އަށް.” ތާރާ އީމާން އާއި ދިމާއަށް އިނގިލި ދިއްކޮށްލިއެވެ. “ފައިން ބައި މީ.” އީމާން ދެކޮނޑު އަރުވާލިއެވެ.\nދެފަރާތަށް ބޯ ހޫރާލަމުން ތާރާ އޭނާގެ ކޮޓަރިއަށް ދިޔައެވެ. އެނދުމަތީގައި ގިޓާ ބޭއްވުމަށް ފަހު ފާޚާނާއަށް ގޮސް ފެންވަރައިގެން އައިސް އަތް ކުރު ޓީޝާޓަކާއި ޖިންސެއް ލިއެވެ. އަދި ލޯގަނޑު ކައިރީ ހުއްޓިލައި އަމިއްލަ ސޫރައަށް ބަލައިލިއެވެ.\nމިހާރު އެއީ ކުރީގެ ތާރާ އެކޭ އެކަކު ވެސް ނުބުނާނެއެވެ. އޭނާ އަކީ ކުރީގެ ތާރާ އެއް ނޫނެވެ. މާބޮޑު ތަފާތެއް ނެތަސް އޭނާ އަކީ މިހާރު އެ ތާރާ އެއް ނޫނެވެ. އޭނާގެ މުށިކުލައިގެ ދިގު ދިގު ބުޅި އިސްތަށިގަނޑު މިހާރު ވަނީ ފަންކޮށްފައި ކޮނޑަށްވުރެ ކުޑަތަންކޮޅެއް މައްޗަށް ކޮށާލެވިފައެވެ. އިސްތަށިގަނޑުގެ ތިރިވަނީ ގަދަ ރަތް ކުލައެއް ޖައްސާފައެވެ. އިސްތަށިގަނޑުގެ ނިތްގަނޑު ވަނީ މޫނުމަތީގެ އެއްފަޅި ނިވާވާހެން ކޮށާލެވިފައެވެ.\nކުރީގައި ކަކުލާ ހިސާބަށް އަރާވަރުގެ ވަށްތިރި ހެދުމާއި ފިއްތި ހަރުވާޅު ލާ އުޅޭ ތާރާ މިހާރު ލާ އުޅެނީ އަތްދިގު ޓޮޕް، ގަމީސް ނުވަތަ ޓީޝާޓާއި އެކު ޖިންސް ނޫނީ ފިއްތި ހަރުވާޅެވެ. ނަމަވެސް ގޭތެރޭގައި އުޅޭ އިރު އަތް ކުރު އެއްޗެހި ލާ އުޅެނީ އޭނާގެ އެކުވެރިންނަށް އޭނާގެ އަތުގައި ހުރި ލަކުނުތަކުގެ ޙަޤީގަތް އެނގޭތީއެވެ. އޭނާގެ މާޒީ ކިޔާ ދެވިފައިވާ ވާތީއެވެ.\nބަދަލު އައީކީ ހަމައެކަނި އޭނާ އަކަށް ނޫނެވެ. އޭނާގެ ދިރިއުޅުމަށް ވެހެވެ. މިހާރު ކައިލާނަށް ތާރާ އަށް ފެންނަ ހުވަފެންތަކުގެ ވާހަކަ ވެސް އެނގެއެވެ. ތާރާ އަށް ސާރާ އާއި ބައްޕަ ރައްޔާންއަށް ވީ ގޮތް ހުވަފެނުގައި ފެންނަ ކަމެވެ. ތާރާ ރޭގަނޑު ސަކަރާތް ވެއްޖެނަމަ ކައިލާން އެހީވެސް ވެއެވެ.\nކުރިން އަލިފާން ދެކެ ބިރުން ކައްކަން ނޭނގުން ތާރާ އަށް މިހާރު ކައްކަން އެނގޭ ވެސް މެއެވެ. އޭނާ ކައްކަން ދަސްކުރީ އީމާންގެ އެހީގައެވެ. ކުޑަކޮށް އަލިފާންނަށް ސިހުން ވިއަސް ކުރިއާއި ބަލާފައި ވަރަށް ބޮޑު ތަން ތާރާ ވަނީ ރަނގަޅު ކޮށްފައެވެ.\nތާރާ އަކީ މިހާރު ދިރިއުޅުމުގައި ކަންކަމާ ކުރިމަތިލާން ކެރޭ އަންހެނެކެވެ. ހިތްވަރުގަދަ އަންހެނުންގެ ބަލިތަކުގެ ޑޮކްޓަރެކެވެ.\nތާރާގެ ބޮލުގައި ދޮގު ތުހުމަތު އެޅުވިގެން ދިޔުމުން ކައިލާން ހުރީ އޭނާގެ އާއިލާ އާއި ދޭތެރޭ ވަރަށް ހިތްހަމަނުޖެހިފައެވެ. ނަމަވެސް ތާރާގެ އާދޭހަށް އެމީހުންނަށް ގުޅާ ވާހަކަ ދައްކައި ހާލު ބަލައި ހެދަމުން ދިޔައެވެ. އާއިލާ ގުޅުން ކެނޑުމަކީ ދީނުގައި މަނާ ކުރައްވާފައިވާ ކަމަކަށް ވާތީއެވެ. ކޮންމެއަކަސް އެއިން އެއްފަހަރު ވެސް ހިތްހަމަ ނުޖެހުމެއް ފާޅެއް ނުކުރެއެވެ. ހަމައެހެންމެ ތާރާގެ ވާހަކަ އެކަކު ވެސް ނުދައްކައެވެ.\nއެހެންކަމުން ތާރާ ހުރީ ކައިލާން ކައިރިއަކު ކަމެއްވެސް އަދި ކައިލާނަށް ވެގެން އުޅޭގޮތް އެނގޭ ކަމެއް ވެސް އެކަކަށް ވެސް ނޭނގެއެވެ. އެއީ ސިއްރެއް ގޮތަށް ކައިލާންމެން ބޭއްވީއެވެ. އިތުރު މައްސަލަގަނޑެއް ފަށައިފިނަމަ ތާރާގެ ހިތުގެ ހާލު ދެރަވެދާނެތީއެވެ. އެހެނަސް ތާރާ ގެ ކަމަކު ތެދުވަން ޖެހެއްޖެނަމަ އޭނާ ތެދުވާނީ ތާރާ އާއި އެއްކޮޅަށެވެ. އެއީ އޭނާގެ ލޯބިވާ ކޮއްކޮ އަށް އޮންނަ އިތުބާރު ބޮޑުވީމައެވެ. އެކަން ހުދު ތާރާ އަށް އެނގެން ވެސް އެނގެއެވެ.\nތާރާ ގޮސް އެނދުގައި އިށީނދެލައި ފޮޓޯ އަލްބަމެއް ނެގިއެވެ. އޭގައި ބައިވަރު ފޮޓޯތައް ހުއްޓެވެ. އީމާން އާއި، ސަނަމާއި، ވީރާ އާއި އަދި ކައިލާންގެ ފޮޓޯތައްވެސް ހުއްޓެވެ. އެންމެންގެ މޫނުމަތިން ވެސް ފެންނަމުން ދިޔައީ އުފާވެރި ކަމެވެ.\nތާރާގެ ހަނދާނަށް އައީ އެންމެ ފުރަތަމަ ތާރާ އިނގިރޭސިވިލާތަށް އައިސް އުޅުނު ދުވަސްތަކުގެ ހަނދާނެވެ. އެދުވަހު އީމާން އާއި އަލަށް ބައްދަލުވެ ކައިލާން ދެމީހުން ތަޢާރަފު ކުރުމުން އީމާންއަށް ހީކުރެވުނީ ތާރާއަށް ކިޔަނީ ރާރާ ކަމަށެވެ. އޭގެ ފަހުން އެނަން ކިޔުމެއް ނުހުއްޓުނެވެ. އީމާން އެނަން ކިޔާތީ ހިތްހަމަ ނުޖެހިފައި ތާރާ މަލާމާތަކަށް ހަދާފައި އީމާނަށް ގޮވަން ފެށީ އިންނު ކިޔާފައެވެ. އެންމެފަހުން ދެމީހުން ގާތް ރަޙުމަތްތެރިންނަށް ވެގެން ދިޔުމުން އެނަން ހަރުލީއެވެ.\nތާރާ އެހެން އިންދައި އީމާން އައިސް ތާރާ އަށް ގޮވިއެވެ. އެހެންކަމުން ދެމީހުން އެއްކޮށް ގޮސް ކެއްކިއެވެ. އަދި އެންމެން އެއްކޮށް ކައިގެން ސަކަރާތް ޖަހާލައި ހަދާލިއެވެ.\n“އެވްރީވަން ރެޑީތަ ޓުމޯރޯއަށް؟” ސަނަމް އަހާލިއެވެ. “ޔެޕް.” ވީރާ ޖަވާބުގައި ބުނެލިއެވެ. “ތާ އަދި ދަބަސް ޕެކްކޮށް ނުނިމޭ. މިރޭ ނިންމާނަން.” ތާރާ ވެސް ބުނެލިއެވެ.\n“އެކްޗުއަލީ ތާ.. ތި3މީހުނެއް ނޫން ހަމައެކަނި ދަނީކީ. ދޮންބެ އެން މާން ވެސް ދަން.” ކައިލާން އެހެން ބުނުމުން ތާރާއަށް ބަލައިލެވުނެވެ. “ތިބުނީ؟”\n“ދޮންބެމެން މިހާރު ކޮލެޖް އިން ގްރެޖުއޭޓް ވެ ނިމުނީނު. ދެން މިތާ މަޑުކުރުމުގެ ބޭނުމެއް ނެތެއްނު. ރޭގަ ދޮންބެ ގުޅިން ރިޔާން ދޮންބެއަށް ގުޅާފަ ބުނިން މޯލްޑިވްސްގެ ހުންނަ ޑޭޑްގެ ކުންފުނީގެ މެއިން ކުންފުނީގެ ބްރާންޗަށް ދޮންބެ ނިކުންނަން ފަށަން ގޮސް ވީކެއް ވަރު ވީމަ. ރިޔާން ދޮންބެ އެއްބަސް ވި. ހުރިހާ ކަމެއް އެހާ ތަނަށް ހަމަޖައްސާ ދޭނަމޯ ބުނީ. ސޮރީ ލަހުން ބުނެވުނީމަ.” ކައިލާން ބުނެލިއެވެ.\n“އޮހް. އޯކޭ ވާނެ.” ތާރާ މޫނުމައްޗަށް ހިނިތުންވުމެއް ވެރިކުރަމުން ބުންޏެވެ.\n“ތާ ވެސް ނިކުންނާނަން ދޯ ވަޒީފާއަށް؟ މާން ވެސް އެ އުޅެނީ މާންގެ ޑޭޑްގެ އޯޝަން ބްރީޒް ހޮސްޕިޓަލްގެ މެނޭޖާކަމަށް ނިކުންނަން. ހިޒް ޑޭޑް ރިޓަޔާ ވާނެ ރާއްޖެ ދިޔައީމަ.” ކައިލާން އިތުރު ކޮށްލިއެވެ.\n“ނޫނޭ. ތާ މީ ޑޮކް އެއްނު. އޯ.ބީ ހޮސްޕިޓަލް އަށް ވަންނާނީ ގޮސް. ވީ އެން ސަނީ ވެސް އެތަނަށް ވަންނާނީ.” ތާރާ ބުނެލިއެވެ. “އޯ.ބީ ؟ އޮހްހް. ޔޫ މީން އޯޝަން ބްރީޒް؟” އީމާން އަހާލިއެވެ. “އަހަރެމެން ހޮވައްޗޭ. ބެސްޓީސް އަށް ވިސްނަން ވާނެއްނު.” ތާރާ ހީލަމުން ބުނެލިއެވެ. އެންމެން ގާތަށް ވެސް ހިނިއައެވެ. “ގެރެއެއްނު. ތި3މީހުން ހޮވާފަ އެހެން މީހަކު ހޮވާނީ.” އީމާން ވެސް ހުނުމުގައި ބައިވެރިވިއެވެ.\nތާރާ ކޮޓަރިއަށް ގޮސް ދޮރު ތަޅު ލުމަށްފަހު ދަބަސް ޕެކް ކުރަން ފެށިއެވެ. އޭނާ މާދަން ރާއްޖެ އެދަނީ ބޭނުމަކެވެ. އޭނާ އިނގިރޭސިވިލާތަށް ބަދަލުވި އިރު ބަދަލުވީ ބޮޑުކަމެއް ނުނިންމައެވެ. އެކަން އޭނާ ނިންމަން އެބަ ޖެހެއެވެ. އެއީ އޭނާ އަމިއްލަ ނަފްސަށް ވެފައިވާ ވަޢުދެކެވެ. އެ ވަޢުދު އޭނާ ފުއްދާނެކަން ގައިމެވެ.\nދަބަސް ޕެކްކޮށް ނިމުމުން ނިދާ ހެދުން ލައިގެން އައިސް، ތާރާ ފޯނު ނަގައި ރާއްޖެ ނަންބަރަކަށް ޑައިލް ކޮށްލިއެވެ.\n“އައްސަލާމު ޢަލައިކުމް މެނޭޖާ އޮފް ލަކީ އެވެރެސްޓް ކޮމްޕެނީ ސްޕީކިން.” އެކޮޅުން އިވުނީ ފިރިހެނެއްގެ އަޑެވެ. “ވެލް ހެލޯ ޓު ޔޫ ޓޫ ލަކީ.” ތާރާ ހީލިއެވެ. “އޮހް ތާރާ! ޑިޑްންޓް ނޯ ޔޫ ކަމެއް.” އެލެކްސް ބުނެލިއެވެ. “ހަހަ. ޔާ. އިޓްސް މީ. ހައު އިޒް އެވްރީތިން ގޮއިން؟ ޑިޑް ޔޫ ފައިންޑް އެ ލީޑް؟” ތާރާ ސީރިއަސް ވެލަމުން އަހާލިއެވެ.\n“4 ލީޑެއް ފެނިއްޖެ. އެ4ތަން ވެސް ފާސް ކުރުން ފެށޭނެ ވަރަށް އަވަހަށް. ހުރިހާ ކަމެއް ދަނީ ޕްލޭނާ އެއްގޮތަށް. އިރާދަ ކުރެއްވިއްޔާ ވީ ވިލް ފައިންޑް ދެމް. ޑޯންޓް ވޮރީ.” އެލެކްސް ބުންޏެވެ.\n“ޔެސް. ވީ ވިލް ވިން. ވީ ވިލް. އިންސާފު ހޯދޭނެ. އިންޝާ ﷲ.” ތާރާ މަޑުމަޑުން ބުނެލިއެވެ.\n“ވެލް އައި ވިލް ލެޓް ޔޫ ނޯ ހުރިހާ ކަމެއް ކުރިއަށް ދާ ގޮތް. ދެ ޕްލޭން ވެސް. ސަލާން އިނގޭ. ނައިޓް.”\n“ގުޑް ނައިޓް. ސަލާން ތިކޮޅަށް ވެސް. އެން ތޭންކްސް. ޔޫ އެން ރީހަން.”.\n“ޑޯންޓް މެންޝަން އިޓް. ވީ އާ އެ ޓީމް. ވީ ވިލް އޯލްވޭސް ހެލްޕް އީޗް އަދާ.”\nތާރާ ފޯނު ބޭއްވިއެވެ. އަދި ލޯ މަރާލިއެވެ. ފުން ވިސްނުމުގައި އޮވެއެވެ. އޭނާ ހާސްވަނީއެވެ. އަނެއްކާވެސް އެ ފަސްގަނޑަށް ދާން ޖެހޭތީ ޖެހިލުން ވަނީއެވެ. އޭނާގެ މާޒީ ހަނދާން ވާތީއެވެ. ނާއިލް ކުރި އަނިޔާތައް ހަނދާން ވާތީއެވެ. ކިޔާން ގެ ހަނދާންތައް އާވާތީއެވެ.\nއޭނާގެ ހިތަށް ވަރަށް އުނދަގޫވެއެވެ. އަނެއްކާ ކިޔާން އާއި ބައްދަލު ވާނެ ބާވައެވެ؟ ކިޔާން އޭނާ ދެކެ މިހާރު ނަފްރަތު ކުތާނެ ދޯއެވެ؟ ކިޔާން މިހާރު އާ ދިރިއުޅުމެއް ނުފަށާ ކަމެއް ވެސް ނޭނގެއެވެ. ނަމަވެސް ތާރާ އަށް ކުރެވޭނެ ކަމެއް އޮބެން ހެއްޔެވެ؟ އޭނާ ދެން ކިތަންމެ ވަރަކަށް ޙަޤީޤަތް ކިޔާދޭން މަސައްކަތް ކުރިޔަސް އަޑު އަހާނެ ކަންފަތެއް ކިޔާންގެ ނުވާނެއެވެ. އޭނާގެ މަޖުބޫރީ އޭނާގެ ދިރިއުޅުން ފުނޑުފުނޑު ކޮށްލީއެވެ. އޭނާގެ ދެލޯ ކުރިމަތީގައެވެ. އޭނާގެ ހިތް ކޮށާލުމަށް ފަހުގައެވެ.\nމިއީ ކޮންފަދަ ވޭނެއް ހެއްޔެވެ؟ ތާރާ އަކީ ކުށްވެރިއެއް ނޫނެވެ. އޭނާ އަކީ ޝިކާރަވެރިއެއްގެ ދަލުގެ ޖެހިފައިވާ ޝިކާރައެއް ފަދައެވެ. އޭނާގެ އަތްފައި ވަނީ ބަނދެވެފައެވެ.\nއެގޮތިގައި ފިކުރު ކުރަން އޮށްވައި ތާރާއަށް ނިދުނީ ކޮން އިރަކު ކަމެއް ވެސް ނޭނގެއެވެ. އޭނާއަށް އެނގޭ އެއްޗަކީ އޭނާގެ ސިކުނޑީގައި އެންމެ ފަހުން ވީ ލަފްޒު ތަކަކީ….\n‘ކަލާއަށް އިންތިޒާރު ކުރަމޭ. އަދިވެސް ލޯބިވަމޭ. އާދޭތޯ އިންނާނަމޭ ލޯބިން، ޔާރާއޭ.’\nހޯޕް ޔޫ ލައިކް ދިސް ޗެޕްޓާ. 😊\nNext chapter ganas danee kn irakun, plx varah avahah ganans dahchaa\nVarh happy aslu shaii avahah up kohdheythy mihaaru\nHope avahah justice libeyne kamah\nN CURIOUSLY WAITING FOR ANOTHER PART INGEY\nހޯދޭތޯ މަންޒިލެއް… 6\nތަޤްދީރު 02 ވަނަ ބައި\nހިތާމަ January 9, 2020\nމިލްކު ކޮށްލީ ހިތޭ……16\nހިތާމަ ލޯބި July 10, 2017


Srilankan in Schedule Cargo Operations Fashanee - Vaguthu\nސްރީލަންކަން އިން ޝެޑިއުލް ކާގޯ އޮޕަރޭޝަންސް ފަށަނީ\nސްރީލަންކަން އެއާލައިނުން ރާއްޖެއަށް ޝެޑިއުލް ކާގޯ ފްލައިޓްތައް ފަށަން ނިންމައިފިއެވެ.\nސްރީލަންކަން އިން ބުނީ، މި ހަފްތާއިން ފެށިގެން ކޮންމެ ހަފްތާއެއްގެ އާދީއްތަ، ބުދަ އަދި ބުރާސްފަތި ދުވަހު ކާގޯ ޝެޑިއުލް ދަތުރުތައް ބޭއްވުމަށް ހަމަޖެހިފައިވާ ކަމަށެވެ. ކޯގޯ ފްލައިޓްތަކުގައި އާންމު ގޮތެއްގައި ގެނައުމަށް ހަމަޖެހިފައިވަނީ ކާބޯތަކެތީގެ އިތުރުން ސިއްހީ ބައެއް ސާމާނުތަކެވެ.\nސްރީލަންކަން އެއަރލައިންސްގެ ކާގޯ ފްލައިޓު ރާއްޖެއަށް އަންނަނީ ދެކުނު އެފްރިކާ، ދުބާއީ، ޖިއްދާ އަދި ޗައިނާގެ ބައެއް ހިސާބުތަކުން މުދާ ހިފައިގެންނެވެ. މި ދަތުރުތަކާއެކު ވިޔަފާރިވެރިންނަށް ތަރުކާރީ އާއި މޭވާ އަދި ކާބޯތަކެތީގެ އެހެނިހެން ބާވަތްތަކުގެ އިތުރުން ސިއްޙީ ސާމާނުތައް ގެނައުމަށް ފަސޭހަވެގެންދާނެއެވެ.\nކޮވިޑް-19 ގެ ސަބަބުން ދުނިޔޭގެ އެކި ގައުމުތަކުގެ ވައިގެ އުދުހުންތައް ހުއްޓައި ފުރަބަންދު އިއުލާނު ކޮށްފައިވާ ދަނޑިވަޅުގައިވެސް ސްރީލަންކަން އެއާލައިނުން ވަނީ މިދިޔަ މަހުގެ 23 އާއި ހަމައަށް 22 ފްލައިޓް ރާއްޖެއަށް އަޅާފައެވެ. އޭގެ ތެރޭގައި ހިމެނެނީ ކާގޯ ފްލައިޓްތަކާއި މީހުން ގެނައުމަށް އަޅާފައިވާ ފްލައިޓްތަކެވެ.\nޖޫން 1, 2020 20:46\nއަދި ވެސް ނާދެވިފައި ތިބި މީހުން ލަންކާގައި އެބަތިބި.ކީއްތޯ ވަނީ ގެނަސްދިނިއްޔާ\nބައްޕަ އަކީ ދުވަސްވީ މުސްކުޅި ބަލިމީހެއް ހިތުގެ މައްސަލައާއި ްްްްްްްް ސްޓްރޯކް ޖެހި އެނދުމަތި ވެފައި އެތައްއަހަރެއް . މިހާރު ހުޅުމާލޭ ހޮސްޕިޓަލުގައި ގައި އެޑްމިޓް ކޮށްފައި.ލޮނުދައްވެ އޮކްސިޖަން ދައްވެ. ދޮންމަންމަ ނޮވެމްބަރު ގައި ޑރ.ދައްކަން ދިޔަގޮތަށް ނާދެވި ތާށިވެފައި. ކުރިން މީހުން ގެނައިއިރު ވެސް ޖާގަ ފުލުވީއޭ ުުުުުުުުުުުުުުުުުުުުުުުުުުުުުުުުުުުުުުުުުުުުުު\nމިފަހަރު ވެސް މެމްބަރާއި ގުޅައިގެން ްްުްްުްްުްްުްްުްްުްްުްްުްްުްްުްްުްްއުޅެވެސް ފުރުސަތު ނުދިން މިކޮމެންޓް ޖަހާލަދީ ޕލޒ\nޖޫން 1, 2020 22:17


Misruge anhenaku Kaiveneege vaguthugai maruvejje\nކައިވެނީގެ ރަސްމިއްޔާތަށް ތައްޔާރު ވަނިކޮށް މިސުރުގެ ޒުވާން އަންހެނަކު ވަނީ މަރުވެފައި\nމިސުރުގެ އަވަށެއް ކަމަށްވާ ބަނީ ސޫފިގައި ދިރިއުޅޭ ގިނަ ބަޔަކަށް ވަރަށް ހިތާމަވެރި ހާދިސާއެއް ކުރިމަތިވެއްޖެ އެވެ. އެ އަވަށުގައި އޮތް ކައިވެނީގެ ރަސްމިއްޔާތެއް ފެށެން ކުޑަ ވަގުތުކޮޅަކަށް ވެފައި ވަނިކޮށް ކައިވެނި ކުރަން ހަމަޖެހިފައިވާ ޒުވާން އަންހެނަކު މަރުވުމާ ގުޅިގެންނެވެ.\nމިސްރުގެ ނޫހަކުން ބުނި ގޮތުގައި 28 އަހަރުގެ އަލާ އަހުމަދު މަރުވީ ހާޓް އެޓޭކެއް ޖެހިގެންނެވެ. އަލާގެ ކައިވެނީގެ ހަފުލާއަށް ދިޔަ އޭނާގެ އެކުވެރިންނާއި ގާތް ތިމާގެ މީހުންނަށް ލިބުނު ހިތާމަ ބޮޑުވީ އޭނާގެ ކައިވެނީގެ ބަދަލުގައި ޖަނާޒާގައި ބައިވެރިވާން ޖެހުނީމަ އެވެ.\nއަލާ ކައިވެނީގެ ރަސްމިއްޔާތަށް ދާން ތައްޔާރުވާން ކޮޓަރިއަށް ވަން ގޮތަށް ނުނުކުމެގެން މާ ލަސް ވާތީ އޭނާގެ އާއިލާގެ މީހުން ދޮރުގައި ޓަކި ޖަހައި ވަރަށް ގިނަ އިރު ވަންދެން އޭނާއަށް ގޮވި އެވެ. ނަމަވެސް އަލާގެ ޚަބަރެއް ނުވެގެން އެންމެ ފަހުން ދޮރު ހަލާކު ކޮށްލައިގެން ވަދެ ބެލިއިރު އަލާ އޮތީ ކޮޓަރީގެ ތަޅުންގަނޑު މައްޗަށް ވެއްޓިފަ އެވެ.\nއާއިލާގެ މީހުން ވަގުތުން ޑޮކްޓަރަކަށް ގުޅައިގެން ގެނެސް ޑޮކްޓަރު ޗެކް ކުރިއިރު ވެސް އަލާ އޮތީ މަރުވެފައި ކަމަށް އާއިލާ އާ ހަވާލާ ދީ މިސުރުގެ ނޫހުން ބުނެފައި ވެއެވެ.\nއެއްވެސް ސިއްހީ މައްސަލައެއް އަލާގެ ހުރި ކަމެއް އާއިލާއަށް ފާހަގަ ކުރެވިފައި ނުވާ ކަމަށް އާއިލާއިން ބުނެފައި ވެއެވެ. އަލާ ބެލި ޑޮކްޓަރު ބުނެފައިވަނީ އޭނާ މަރުވީ ކުއްލިއަކަށް ހާޓް އެޓޭކެއް ޖެހިގެން ކަމަށެވެ.\nމިސުރުގައި މިގޮތަށް އަލަތު ކައިވެންޏަށް ތައްޔާރުވެފައިވާ އަންހެން ކުދިން މީގެ ކުރިން ވެސް މަރުވެފައި ވެއެވެ. އެގޮތުން 2017 ވަނަ އަހަރު ވެސް 22 އަހަރުގެ ޒުވާން އަންހެނަކު ކައިވެނި ކުރަމުން ދަނިކޮށް މަރުވެގެން ވެއްޓިފައި ވެއެވެ.\nސުގަންދާ އާއި ސަންކޭތު ކައިވެނި ކުރަނީ\nފަނޑިޔާރު އަމިއްލައަށް އޭނާ ޖޫރިމަނާ ކޮށްފި\nއަލަތު ކައިވެންޏަށް ފިރިހެންމީހާ ހުސް ސޯޓެއްގައި


މި މަޤާމަށް ފަރާތަކުން ކުރިމަތިލާފައިނުވާތީ، މި މިނިސްޓްރީ IUL)459-HR/1/2019/199) ނަމްބަރު އިޢުލާން ބާޠިލްކޮށް، އެމަޤާމަށް ކުރިމަތިލުމުގެ ފުރުޞަތު އަލުން ހުޅުވައިލަމެވެ.\nމިނިސްޓްރީއާއި މިނިސްޓްރީގެ ދަށުން ހިނގާ އެންމެހައި ތަންތަނުގެ ފަރާތުން ޚަބަރުފަތުރާ ވަސީލަތްތަކަށް ދޭންޖެހޭ އެންމެހައި މަޢުލޫމާތުތައް ތައްޔާރުކުރުމާއި، މީޑިއާ އިވެންޓްތައް އިންތިޒާމުކޮށް ވިލަރެސްކުރުމާއި، ޚަބަރުފަތުރާ ވަސީލަތްތައް މެދުވެރިކޮށް އޮފީހުގެ ތަސައްވަރު ހަރުދަނާކުރުމާއި، އޮފީހުން ކުރާ މަސައްކަތްތައް ޙިއްޞާކުރުމުގެ މަސައްކަތްތައް ރާވައި އިންތިޒާމުކުރުން.\nސޯޝަލް މީޑިއާ އަދި މިނިސްޓްރީގެ ވެބްސައިޓް މެދުވެރިކޮށް މިނިސްޓްރީ އާއި މިނިސްޓްރީގެ ދަށުން ހިނގާ ތަންތަނުން ކުރާ މަސައްކަތްތަކާއި މުހިންމު ކަންކަމުގެ މަޢުލޫމާތު ޙިއްޞާކުރުމުގެ މަސައްކަތްތައް އިންތިޒާމުކުރުން.\nމިނިސްޓްރީއާއި މިނިސްޓްރީގެ ދަށުން ހިނގާ އެންމެހައި ތަންތަނުގައި ޚަބަރުފަތުރާ ވަސީލަތްތައް އަދި އެނޫންވެސް ފަރާތްތަކަށް މަޢުލޫމާތު ދިނުމުގައި ގެންގުޅޭނެ މިންގަނޑުތަކާއި އުސޫލުތައް ކަނޑައަޅައި ޢާންމުކުރުމާއި އެކަންކަމަށް މުވައްޒަފުން އަހުލުވެރިކުރުން.\nޑިޕާޓުމެންޓާ ގުޅުންހުރި ސިޔާސަތުތަކާއި މިންގަނޑު އަދި އެސްއޯޕީ ހަދައި އިޞްލާޙުކުރުމުގެ މަސައްކަތުގައި ޕީޕއެމްއާރްޑީ އަށް އެހީތެރިވެދީ ބޭނުންވާ މަޢުލޫމާތު ފޯރުކޮށްދިނުން.\nމީޑިއާއާ ގުޅުންހުރި ބައްދަލުވުންތަކުގައި ބައިވެރިވުމާއި، ޚަބަރުފަތުރާ ވަސީލަތްތައް މެދުވެރިކޮށް މަޢުލޫމާތު ފެތުރުން.\nމިނިސްޓްރީގެ ގްރެފިކްސްއާއި ޑިޒައިނިންގގެ އެންމެހައި މަސައްކަތްތައް ކުރުން.\nޖާނަލިޒަމް، މީޑިއާ މިއިން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު ޖާނަލިޒަމް، މީޑިއާ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nޖާނަލިޒަމް، މީޑިއާ މިއިން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ17 އޮކްޓޫބަރު 2019 ވާ ބުރާސްފަތި ދުވަހުގެ 13:30 ގެ ކުރިން، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) އަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\n10 ޞަފަރު 1441ހ\n08 އޮކްޓޫބަރު 2019މ\nސުންގަޑި: 17 އޮކްޓޫބަރު 2019 1330


Drug ge thuhumathun Bollywood ah bodu ladheh | Mihaaru\n17 ސެޕްޓެމްބަރ 2020 - 07:38 1 comment\nއެކްޓަރު ސުޝާންތު ސިންގް ރާޖްޕޫތުގެ މަރުގެ ތަހުގީގު ގޮސްފައިވާ ހިސާބަށް ބަލާ އިރު، މުޅި ތަހުގީގުގެ މުޅި ފޯކަސް މިހާރު ހުއްޓިފައި ވަނީ އެ މަރާއި މަސްތުވާތަކެއްޗާ ހުރި ގުޅުމުގެ މައްޗަށެވެ. ސުޝާންތަށް މަސްތުވާތަކެތި ހޯދައިދިން މައްސަލަ އާއި އެތަކެތި ޓްރެފިކްކުރި މައްސަލާގައި ލޯބިވެރިޔާ ބަތަލާ ރިއާ ޗަކްރަބަތީ އާއި އޭނާގެ ބޭބެއާ އެކު މިހާތަނަށް 16 ވަރަކަށް މީހުން ވަނީ މަސްތުވާތަކެއްޗާ ގުޅުން ހުރި މައްސަލަތަކުގައި ހައްޔަރުކޮށްފަ އެވެ.\nއަނެއްކޮޅުން ބަތަލާ ކަންގަނާ ރަނާވަތާ ގުޅުން ހުރި ކަމަށް ބުނާ މަސްތުވާތަކެތީގެ މައްސަލަތަކެއް ތަހުގީގުކުރަން ވަނީ ނިންމައިފަ އެވެ. މިފަހަކަށް އައިސް ކަންގަނާ ދަނީ ބޮލީވުޑާއި މަސްތުވާތަކެއްޗާ ގުޅުވައިގެން ބޮޑެތި ތުހުމަތުތަކެއް ވެސް ކުރަމުންނެވެ. އޭނާ ބުނާގޮތުން ބޮލީވުޑްގެ ނުޒޫފު ގަދަ މީސްމީހުންގެ ޕާޓީތަކާއި އެކިއެކި އިވެންޓްތަކަކީ މަސްތުވާތަކެތި ރަސްކަންކުރާ ކަންކަމެވެ.\nހަމަމިއާ އެކު ބޮލީވުޑްގެ ވަރަށް މަޝްހޫރު ގިނަ ތަރިންނަކީ މަސްތުވާތަކެއްޗާ އެކި ގޮތްގޮތުން ގުޅުން ހުރި މިހުން ކަމަށް ކަންގަނާ ބުނެ އެވެ. މި މޭރުމުން ދާދި ފަހުން ޑައިރެކްޓަރު ވިވެކް އަގްނިހޯތުރީ ވެސް ވާހަކަ ދައްކާފައިވެ އެވެ. އަދި ބޮލީވުޑްގެ ފިލްމުތައް ވެސް ކުޅޭ މަޝްހޫރު ބޯޖްޕޫރީ އެކްޓަރު ރަވީ ކިޝަން ވެސް ވަނީ ބޮލީވުޑާ ގުޅުވައިގެން މަސްތުވާތަކެތީގެ ތުހުމަތުތަކެއްކޮށްފަ އެވެ. ރަވީ އަކީ އިންޑިއާގެ ގާނޫނު ހަދާ މަޖިލީހުގެ ތިރިގެ ލޯކް ސަބާގެ މެމްބަރެއް ވެސް މެ އެވެ.\nParliament Session | Jaya Bachchan Hits Back At BJP's Ravi Kishan: "Bite... https://t.co/ioX5b3bYPM via @YouTube\n— Adhushan (@Adhushan1) September 16, 2020\nރަވީ އާއި ކަންގަނާ ފަދަ ފަންނާނުން ދައްކާ ވާހަކަތަކަށް ކުރީގެ ބަތަލާ އަދި ގާނޫނު ހަދާ މަޖިލީހުގެ މަތިގެ ރާޖިއަ ސަބާގެ މެމްބަރު ޖާޔާ ބައްޗަން ވަނީ އަންގާރަ ދުވަހުގެ ޖަލްސާގައި ވަރަށް ބޮޑަށް ފާޑު ކިޔައިފަ އެވެ. އޭނާ ބުނީ ބަޔަކު މިހާރު މުޅި ބޮލީވުޑް ހަރާބުކޮށް، އެ އިންޑަސްޓްރީގެ އަގު ވައްޓައިލަން މަސައްކަތްކުރަމުންދާ ކަމަށެވެ.\nއަމީތާބް ބައްޗަންގެ އަންހެނުން ޖާޔާ ބުނީ ކޮންމެ ތަނެއްގައި ވެސް ގޯސް މީހުންތަކެއް ތިބޭނެ ކަމަށާއި އެކަމަކު ކަހަލަ މަދު ބަޔަކާ ގުޅުވައިގައި މުޅި އިންޑަސްޓްރީ ހަރާބުކުރަން މަސައްކަތްކުރުމަކީ ބަލައިގަނެވޭނެ ކަމެއް ނޫން ކަމަށެވެ. އަދި ކަންގަނާ އާއި ރަވީ ފަދަ މީސްމީހުން ދައްކާ ވާހަކަތަކުން ބޮލީވުޑުން ގެއްލުންވުން ނޫން ކަމެއް ނުވާނެ ކަމަށާއި އިންޑަސްޓްރީގެ މޫނުމަތި ހަޑިކުރަން ފާޑުފާޑުގެ ވާހަކަ ދެއްކުމުގެ ބޭނުމެއް ކަމަށެވެ. ޖަޔާ ބުނީ ބޮލީވުޑްގެ ނަން ހަރާބުކުރަން ވާހަކަ ދައްކާ މީސްމީހުންނަކީ ކާންދޭ އަތުގައި ދަތްއަޅާ މީހުން ކަމަށާއި އެއީ ޝުކުރު ނުކުރާ ބޮޑާ ބައެއް ކަމަށެވެ.\nޖާޔާ ބުނީ ބޮލީވުޑަކީ އެތައް ހާސް ބަޔަކު ކާންބޯން މަސައްކަތްކުރާ އިންޑަސްޓްރީއެއް ކަމަށެވެ. އަދި ކޮވިޑް-19 ގެ ބަލިމަޑުކަމާ އެކު މުޅި އިންޑަސްޓްރީ ހުއްޓި، މާލީ ގޮތުން އެތައް ގެއްލުމެއް ލިބި، އިންޑަސްޓްރީގެ އެތައް ބަޔަކަށް އެކި ވަރުގެ ގެއްލުންތައް ލިބިފައިވާ އިރު، މި ދަނޑިވަޅަކީ ބޮލީވުޑް ކޮނޑަށް ލައިގެން ހިތުހުރިހާ ވާހަކައެއް ދައްކަން ޖެހޭ ވަގުތެއް ނޫން ކަމަށެވެ.\nޖާޔާ ވަނީ ޑްރަގާ ގުޅުވައިގެން ބޮލީވުޑާ ބެހޭ ގޮތުން ދައްކާ ވާހަކަތަކުގެ ހަގީގަތް ސަރުކާރުން ވެސް ސާފުކޮށް ދޭން އެދިފަ އެވެ. މިކަމާ ގުޅިގެން ހޯމް މިނިސްޓްރީން ނެރުނު ބަޔާނެއްގައި ބުނީ މިހާތަނަށް ބޮލީވުޑްގެ ތެރޭގައި "ޑަރްގް މާފިއާ" އޮތްކަމުގެ އެއްވެސް ސާފު ހެއްކެއް ނެތް ކަމަށެވެ. އެކަމަކު ވަކިވަކި މީސްމީހުންނާ ބެހޭ ގޮތުން އަޑުތަކެއް އަރާފައި ހުރުމުން އެކަންކަމާ ގުޅޭ ގޮތުން ބަލަން ޖެހޭ ކަންކަން ބަލަމުންދާނެ ކަމަށާއި ބަލާނެ ކަމަށް ވެސް މިނިސްޓްރީން ބުންޏެވެ.\nNo "Actionable Inputs" To Show Drug, Film Industry Nexus: Government https://t.co/SyqnIvFMEB via @ndtv\nސުޝާންތުގެ މަރުގެ ތަހުގީގަށް ރިއާ ހައްޔަރުކުރުމުން އޭނާ ވަނީ ބޮލީވުޑްގެ ވަރަށް ގިނަ ފަންނާނުން މަސްތުވާތަކެތި ބޭނުންކުރާ ކަމަށް ބުނެ ބައެއް މީހުންގެ ނަންތައް ވެސް ނާކޮޓިކްސް ކޮންޓްރޯލް ބިއުރޯ (އެންސީބީ) އަށް ދިން ބަޔާންތަކުގައި ބުނެފަ އެވެ. އޭގެ ތެރޭގައި ޒުވާން ބަތަލާ ސާރާ އަލީ ޚާނާއި ރަކުލް ޕްރީތު ސިންގް އާއި ސުޝާންތުގެ އެންމެ ފަހުގެ ފިލްމު "ދިލް ބޭޗާރާ" ގެ ޑައިރެކްޓަރު މުކޭޝް ޗަބްރާ ފަދަ ފަންނާނުން ހިމެނެ އެވެ.\nނަމަވެސް އެންބީސީން ވަނީ އަދި މިކަމާ ގުޅުން ހުރި އެއްވެސް ވާހަކައެއް ރަސްމީކޮށް ހިއްސާއެއްނުކުރެ އެވެ. ހޯމް މިނިސްޓްރީން ނެރުނު ބަޔާނަކީ އެންސީބީގެ ބަހެއް ވެސް އޮވެގެން ނެރެފައިވާ އެއްޗެއް ކަމަށް ބެލެވޭތީ ބޮލީވުޑާއި ޑްރަގާ ހުރި ސީރިއަސް މައްސަލަތަކެއް މި ވަގުތު ބަލަމުން ނުދާ ކަމަށް ބެލެވެ އެވެ. އެކަމަކު ފާހަގަކޮށްލަން ޖެހޭ ކަމަކީ މި ވަގުތު އިންޑިއާގެ ދެކުނު ފިލްމު އިންޑަސްޓްރީގެ ތެރޭގައި އުޅޭ މަސްތުވާތަކެއްޗާ ގުޅުން ހުރި ބަޔަކު ހައްޔަރުކޮށް ތަހުގީގު މިހާރު ކުރިއަށްދާ ކަމެވެ.\nCan't Stand And Watch People Talk Bad About Bollywood: Hema Malini https://t.co/RR7GfTDDJ6 via @YouTube\nސުޝާންތުގެ މަރާ އެކު ބޮލީވުޑާ ބެހޭ ގޮތުން ދަނީ ނޭދެވޭ އެތައް ވާހަކައެއް ދެކެވެމުންނެވެ. އަދި އެފަދަ ވާހަތަކާ ހެދި ވަރަށް ހިތާމަކުރާ ކަމަށް ކުރީގެ ބަތަލާ ހެމާ މާލިނީ ވެސް ބުންޏެވެ.\nޖާޔާ ދެއްކި ވާހަކަތަކަށް ތާއީދުކޮށް، ލޯކް ސަބާގެ މެމްބަރުކަން ވެސް ކުރާ ހެމާ އެންޑީޓީވީ އަށް އަންގާރަ ދުވަހުގެ ރޭ ދިން އިންޓަވިއުއެއްގައި ބުނީ ބޮލީވުޑާ ބެހޭ ގޮތުން ގޯސް ވާހަކަތަކެއް ދައްކާ އަޑު އިވުމަކީ ވަރަށް އުނދަގޫވާ ކަމެއް ކަމަށެވެ. އަދި އޭނާ އަކީ ވެސް އެތައް އަހަރެއް ވަންދެން އެ އިންސްޓްރީގައި މަސައްކަތްކުރި މީހެއް ކަމަށާއި އަބަދު ވެސް ބޮލީވުޑަކީ އާންމުންގެ އިހުތިރާމާއި ލޯބި ހަދާފައިވާ އިންޑަސްޓްރީއެއް ކަމަށެވެ. އަދި އިންޑިއާ އިންޑިއާއަކަށް ވަނީ ބޮލީވުޑާ އެކުގައި ކަމަށްވެފައި އެ އިންޑަސްޓްރީ އަކީ ކުޅަދާނަ އެތައް ފަންނާނުންގެ ހިތްވަރާއި ބުރަ މަސައްކަތުން މިއަދާ ހަމައަށް ގެނެސްދީފައި އޮތް އިންޑަސްޓްރީއެއް ކަމަށް ހެމާ ބުންޏެވެ.\nއޭނާ ބުނީ ބޮލީވުޑްގެ މޫނުމަތި ހަޑިވުމަކީ މުޅި އިންޑިއާ އަށް ލިބޭނެ ހުތުރެއް ކަމަށެވެ. އަދި ހިތްހަމަނުޖެހޭ މަދު ބަޔަކު ކުރާ ކަންކަމާ ހެދި ބޮލީވުޑަށް ހުތުރުވުމަކީ އެ އިންޑަސްޓްރީގައި މިހާރު ތިބި މީހުންނާއި ކުރިއަށް ނުކުންނަން އޮތް ޖީލުތަކަށް ވެސް ލިބޭނެ ވަރަށް ބޮޑު ދެރައެއް ކަމަށް ބުންޏެވެ. އެހެންވެ ބޮލީވުޑްގެ އަގާއި އިހުތިރާމު ގެއްލޭ ފަދަ ވާހަކަތައް ނުދެއްކުމަށް ހެމާ އެދިފައިވެ އެވެ.\nއިތުރު ލިޔުންތައް ބޮލީވުޑް އިންޑިއާ މުމްބާއީ މަސްތުވާތަކެތި


"Mental Hai Kya" ge shooting fashaifi\n"މެންޓަލް ހޭ ކިޔާ" ގެ ޝޫޓިން ފަށައިފި\nކުޅަދާނަ ދެ ތަރިން ކަމަށްވާ ރާޖް ކުމާރު ރާއޯ އާއި ކަންގަނާ ރަނާވަތު އެކުގައި ކުޅޭ ދެވަނަ ފިލްމު "މެންޓަލް ހޭ ކިޔާ" ގެ ޝޫޓިން ފަށައިފި އެވެ. މި ދެ ތަރިން މީގެކުރިން ވަނީ 2013 ވަނަ އަހަރު ނިކުތް "ކްއީން" ގެ ވެސް ލީޑް ރޯލުން ފެނިގެން ގޮސްފަ އެވެ.\nބުދަ ދުވަހު ކުރި ޓްވީޓެއްގައި ރާޖް ކުމާރާއި ފިލްމު ޕްރޮޑިއުސްކުރާ އެކްތާ ކަޕޫރު ވަނީ ފިލްމުގެ ޝޫޓިން ފެށިކަން ހާމަކޮށްފަ އެވެ.\nސްކްރީން ރައިޓަރު ކަނިކާ ދިލޮންގެ ވާހަކައެއްގެ ވާހަކައެއްގެ މައްޗަށް އުފައްދާ މި ފިލްމު ޑައިރެކްޓްކުރަނީ ނެޝަނަލް އެވޯޑް ލިބިފައިވާ ޑައިރެކްޓަރު ޕްރަކާޝް ކޮވެލްމުޑީ އެވެ. އޭނާ ޗަނީ ކާމިޔާބު ސައުތް ފިލްމު "އަނަގަނަގަ އޯ ދީރުދު" އާއި "ސައިޒް ޒީރޯ" ވެސް ޑައިރެކްޓްކޮށްފަ އެވެ.\nސައިކޮލެޖިކަލް ތްރިލާ މި ފިލްމަކީ ވަރަށް ތަފާތު ވާނެ ފިލްމެއް ކަމަށް ގިނަ ފަރާތްތަކަކުން ވަނީ ފިލްމުގެ ފުރަތަމަ ޕޯސްޓަރުތައް އާންމުކުރި ހިސާބުން ފެށިގެން ބުނަން ފަށާފަ އެވެ. އެއީ ކަންގަނާ އާއި ރާޖް ކުމާރަކީ ވެސް ނެޝަނަލް އެވޯޑް ލިބިފައިވާ ކުޅަދާނަ ދެ ތަރިންނަށް ވުމުން މި ފިލްމުގައި އެ ދެތަރިންގެ އެކްޓިން އާ މެދު ސުވާލު އުފެދޭނެ ތަނެއް ނޯންނާނެ ކަމަށް ބުނެފަ އެވެ.\nމި ފިލްމުގެ ޝޫޓިން ފެށި ނަމަވެސް އަދި ރިލީޒްކުރާނެ ތާރީހެއް ހާމަކޮށްފައެއް ނުވެ އެވެ.


Eid ga Goidhoo in thafaathu kulhivareh: Alifaan boalha! | Mihaaru\nގޮއިދޫގައި އަލިފާން ބޯޅަ ކުޅެނީ: އެރަށުގައި މި ކުޅިވަރު ކުޅޭތާ 10 ވަރަކަށް އަހަރު ވެދާނެ -- ފޮޓޯ/ސޯޝަލް މީޑިއާ\n12 އޯގަސްޓް 2019 - 09:01 22 comments\nއީދުގައި އެކި ރަށްރަށުގައި ތަފާތު ހަރަކާތްތައް ބޭއްވުމަކީ ޒަމާނުއްސުރެން ރާއްޖޭގައި އޮންނަ ކަމެކެވެ. އީދު ކުޅިވަރުތައް ކުޅުމުގައި ރަށްރަށުގެ މެދުގައި އޮންނަ ވާދަވެރިކަން ބޮޑުވެ، ސަގާފީ ކުޅިވަރުގެ އިތުރުން ވެސް އެހެން ބައެއް ކުޅިވަރުތައް އޮވެ އެވެ. އެފަދަ ތަފާތު ހަރަކާތްތައް ދޭތެރެ ދޭތެރެއިން ރަށްރަށުން ފެނެ އެވެ.\nއިއްޔެ ފާހަގަކުރި މި އަހަރުގެ އަޟްހާ އީދުގައި މިހާތަނަށް އެންމެ ތަފާތު އެއް ކުޅިވަރު ފެނުނީ ބ. ގޮއިދޫ އިންނެވެ. އީދާ ދިމާކޮށް އެރަށުގައި އިއްޔެ ރޭ އޮތީ އަލިފާން ބޯޅަ ކުޅުމެވެ. ފުޓްބޯޅައެކޭ އެއްގޮތަށް ކުޅޭ އެ ކުޅިވަރުގައި ތަފާތަކީ ހުރިހާ އެއްޗެއް ވެސް އަލިފާނުން ހުރުމެވެ. އެންމެ ކުޑަމިނުން، ގެންގުޅޭ ބޯޅަ އާއި ގޯލް ވެސް އަލިފާނުންނެވެ.\nއަލިފާނުން ކުރަހާފައި އޮންނަ ދަނޑެއްގެ ތެރޭގައި ތިބެގެން އެރަށުގެ ޒުވާނުންތަކެއް މި ކުޅިވަރު ކުޅޭ ވީޑިއޯއެއް ސޯޝަލް މީޑިއާގައި އާންމުވުމާ އެކު ގިނަ ބައެއްގެ ސަމާލުކަން ހުއްޓުނެވެ. ވީޑިއޯއިން ފެންނަ ގޮތުގައި އެ ކުޅިވަރު ކުޅޭއިރު ރަށުގެ އެތައް ބަޔަކު އެ މީހުންނަށް ތަރުހީބު ވެސް ދެމުންދެ އެވެ.\nއެރަށުން ވާހަކަ ދެއްކި މީހަކު ބުނީ އަލިފާން ބޯޅަ އެރަށުގައި ކުޅޭތާ މިހާރު 10 ވަރަކަށް އަހަރު ވެދާނެ ކަމަށެވެ. އާންމު ގޮތެއްގައި އެ ކުޅިވަރު ކުޅެނީ އީދާ ގުޅިގެން ކަމަށާއި މިފަހަރުގެ އީދާ ދިމާކޮށް ރޭ މެޗެއް ކުޅުނުއިރު، އީދު ނިންމާލުމުގެ ގޮތުން ވެސް އިތުރު މެޗެއް ކުޅެން ރާވަމުން އަންނަ ކަމަށް އޭނާ ބުންޏެވެ.\n"ބޯޅަ މި އޮންނަނީ ފޮއްޗާއި ނަރު އޮޅައިގެން އަމިއްލައަށް ހަދާފައި. ދެން ގޯލް މި ހުންނަނީ ސީދާ ދަގަނޑުން. އެ އެއްޗެހީގައި ރޯކޮށްލައިގެން މި ކުޅެނީ،" އޭނާ ބުންޏެވެ.\nއޭނާ ބުނި ގޮތުގައި މި އީދުގެ ހުރިހާ ކުޅިވަރުތައް ވެސް ބާއްވަމުން އަންނަނީ އެރަށު ކައުންސިލާއި ޒުވާނުން ގުޅިގެންނެވެ. އެކަމަކު އަލިފާން ބޯޅަ ކުޅޭއިރު ސަލާމަތީ ގޮތުން ބައެއް ފިޔަވަޅުތައް އަޅާ ކަމަށް އޭނާ ބުންޏެވެ.\n"މީހުންގަނޑު ތެރޭގައި ކުޅޭތީ ސެކިއުރިޓީން ތިބޭނެ ދަނޑުގައި ބައިތިއްބާފައި ބޯޅަ އެހެން ބޭރަށް ދިޔަ ނުދޭން. އަދި އަލިފާން ނިވާ ފުޅި ވެސް ދަނޑުގައި ބަހައްޓައިގެން ކުޅޭނީ،" އޭނާ ބުންޏެވެ.\nއަލިފާން ބޯޅައަކީ ގޮއިދޫގެ މީހުންނަށް އާ ކަމަކަށް ނުވިޔަސް، ގިނަ ބަޔަކަށް މި އީދުގައި ފެނުނު އެންމެ ތަފާތު އެއް ކުޅިވަރަކީ އެއީ އެވެ.\nއިތުރު ލިޔުންތައް އީދު އަޟްހާ އީދު ބ. ގޮއިދޫ އީދު ފާހަގަކުރުން


BREAKING: Alifaanuge Haadhisaagai Fihunee Safari Ge Veriyaa, Faruvaa Ah Maafuttah Gengosfi - Vaguthu\nއަލިފާނުގެ ހާދިސާގައި ފިހުނީ ސަފާރީގެ ވެރިޔާ، ފަރުވާއަށް މާފުއްޓަށް ގެންގޮސްފި\nއަލިފާނުގެ ހާދިސާ ހިނގި ސަފާރީ\nކ. މާފުށި ކައިރީ އޮތް ސަފާރީއެއްގައި ރޯވެ ހިނގި ހާދިސާގައި، އެ ސާފާރީިގެ ވެރިޔާ ފިހިއްޖެ އެވެ.\nއަލިފާނުގެ ހާދިސާ ހިނގާފައި ވަނީ އޯޝަން ޑިވައިން މޯލްޑިވްސް ސަފާރީގައެވެ. އަދި ރޯވެފައި ވަނީ އެ ސަފާރީގެ އިންޖީނު ރޫމްގައެވެ.\nއެ ސަފާރީގައި ރޯވެގެން އެމްއެންޑީއެފް އަށް ރިޕޯޓްކޮށްފައި ވަނީ 13:24 ހާއިރު ކަމަށް އެމްއެންޑީއެފް އިން ވިދާޅުވިއެވެ. އަދި އެމްއެންޑީއެފްގެ ލޯންޗްގެ މަސައްކަތުން އެ އަލިފާންގަނޑު 14:17 ހާއިރު ނިއްވާލާފައިވާ ކަމަށް އެމްއެންޑީއެފް އިން ވިދާޅުވިއެވެ.\nއެމްއެންޑީއެފް އިން ވިދާޅުވިގޮތުގައި، އެ ހާދިސާ ހިނގިއިރު، ސަފާރީގައި 13 ގެސްޓުންނާއި، ފަސް ވަޅުވެރިން ތިއްބެވެ.\nއެމްއެންޑީއެފް ދިން ވިދާޅުވީ، ފިހުނީ ސަފާރީ ވެރިޔާ ކަމަށާއި، އޭނާއަކީ ބިދޭސީ ފިރިހެނެއް ކަމަށެވެ. އަދި ފިހުނު އެ މީހާ މާފުއްޓަށް ލޯންޗެއްގައި ގެންގޮސްފައިވާ ކަމަށް އެމްއެންޑީއެފް އިން ވިދާޅުވިއެވެ.\nޖެނުއަރީ 17, 2021 15:21\nޢިޓްސް އޯޝަން ޑިވައިން\nޖެނުއަރީ 17, 2021 15:37\nބޭރުމީހަކަށް ސަފާރީގެ ވެރިއަކަށް ޤާނޫނީ ގޮތަކުން ނުވެވޭނެ\nޖެނުއަރީ 17, 2021 15:38\nސަފާރީގެ ވެރިޔާއެެވެ ތިބާ އިސްލާހުވެ އަނބިދަރިންނަށާ ތިމާ ބަނޑަލާ އެތިކޮޅީ ޙަލާލް ތަކެތި ކަމަށް ހެދުމީ ތިމާގެ ދެދުނިޔޭގެ ބާއަޖަވެރި ވުމަށް ކޮންމެހެން ކުރަން މަޖުބޫރު ކަމެކެވެ ،ތިޔަ އަލިފާނުން ސަލާމައްވި ކަމަށްޓަކާ ﷲ އަށް ޝުކުރުވެރިވެ ތައުބާވެ ތިކަމުގެ ފައިދާ ނާގާ ބަނގުރާ ވިއްކާނަމަ އެކަން ހުއްޓާލާ ތިމާ މުދާ ހަލާލް ކުރާށެވެ .ނޫންނަމަ ދެން އަތުވެދާނެ ރާޅަކުން ސަލާމަށް ނުވެދާނެއެވެ .އޭރުން ފުރުސަތު ގެއްލުނީއެވެ.\nޖެނުއަރީ 17, 2021 15:57\nބޭރު މީހުންނަށް ނުކުރެވޭ ވިޔަފާރި އެއް ނެތް ދޯ. އެހެން ގައުމުތަކުގައި ހާދަ ރެސްޓްރިކްޝަން އޮވެއޭ ބޭރު މީހުންނަށް ވިޔަފާރި ކުރަން. އިންޑިއާގައި ބޭރު މީހަކަށް ކުދި ވިޔަފާރިތަކަށް ވަނުމަކީ ވާނެ ކަމެއް ނޫން. އަހަރެމެން ގައުމުގައި ބިދޭސީންނަށް އެއްވެސް ލިމިޓެއް ނެތް. ނަތީޖާއަކީ މާލޭގެ ބިންވެރިން ފިޔަވައި އާންމު ދިވެހިން ނިކަމެތިވުން.\nޖެނުއަރީ 18, 2021 01:44\nއިންޑިއާ މިގައުމު ހިފައިފި.


SunOnline: Bandubodu kamah dhekevey vaahaka neha kakkar dhogu kofii\nބަނޑުބޮޑު ކަމަށް ދެކެވޭ ވާހަކަ ނެހާ ކައްކަރު ދޮގުކޮށްފި\nއައިމިނަތު ލުބާ 22 Sep 2021, 08:37\nނެހާ އާ އޭނާގެ ފިރިމީހާ ރޯހަން---\nމިދިޔަ އޮކްޓޯބަރު މަހު ކައިވެނިކުރި އިންޑިއާގެ މަޝްހޫރު ލަވަކިޔުންތެރިޔާ ބަނޑުބޮޑު ކަމަށް ދެކެވޭ ވާހަކަ އޭނާ ދޮގުކޮށްފިއެވެ.\nނެހާ ކައިވެނިކުރިތާ މާ ގިނަ ދެމަސްދުވަސް ފަހުން އޭނާ އިންސްޓަގްރާމްގައި ހިއްސާކުރި ފޮޓޯއަކުން ގިނަ މީހުން ހީކުރީ އޭނާ އަލަތު ދަރިފުޅަށް ބަލިވެ އިނީކަމަށެވެ. ނަމަވެސް އެއީ އޭނާ އާ އޭނާގެ ފިރިމީހާގެ ލަވައަކަށް ދެމީހުން ޖައްސާލި ސްޓަންޓެކެވެ. ފިރިމީހާ ރޯހަން އާއެކު ފެނިގެންދާ ވީޑިއޯ ލަވަ ޕްރޮމޯޓް ކޮށްލީއެވެ.\nމިއުޒިޝަން ރޯހަންޕްރީތު ސިންގް އާ ނެހާ ކައިވެނިކުރިއިރު އޭނާ ބުނީ ދެމަފިރިން ދަރިއަކު ހޯދުމާ މެދު އަދި ނުވިސްނާ ކަމަށާއި އެކަމާމެދު ވިސްނާއިރަށް އާންމުންނަށް ޚަބަރުދޭނެ ކަމަށެވެ. އަދި ބަނޑުބޮޑު ވެއްޖެ ނަމަ ސިއްރުނުކޮށް ކޮންމެވެސް ގޮތަކަކުން ހާމަކުރާނެ ކަމަށެވެ.\nނެހާ އާ ރޯހަން ކައިވެނިކުރީ ލޯބީގެ ގޮތުން ގުޅިގެން އުޅޭތާ މާ ދުވަސްތަކެއް ނުވަނީހެވެ. ނެހާ ބުނީ ރޯހަން ދެކެ ލޯބިވެވުނީ ފުރަތަމަ ނަޒަރުން ކަމަށާއި ފިރިއެއްގެ ގައިގައި ހުންނަން ޖެހޭ ހުރިހާ ސިފަތަކެއް ރަޯހަންގެ ކިބައިގައި ހުންނަ ކަމަށެވެ. އޭނާ ބުނީ ރޯހަން ފެނުނު ފުރަތަމަ ދުވަހުވެސް އޭނާއަށް ގަޔާވެވުނު ކަމަށާއި ރޯހަން ކަހަލަ ވަފާތެރި ފިރިއަކު ލިބުމުން ޝުކުރުކުރާ ކަމަށެވެ.


SunOnline: ADK ge specialistun bali meehun balan geygeyah dhaan fashanee\nއޭޑީކޭގެ ސްޕެޝަލިސްޓުން ބަލި މީހުން ބަލަން ގޭގެއަށް ދާން ފަށަނީ\nމުހައްމަދު އައުޒަމް 26 Mar 2020, 21:33\nއޭޑީކޭ ހޮސްޕިޓަލް - ފޮޓޯ/ އޭޑީކޭ\nމިހާރު ރާއްޖެއާއި ދުނިޔޭގެ ކަންކޮޅުތަކުގަިއ ހަލުވިކަމާއެކު ފެތުރެމުންދާ ކޮރޯނާ ވައިރަސް ނުވަތަ ކޮވިޑް-19 އާ ގުޅިގެން އޭޑީކޭގެ ސްޕެޝަލިސްޓުން ގޭގެއަށް ގޮސް ބަލިމީހުން ބަލަންދާ ގޮތަށް ހަމަޖައްސައިފިއެވެ.\nއޭޑީކޭއިން މިއަދު ކުރި ޓުވީޓެއްގައި ބުނީ އެ ހޮސްޕިޓަލްގެ ސްޕެޝަލިސްޓުންނާއި ސުޕަ ސްޕެޝަލިސްޓުންވެސް އަންނަ ހޮނިހިރު ދުވަހުން ފެށިގެން ގޭގެއަށް ގޮސް ބަލި މީހުން ބަލާނެ ކަމަށެވެ. އަދި ބަލި މީހުން ބަލަން ޒިޔާރަތްކުރުމުގެ އިތުރުން ލެބޯޓަރީގަިއ ހަދަން ޖެހޭ ޓޭސްޓުތައް ހަދަން ސާމްޕަލްތައްވެސް ނަގައިދޭނެ ކަމަށް އޭޑީކޭއިން ބުންޏެވެ.\nއޭގެ އިތުރުން އޮންލައިންކޮށްވެސް ސްޕެޝަލިސްޓުންނާއި ސުޕަ ސްޕެޝަލިސްޓުންވެސް މިހާރު ދެއްކޭނެކަމަށް އޭޑީކޭއިން ބުންޏެވެ. އަދި ހަމަ ކުރިއެކޭ އެއްގޮތަށް ހޮސްޕިޓަލްއަށް ޒިޔާރަތްކޮށްގެންވެސް އެ ޑޮކްޓަރުންނަށް ދެއްކޭނެއެވެ.\nއޮންލައިން އެޕޮއިންޓަމަންޓްތަކާއި ގޭގެއަށް ގޮސް ހިދުމަތް ދިނުމަށް އޭޑީކޭއިން އެޕޮއިންޓްމަންޓްތައް ހަދަން އާ ހޮޓްލައިން ނަންބަރެއްވެސް ވަނީ ތައާރަފްކޮށްފައެވެ. އެ ނަންބަރަކީ 1440 އެވެ.\nކޮރޯނާ ވައިރަސް ފެތުރޭތީ އޭޑީކޭއިން މީގެ ދުވަސްކޮޅެއް ކުރިން ވަނީ އޮންލައިން ފްލޫ ކްލިނިކެއްވެސް ތައާރަފްކޮށްފައެވެ. އެ ކްލިނިކަށް މިހާތަނަށް 645 މީހުން ވަނީ ދައްކައިފައެވެ.\nރާއްޖޭގައި މިހާތަނަށް ކޮރޯނާ ޖެހިފައިވާ 13 މީހަކު ވަނީ ފެނިފައެވެ.


galehiri: ދެކުނު އަވަށު ހޮޅުއަށީގެ ރޯދަކުރުކުރުން\nދެކުނު އަވަށު ހޮޅުއަށީގެ ރޯދަކުރުކުރުން\nއާދަނު މާލެދިޔަ ބޯޓު ފުރުމުގެކުރިން މާލެ ފުރަބަންދުކުރީމާ ރަށަށް ދެވޭނޭގޮތެއް ނެތި ދުވަސްތަކެއްވެފައި އެނބުރި ރަށަށްދެވުނީ ރޯދަމަހުގެ ފުރަތަމަ ފޮއިދުވަސް ފަހަނައެޅި ފަހުންނެވެ. އެރަށަކީ ކޮންމެއަހަރެއްގެ ރޯދަމަހުގައިވެސް މުނިފޫހިފިލުވަން އެކި ކަންކަން މިހާތަނަށްވެސް ބާއްވަމުން ގެންދިޔަ ރަށެކެވެ. ޚާއްޞަކޮށް ދެކުނުއަވަށު ހޮޅުއަށީގައި އޮންނަ މިކުޅިވަރުތަކުގައި އެންމެފޯރިނަގާ އެކަކީ އާދަނެވެ. ވާހަކަކިޔުމާއި ރާޒުވާކުޅުމާއި ތިންހަމަކުޅުމާއި ތާސްކުޅުމާއި މިކަހަލަ އެކިކަންކަން ފިރިހެންވެރިން ކުރާއިރު ހޮޅުއައްޓާއި ކައިރި ހިސާބުން ގަސްތަކުގެ ހިޔަލުގައި އޮށްވަޅުކުޅެން ބައެއް އަންހެންވެރިން ތިބެއެވެ.\nނަމަވެސް މިއަހަރުގެ ރޯދަމަހުގައި އެއްވެސްކުޅިވަރެއް ނެތި އެހޮޅުއަށިވެސް ވަނީ ފަޅުވެފައެވެ. މިހެންވެފައިވަނީ މިހާތަނަށްވެސް އެތާނގައި ކުޅެމުންދިޔަ ކުޅިވަރުތަކަކީ ގައިކައިރިކޮށް ތިބެ ކުޅެމުން ގެންދިޔަ ކުޅިވަރުތަކަށްވެފައި މިފަހަރު ގައިދުރުކޮށް ތިބެގެންނޫނީ އެފަދަ ކުޅިވަރެއްވެސް ކުޅެވެން ނެތީމައެވެ. އޭގެ އެންމެބޮޑު ސަބަބަކީ މިހާރު މުޅިދުނިޔެއަށް ފެތުރިގެންއުޅޭ ކޮރޯނާ ބަލިމަޑުކަމެވެ.\nއާދަނު ރަށަށްދިޔަ ދުވަހުގެ އަނެއްދުވަހު މެންދުރުނަމާދުގެ ފަހުން އޭނާގެރައްޓެހި އަދި ހޮޅުއަށީގެ ކުޅިވަރުތަކުގައިވެސް ބައިވެރިވަމުން ދިޔަ ބައެއް މީހުންނަށް ފޯނުންގުޅާލައި މުނިފޫހިފިލުވަން މިފަހަރު ކުރެވިދާނެ ކަމަކާމެދު ވާހަކަދެކެވި އެއްބަސްވެވުނީ މިފަހަރު ހޮޅުއައްޓަށް ނުގޮސް ހޮޅުއަށީގެ ކުޅިވަރެއްގެގޮތުގައި ފޯނު މެދުވެރިކޮށް އެކަމަށް ބޭނުންވާ ބައެއްގެތެރޭ ސުވާލު މުބާރާތެއް ބޭއްވުމަށެވެ. އަދި މިގޮތުން ކުރާ ސުވާލާއި އެއަށްދޭ ޖަވާބުތައް ހޮޅުއަށިކައިރީ ހުންނަ މޫސާމަނިކުގެ އަދަރާދަގޭ ގޯތިތެރޭ ހުންނަ އަޑުގަދަކުރާ މެދުވެރިކޮށް އެހިސާބުގަނޑަށް އިވޭގޮތް ހެދުމަށާއި އަދި މިމުބާރާތުގެ ސުވާލުތައް ހުށަހަޅާމީހަކަށް އާދަނު ހަމަޖެއްސުމަށެވެ.\nސުވާލުމުބާރާތުގެ ފުރަތަމަ ދުވަސްކަމަށްވާ 10ރަމަޟާން އާދީއްތަދުވަހުގެ ޢަޞުރުގެފަހުން ހޮޅުއަށި ފެންނަ ހިސާބުގެ އަރިއަރިމަތިން މަދު މީސްކޮޅެއް ފެންނަންތިބި ނަމަވެސް އެބަޔަކުތިބީ މިހާރު ހަމަޖެހިފައިވާ ގައިދުރުކޮށް ތިބުމުގެ އުޞޫލަށްވުރެވެސް ދުރުކޮށެވެ. ހީވާގޮތުން އެބަޔަކުތިބީ އަދަރާދަގޭ އަޑުގަދަކުރާއިން ފޮނުވާއެއްޗެއް އަޑުއަހާށެވެ. މިހެންތިއްބައި ގަޑިން 4ގަޑި ބައިވުމާއެކު ކޮންމެވެސް މީހެއްގެފޯނުން ހަޔެއްފަހަރު ރިންގުވުމާއި ފޯނު ނެގިހެން ހީވުމާއި އޭގެފަހުން ވާހަކަދައްކަން ފެށިއަޑު އަދަރާދަގޭ އަޑުގަދަކުރާއިން އިވެންފެށިއެވެ.\nالسلام عليكم ورحمة الله وبركاته - މީ ލަންސިމޫގޭ އާދަން ޔޫސުފު އިނގޭތޯ! ތިޔައީ ކޮން ބޭފުޅެއްތޯ؟\nފޯނުން: وعليكم السلام ورحمة الله وبركاته – މީ ކަނީރުމާގޭ ރުގިއްޔާ.\nއާދަނު: ހޮޅުއަށީގައި ބާއްވަމުން ގެންދިޔަ ރޯދަކުރުކުރުމުގެ ކަންކަން ކޮރޯނާގެ ސަބަބުން މިހާރު ބޭއްވެންނެތީމާ ހަމަޖެހިފައިވަނީ މިއަހަރު ފޯނުމެދުވެރިކޮށް ސުވާލުމުބާރާތެއް ބޭއްވުމަށް. މިކަން ކުރިޔަށްދާނެގޮތް ލިޔެފައިވާ ކަރުދާސްތައް މިހާރުވާނީ މިރަށުގެ ގޭގެއަށް ފޯރުކޮށްދެވިފައި. އަނެއްކާ ތިޔަގެއަށް މިކަރުދާސް ލިބުނުތޯ؟\nރުގިއްޔާ: ޅަވަރުގެސޮރަކު މިގޭ ގޯތިތެރެއަށް ވަދެގެން ގެއާއި ހަމަޔަށްއައިސް ގޭގެ ބޮޑުދޮރުގެ ދޮރުފަތުގެދަށުން ގޭތެރެއަށްވެއްދި ފާޑެއްގެ ކަރުދާސްގަނޑެއް މިގޭ ކުދިވެރިން ނަގައިގެންއުޅުނު ވާހަކަ ދައިތަބުނި. އެޔެއް އަޅުގަނޑެއް ނުދެކެން.\nއާދަނު: ތިޔަވާނީ އެކަރުދާހަށް. އެކަމަކުވެސް މިމުބާރާތް ކުރިޔަށްދާނެގޮތް މިހާރުވާނީ ސާފުވެފައިކަމަށް ހީކުރަން. މިގޮތުން މިއަދު ފޯނުން ގުޅާލެވޭ ކޮންމެ ބޭފުޅަކާވެސް ކުރާނީ4ސުވާލު. ކޮންމެ ސުވާލެއްގެ ޖަވާބުދެއްވުމަށް ހަމަޖެހިފައިވަނީ 15 ސިކުންތު. ކުރިޔަށްދާނަން އިނގޭތޯ؟\nފުރަތަމަ ސުވާލު: ދިވެހިރާއްޖެ އޮންނަނީ އިންޑިއާ ކަނޑުގައިހޭ، ނުވަތަ ބަޙުރު ހިންދުގައިހޭ؟\nޖަވާބު: އިންޑިއާ ކަނޑުގައި.\nދެވަނަ ސުވާލު: ތުއްފާށަނާގެ މެޔަށް ކަނބާ އައިސާ ޚަންޖަރު ގޯޅާލެއްވުމުން އެކަލޭގެ ވެއްޓުނީ މަރުވެގެންހޭ، ނުވަތަ ވެއްޓިފައި އޮއްވާ މަރުވީހޭ؟\nޖަވާބު: ވެއްޓިފައި އޮއްވާ މަރުވީ.\nތިންވަނަ ސުވާލު: ގާފަރު ސްކޫލު ހުންނަނީ ނައިފަރުގައިހޭ، ނުވަތަ ދަރަވަންދޫގައިހޭ؟\nޖަވާބު: ތީގެތެރޭ ގާފަރު ސްކޫލު ހުންނަރަށެއް ނުހިމެނޭ.\nހަތަރުވަނަ ސުވާލު: ޕޯޗްގީޒުން ދިވެހިރާއްޖޭގެ ވެރިކަންކުރި ދުވަސްވަރު ބާރަށުގައި އުޅުނު ވިޔަޒޯރުގެ ތުނބުޅިބާލަން ގެންގުޅުނީ އޭނާގެ އަމިއްލަ ކުރަފަތެއްހޭ، ނުވަތަ ޕޯޗްގީޒު ދައުލަތުގެ ނިޝާންޖެހި ކަތިވަޅިއެއްހޭ؟\nޖަވާބު: އޭނާގެ އަމިއްލަ ކުރަފަތެއް\nމިހާ ހިސާބުން ރުގިއްޔާއާއި ކުރަންޖެހޭ4ސުވާލާއި އޭގެ ޖަވާބުތައް ނިމި ދެން ސުވާލުކުރަން ފެށުނީ މިރިހިމާގޭ މޫސާ ޖަމާލާއި އެވެ.\nފުރަތަމަ ސުވާލު: އަނދިރިއަނދިރިން ކުޑައިރު ލައިގެން އުޅުނީ ހަރުވާޅުހޭ، ނުވަތަ އަނދެގެން އުޅުނީ މުންޑުހޭ،\nޖަވާބު: އަނދިރިއަނދިރިން ކުޑައިރު ދުވާލު އަންދަވަނީ އޭނާގެ ދޮންބަފާ ގާފަރު ކަޅުއުނބުށޭމު ބޭނުންކޮށްފައި ހުންނަ ބަރުމާޕީސް ބައު މުންޑެވެ. ރޭގަނޑު ނިންދަވަނީ އޭނާގެ އަމާ ކާންޒީކަމަނާގެ ކަޅު ކަނޑިއްކެއް އަންދަވާފައެވެ.\nދެވަނަ ސުވާލު: ދިވެހިރާއްޖެ އިސްލާމުވުމުގެކުރިން މާލެއަށް އެރިކަމަށް ބުނާ ރަންނަމާރި އަތުލައިގަނެ އެސޮރު ބަންދުކުރީ:\n(ހ) ތޯލާ ފުޅިއެއްގައިހޭ،\n(ށ) ގެރިކިރު ހުސްކުރި ދަޅެއްގައިހޭ؟\n(ނ) 2500 ލިޓަރުގެ ކަޅުހަމެއްގައިހޭ؟\nޖަވާބު: 2500 ލިޓަރުގެ ކަޅުހަމެއްގައި.\n(ޖަވާބު ނުބައި. ރަންނަމާރި ބަންދުކުރީ ރޯނުން ބަނދެފައި 1 ތޯލާ (12 ގްރާމް) ފުޅިއެއްގައި.)\nތިންވަނަ ސުވާލު: މީލާދީ 1819 ވަނަ އަހަރުގެ ޖޫންމަހުގައި ދިވެހިރާއްޖޭގައި ތިބީ އައިމިނަ ކިޔާ ކިތައް އަންހެނުންހޭ؟\nޖަވާބު: ޖޫންމަސް ފެށުނުއިރު ތިބީ އައިމިނަ ކިޔާ 50 އަންހެނުން. އެކަމަކު އެމަސް ނިމުނުއިރު ތިބީ 40 އަންހެނުން. އެއީ އެމަހުގެ މެދުތެރޭ ހުންއައިސްފައި އެކަކު މަރުވީމާ.\n(ޖަވާބު ނުބައި. 50 އިން 1 އުނިވީމާ ދެން އޮންނަނީ 40 ކަމަށްވާނަމަ ސަލާމަތެއް ނެތެއްނު؟ އެވަނީ ކިހިނެއް؟ މިއީ ދުނިޔޭގެ ކޮންތަނެއްގައި ބޭނުންކުރާ ހިސާބުގެ ވައްތަރެއްތަ؟ މުޅިން ނުބައި މަރުގޯސް. ސަކަރާތް ސަކަރާތް.)\nހަތަރުވަނަ ސުވާލު: ދިވެހި ރަސްކަމުގެ ބޭނުމުގައި އެއްބަފާ ކޮއްކޮއާއި ދެފިރިން ގަތުލުކުޅަކަމަށް ބުނެވޭ އަންހެނަކީ ..............................\n(މިހާ ހިސާބުން ކަރަންޓުގެ މައްސަލައެއް ދިމާވެ މުޅިރަށުން ކަރަންޓުކެނޑިފައި ދެން ކަރަންޓުލިބުނީ5ގަޑި ބަޔާއި ކައިރިވަނިކޮށެވެ. ކަރަންޓުލިބުމުން މޫސާ ޖަމާލާއި ކުރަންއުޅުނު4ވަނަ ސުވާލު ފުރިހަމަކުރުމަށް އޭނާއާއި ގުޅަން އުޅެއުޅެ ނުގުޅުނީމާ ދެން ގުޅަންއުޅުނީ އެދުވަހުގެ އެންމެފަހު ބައިވެރިޔާ ކަނބުރުގޭ ކުޑަތުއްތުއާ އެވެ. މީނާ މަޝްހޫރުވެފައި ވަނީ ހުއްތޭބޭގެ ނަމުންނެވެ. ކުރީގައި ކުދިންނަށް ކިޔަވައިދެއްވައި އުޅުއްވި ބޭކަލެކެވެ. ނަމަވެސް ހުއްތޭބެއާއިވެސް ގުޅޭގޮތެއްނުވީމާ އެދުވަހުގެ ސުވާލާއި ޖަވާބުގެ ކަންތައް ނިންމާލީއެވެ.)\nއެދުވަހުގެ ރޭގަނޑު 9.30\nމާލޭގައިހުރި ރައްޓެއްސަކާއި އާދަނު ފޯނުންގުޅައިގެން އުޅެނިކޮށް ހުއްތޭބޭ އޭނާއާއި ގުޅާކަން އެނގުނީމާ ރައްޓެހިމީހާއަށް އެކަން އަންގާލައި އެފޯނު ކަނޑާލައި ހުއްތޭބޭގެ ފޯނާއި ގުޅާލިއެވެ.\nއާދަނު: السلام عليكم - ހުއްތޭބެ ކިހިނެއްތޯ؟\nހުއްތޭބެ: وعليكم السلام ورحمة الله وبركاته - ٱلْحَمْدُ لِلَّٰهِ - ހުއްތޭބެ ހަމަ ރަނގަޅު. ކުދިވެރިންވެސް އެކަހަލަގޮތެއް. ހުއްތޭބެ މިގުޅާލީ އާދަނުމެން ކުދިން މުނިފޫހިފިލުވަން ތިޔަކުރާ ކަންކަމަށް ހިތްވަރުދީ އެކަންކުރިޔަށް ގެންދިޔުމުގައި ހުއްތޭބެއަށް ފެންނަ ރަނގަޅުގޮތެއްގެ ވާހަކަވެސް ބުނެލަންކަމަށް.\nއާދަނު: ޝުކުރިއްޔާ. ހުއްތޭބޭ. މިކަހަލަ ކޮންމެ ކަމެއްގައިވެސް ހުއްތޭބެއާ ވާފިރުބެއާ ހުސެންބެމެންގެ އެހީތެރިކަމާ މަގުދެއްކުން އަޅުގަނޑުމެން އަބަދުވެސް ބޭނުންވާނެ އިނގޭތޯ!\nހުއްތޭބެ: މިރޭ ވާހަކަދައްކާލާނީ އާދަނުމެން މިހާރު ފަށައިގެންއުޅޭ ސުވާލު މުބާރާތާއި ދޭތެރޭ. ޢާއްމުކޮށް ހަމަ ހުރިހާ އެންމެންގެ މެދުގައި ބާއްވާ މިކަހަލަ މުބާރާތެއްގެ ސުވާލާއި ޚާއްޞަކޮށް އޭގެ ރަނގަޅު ޖަވާބު ވާންޖެހޭނީ ބިނާކުރަނިވި ބޭނުންތެރި އަދި ފައިދާކުރަނިވި އެއްޗަކަށް. އަދި އެނގިފައިއޮތުން އެންމެނަށްވެސް ބޭނުންތެރި އެއްޗަކަށް. މިސާލަކަށް މިއަދު ކަނީރުމާގޭ ރުގިއްޔާއާއި އާދަނު ކުރި އެއްސުވާލަކީ ގާފަރު ސްކޫލު ހުންނަނީ ނައިފަރުގައިހޭ ނުވަތަ ދަރަވަންދޫގައިހޭ. މިއީ އެހާ ބޭނުންތެރި ސުވާލަކަށްނުވޭ. އެއީ ގާފަރު ސްކޫލު ހުންނާނީ އެނަމާއި އެއްގޮތަށް ގާފަރުގައިކަން އެނގޭނެ. އަދި އެހެންނޫނަސް އެވެނި ސްކޫލެއް ހުންނަނީ މިވެނި ތަނެއްގައިކަން ސުވާލުކުރެވޭ މީހާއަށް އެނގުމުގެ އެއްވެސް ބޭނުމެއްނެތް ސްކޫލެއްނަމަ އެސުވާލުގެ ބޭނުމެއްވެސް ނޯންނާނެ. މިސާލަކަށް ޖަލާލުއްދީން ސްކޫލު ހުންނަތަނެއް އެންމެންނަށް އެނގެންނުޖެހޭ. އެނގުމުގެ ބޭނުމެއްވެސް ނޯންނާނެ. އެއީ އެންމެންނަކީ އެސްކޫލުގެ ބޭނުމެއް ހިފަންޖެހޭ ބަޔަކަށްނުވާތީ.\n(މިހިސާބުން ހުއްތޭބެ ކަރުކެހިލައިފައި)\nމިސާލަކަށް އަލްއަމީރު ޙަސަން ފަރީދު ދީދީ އަވަހާރަވީ ދުވަހަކާއި، ކާށިދޫކަނޑުގެ ފުންމިނާއި، ކޮޅުމަޑުލާއި މާލެއާއި ދޭތެރޭގައި ހުރި ދުރުމިނަކާއި، މާލޭ ހުކުރުމިސްކިތުގެ ދެކުނުދޮރޯށި ނެގި ދުވަހަކާއި، ބުންބާމީހުން މާލޭގައި ނަމާދުކުރި މިސްކިތަށް މިހާރުކިޔާ ނަމަކާއި، މިނޫނަސް މިޒާތުގެ ކަންކަމަކީ އެންމެނަށް ކޮންމެހެން އެނގެންޖެހޭ ކަންކަމެއްނޫނެވެ. އެނގުމުގެ މާބޮޑު ބޭނުމެއްވެސް ހުރި ކަންކަމެއްނޫނެވެ. އެހެނެއްނޫނެވެ. ސާފުތާހިރުވުމާއި، ހަށިގަނޑަށް ފައިދާކުރަނިވި ކާނާއާއި، ހަށިގަނޑަށް ގެއްލުންދެނިވި ކަންކަމާއި، ބަލިބަލިން ސަލާމަތްވެތިބުމަށް ކުރެވިދާނެ ކަންކަމާއި، މަގުމަތީގެ އަދަބުތަކާއި، މީސްތަކުންނަށް އަޅާލައި ބޭނުންޖެހިފައިވާ މީސްމީހުންނަށް ވެދެވެންއޮތް އެހީތެރިކަމެއް ދެވިދާނެ ގޮތްތަކާއި، މިހިރަ މިހިރަ ކަންކަމަކީ ހަމަ އެންމެނަށްވެސް ބޭނުންތެރި ކަންކަމަށްވާތީ އެކަހަލަ ކަންކަމަށް ބިނާކޮށް ސުވާލުތައް ހުށަހެޅުމަކީ ރަނގަޅުކަމަކަށްވާނެ ކަމަށް ހުއްތޭބެއަށް ފެންނާތީ މިވާހަކަބުނެލީ.\nއާދަނު: ވަރަށް ރަނގަޅު މަޢުލޫމާތުކޮޅެއް ތިޔަ ދެއްވީ. ބޮޑަށްވާގޮތަކީ ބައެއް އެހެން ތަންތަނުންވެސް ރޯދަކުރުކުރަން ކުރާ ބައެއް ސުވާލުތަކަކީ އެންމެނަށް އޭގެ ޖަވާބެއް ކޮންމެހެން އެނގެންވެސް ނުޖެހޭ ސުވާލުތަކަށްވެފައި ކޮންމެވެސް ހެއްވާގޮތަކަށް ބައެއް ސުވާލުތައް ހުންނާތީ އަޅުގަނޑުމެންނަށްވެސް އެކަހަލަ ގޮތަކަށް ސުވާލުތައް ބައްޓަންކުރެވެނީ. އިރާދަކުރެއްވިއްޔާ ދެން އެހެންނުވާނެ. ހުއްތޭބެ، ވާފިރުބެ، ހުސެންބެމެންގެ ޚިޔާލާއި މަޝްވަރާހޯދާނަން. ވަރަށްބޮޑަށް ޝުކުރިއްޔާ.


އިންސާނާގެ އަޞްލަކީ ތައުޙީދުތަ ނުވަތަ ޝިރުކުތަ؟ – shafiu.mv\nއިންސާނާގެ އަޞްލަކީ ތައުޙީދުތަ ނުވަތަ ޝިރުކުތަ؟\nFebruary 21, 2021 މުޙައްމަދު ޝާފިޢު\nއާދަމުގެ ދަރީންގެ އަޞްލަކީ ތައުޙީދެވެ. ޝިރުކެއް ނޫނެވެ. ﷲ އަށް ޙަމްދު ހުއްޓެވެ. ﷲ ސުބްޙާނަހޫ ވަތަޢާލާ އެއިލާހުގެ އަޅުން ހައްދަވާފައިވަނީ އެއިލާހު އެއްކައުވަންތަކުރާ ބައެއްގެ ގޮތުގައެވެ. ޤުދުސިއްޔަ ޙަދީޘްގައި އައިސްފައިވާ ފަދައިންނެވެ. إِنِّي خَلَقْتُ عِبَادِي حُنَفَاءَ فَاجْتَالَتْهُمْ الشَّيَاطِينُ މާނައީ: “ތިމަން އިލާހު ތިމަންއިލާހުގެ އަޅުން އުފެއްދެވީ ޝިރުކުން އެއްކިބާވެ ތައުޙީދަށް ލެނބިފައިވާ ބައެއްގެ ގޮތުގައެވެ. އެބައިމީހުން މަގުފުރެއްދީ ޝައިޠާނުންނެވެ.” އަދިވެސް ވަޙީކުރައްވާފައިވެއެވެ. فَأَقِمْ وَجْهَكَ لِلدِّينِ حَنِيفًا فِطْرَةَ اللهِ الَّتِي فَطَرَ النَّاسَ عَلَيْهَا لا تَبْدِيلَ لِخَلْقِ اللهِ މާނައީ: “ފަހެ ޝިރުކުން އެއްކިބާވެ ތައުޙީދަށް ލެނބިގެންވާ ޙާލު އިސްލާމްދީނަށް ކަލޭގެފާނުގެ މޫނުފުޅު ކުރިމަތިކުރައްވާށެވެ. އެއީ މީސްތަކުން އެ ފިތްރަތެއްގެ މައްޗަށް އުފެއްދެވި ﷲ ގެ ފިޠުރަތެވެ. ﷲ އުފެއްދެވި އުފެއްދެވުމަށް ބަދަލެއް ގެނައުމެއް ނުވެއެވެ.”\nއައްޞަޙީޙުގައި ވެއެވެ. “كُلُّ مَوْلُودٍ يُولَدُ عَلَى الفِطْرَةِ فَأَبَوَاهُ يُهَوِّدَانِهِ ، أَوْ يُنَصِّرَانِهِ ، أَوْ يُمَجِّسَانِهِ” މާނައީ: “ކޮންމެ ކުއްޖަކުވެސް އުފަންވަނީ ފިޠުރަތުގެ މަތީގައެވެ. އެކުއްޖާ ޔަހޫދީއަކަށް ނުވަތަ ނަޞާރާއަކަށް ނުވަތަ މަޖޫސީއަކަށް ހަދަނީ އެކުއްޖާގެ މައިންބަފައިންނެވެ.”\nﷲ ތަޢާލާ ވަޙީކުރައްވާފައިވެއެވެ. كَانَ النَّاسُ أُمَّةً وَاحِدَةً فَبَعَثَ اللهُ النَّبِيِّينَ مُبَشِّرِينَ وَمُنذِرِينَ މާނައީ: “މީސްތަކުން އެއް އުއްމަތެއްގެ ބަޔަކު ކަމުގައިވިއެވެ. ދެންފަހެ، އުފާވެރިކަމުގެ ޚަބަރުދޭ ބަޔެއްގެ ގޮތުގައްޔާއި އަދި އިންޛާރުކުރަނިވި ބަޔެއްގެ ގޮތުގައި ﷲ ނަބީބޭކަލުން ފޮނުއްވިއެވެ.” އަދިވެސް ﷲ ތަޢާލާ ވަޙީކުރެއްވިއެވެ. وَمَا كَانَ النَّاسُ إِلاَّ أُمَّةً وَاحِدَةً فَاخْتَلَفُوا މާނައީ: “އަދި މީސްތަކުން (އެންމެފުރަތަމަ) އެއް އުއްމަތެއް ކަމުގައި މެނުވީ ނުވެއެވެ. ދެން (އެއަށްފަހު) އެއުރެން ޚިލާފުވީއެވެ.”\nއިބްނު ޢައްބާސް ރަޟިޔަﷲ ޢަންހުމާ ވިދާޅުވިއެވެ. كَانَ بَيْنَ آدَمَ وَنُوحٍ عَشَرَةُ قُرُونٍ كُلُّهُمْ عَلَى الإِسْلامِ ” އާދަމް ޢަލައިހިއްސަލާމާއި ނޫޙު ޢަލައިހިއްސަލާމާ ދެމެދު ދިހަ ޤަރުނުވިއެވެ. އެހުރިހާ އެންމެންވެސް ވީ އިސްލާމްދީން މަތީގައެވެ.”\nއެހެންކަމުން ޝިރުކަކީ އާދަމުގެ ދަރީންގެ މައްޗަށް ފަހުން ފާޅުވެފައިވާ އެއްޗެކެވެ. އެބައިމީހުންގެ އަޞްލެއްނޫނެވެ. އެބައިމީހުންގެ އަޞްލަކީ ތައުޙީދެވެ. އެހެންކަމަށްވާނަމަ ޝިރުކު އުފެދިގެން އައީ ކިހިނެއް ހެއްޔެވެ؟\nﷲ ސުބްޙާނަހޫ ވަތަޢާލާގެ ވަޙީ ބަސްފުޅު وَقَالُوا لاَ تَذَرُنَّ آَلِهَتَكُمْ وَلاَ تَذَرُنَّ وَدًّا وَلاَ سُوَاعًا وَلاَ يَغُوثَ وَيَعُوقَ وَنَسْرًا “އަދި އެމީހުން ބުނެއުޅެތެވެ. ތިޔަބައިމީހުން(އަޅުކަންކުރާ) އިލާހުންތައް ހަމަ ހިލާ ދޫކޮށްނުލާށެވެ. އަދި ވައްދާޢި ސުވާޢާއި ޔަޣޫޘާއި ޔަޢޫޤާއި ނަސްރާ(މިތަކެތި) ދޫކޮށްނުލާށެވެ” އާ ބެހޭގޮތުން އިބްނު ޢައްބާސް ރަޟިޔަﷲ ޢަންހު ވިދާޅުވިއެވެ. “މިއީ ނޫޙު ޢަލައިހިއްސަލާމުގެ ޤައުމުގައި އުޅުނު ވަރަށް ޞާލިޙު ބައެއްގެ ނަންތަކެވެ. ވަރަށް ޞާލިޙު ބަޔަކު އުޅުނެވެ. އެމީހުން އެގޮތުގައި އުޅެ ފަނާވެ ދިޔުމަށްފަހު އެމީހުންގެ ޤައުމުގެ މީހުންގެ ކައިރިއަށް ޝައިޠާނާ އައިސް ވަސްވާސް ލައިދިނެވެ. އެ ވަސްވާހަކީ އެފަދަ މާތް ލަފާދާރު ބަޔަކު ދުނިޔެއިން ނެތި ދިޔައިރު އެމީހުންގެ ގޮތަށް ނޫޅެވޭ ތަނުގައި އެމީހުންގެ ނަން ދިރުވައި ހަނދާނެއްގެ ގޮތުން ސޫރަހަދާފައި ބެހެއްޓުމަށެވެ. އެހިނދު މިއީ އެންމެ ރަނގަޅު ގޮތް ކަމުގައި މިބައިމީހުންނަށް ފެނި އެ އަޅުވެރީންގެ ސޫރަތައް ހަދާ ތަމްޘީލުކޮށްފައި ބަހައްޓައިފިއެވެ. މިދެންނެވި ޞާލިޙުންގެ ނަންތަކާ އެއްގޮތަށް މިބުދުތަކަށްވެސް ނަންދީފީއެވެ. އެނަންތަކީ ވައްދުއާއި ސުވާޢުއާއި ޔަޣޫޘުއާއި ޔަޢޫޤު އާއި އަދި ނަސްރު މިފަސް މީހުންގެ ނަމެވެ. ޖީލުތައް އުފަންވަމުން ދިޔަވަރަކަށް އެބައިމީހުންގެ އަޞްލު މަޤްޞަދު ހަނދުމަނެތިގޮސް، އެ ބުދުތަކަށް އަޅުކަންކުރާން ފެށިއްޖެއެވެ.”\nމިކަމުގެ ސަބަބާމެދު ވިސްނާލާށެވެ. އެއީ ޖާހިލުކަމާއި ޢިލްމު ބީވެގެންދިޔުމާއި ޝައިޠާނާގެ މަކަރެވެ. ﷲ އަހަރެމެން މިކަންތައްތަކުން ރައްކާތެރިކުރައްވާށީއެވެ! އާމީން\nޢަރަބިންގެ ތެރޭގައި ޝިރުކު އާލާވެގެންދިޔައީވެސް މިފަދަ ގޮތަކަށެވެ. އެބައިމީހުން ތިބީ ﷲ ގެ ޚަލީލް އިބްރާހީމް ޢަލައިހިއްސަލާމްގެ ދީންމަތީގައެވެ. ޖާހިލުކަން ފެތުރި ޢިލްމު ނެތިދިޔުމާއެކު ޢަމްރު ބުނު ލުޙައްޔު ކިޔާ މީހަކު ޝާމުކަރައިން ބުދެއް ހިފައިގެން ޙިޖާޒުކަރައަށް އައުމާއެކު އިސާހިތަކު ޢަރަބިކަރާގައި ޝިރުކު ފެތުރިގެންފިއެވެ. ތައުޙީދުގެ ބިމެއްގައި އަހަރެމެން އުޅެމުން ދިޔަކަމުގައިވިޔަސް ޝިރުކާމެދު ބިރު ގަންނަންޖެހޭލެއް ވަރަށް ބޮޑުކަން މިކަމުން އަހަރެމެންނަށް އެނގިގެން ހިނގައްޖެއެވެ. فَلاَ يَأْمَنُ مَكْرَ اللهِ إِلاَّ الْقَوْمُ الْخَاسِرُونَ “ފަހެ، ގެއްލެނިވެގެންވާ މީހުން މެނުވީ، ﷲގެ ރޭއްވެވުމާމެދު (ބިރެއްނެތި) އަމާން ވެގެންނެއް ނުތިބޭނެތެވެ.”\nﷲގެ ޚަލީލް އިބްރާހީމް ޢަލައިހިއްސަލާމާ ބެހޭގޮތުން ﷲ ތަޢާލާ ވަޙީކުރެއްވިއެވެ. وَاجْنُبْنِي وَبَنِيَّ أَن نَّعْبُدَ الأَصْنَامَ ‘އަދި އަހަރެންނާ އަހަރެންގެ ދަރީން ބުދަށް އަޅުކަން ކުރުމުން ދުރުކުރައްވާފާދޭވެ!’\nޝައިޚުލް އިސްލާމް މުޙައްމަދު ބިން ޢަބްދިލްވައްހާބު އެކަލޭގެފާނުގެ “ކިތާބުއް ތައުޙީދި” ފޮތުގައި بَابُ الخَوْف مِنَ الشِّرْكِ “ޝަރީކުކުރުމަށް ބިރުވެތިވުން ނަންގަތްބާބު” ގެ ނަމުގައި ބާބެއް ބަންނަވާފައިވެއެވެ. އަދި ޝިރުކުން ރައްކާތެރިވުން ވާޖިބުކަމުގެ ބައެއް ނައްޞުތައް ގެންނަވާފައިވެއެވެ. ﷲ އަހަރެމެން މިކަންތައްތަކުން ރައްކާތެރިކުރައްވާށީއެވެ! އާމީން


ޤައުމީ ޓީމުގެ ކޮލިފައިންގ މެޗުތައް ޖޫން މަހު\nކޮލިފައިންގ މެޗުތައް ފަސްކުރުން\nބާކީ ހުރި މެޗުތައް ޖޫން މަހުގެ 15 ވަނަ ދުވަހުގެ ކުރިން ނިންމާލާނެ\nމީގެ ކުރިން މާޗު މަހު ރާއްޖޭން ދެ މެޗެއް ކުޅެން ތާވަލުކުރި\n20 ފެބްރުއަރީ 2021 | ހޮނިހިރު 09:34\nކޮލިފައިންގައި ރާއްޖެ އާއި ފިލިޕީންސް ބައްދަލުކުރި މެޗުގެ ތެރެއިން\nފީފާ ވޯލްޑް ކަޕާއި އޭއެފްސީ އޭޝިއަން ކަޕުގެ ޖޮއިންޓް ކޮލިފިކޭޝަން މެޗުތައް އަނެއްކާވެސް ފަސްކޮށްފިއެވެ.\nމިއީ ކޮވިޑް-19 އާ ގުޅިގެން ކޮލިފައިންގ މެޗުތައް ފަސްކުރި ތިންވަނަ ފަހަރެވެ. އެގޮތުން މިދިޔަ އަހަރު މާޗް މަހު ކުޅެން އޮތް މެޗުތައް އެންމެ ފުރަތަމަ ފަސްކުރީ މިދިޔަ އަހަރުގެ އޮކްޓޯބަރު މަހާއި ނޮވެމްބަރު މަހު މެޗުތައް ކުޅުމަށެވެ. އެކަމަކު ފަހުން ވަނީ މި އަހަރުގެ މާޗު މަހާއި ޖޫން މަހުގައި މެޗުތައް ކުޅުމަށް ތާވަލުކޮށްފައެވެ.\nއޭއެފްސީން ހުކުރު ދުވަހު ނެރުނު ބަޔާނުގައި ބުނެފައިވަނީ އަންނަ މާޗު މަހު ކުޅެން ހަމަޖެހިފައިވާ މެޗުތަކުގެ ތެރެއިން ހަތަރު މެޗެއް ފިޔަވައި ދެން ހުރި ހުރިހާ މެޗެއް ކުޅޭނީ ޖޫން މަހު ކަމަށެވެ. އެހެންކަމުން މާޗު މަހު ރާއްޖޭން ކުޅެން އޮތް ދެ މެޗުވެސް ވަނީ ޖޫން މަހަށް ފަސްވެފައެވެ.\nއެއީ މާޗު މަހުގެ 25 ވަނަ ދުވަހު ޗައިނާއާ ދެކޮޅަށް އެ ގައުމުގައި ކުޅެން އޮތް މެޗާއި، މާލޭގައި އަމާޗު މަހު 30 ވަނަ ދުވަހު ސީރިއާއާ ބައްދަލުކުރަން އޮތް މެޗެވެ. ދެން ކޮލިފައިންގައި ރާއްޖެއަށް އޮތީ ޖޫން މަހު ރަށުން ބޭރުގައި ފިލިޕީންސާ ދެކޮޅަށް ކުޅެން އޮތް މެޗެވެ.\nކޮލިފިކޭޝަން މެޗުތައް ޖޫން މަހަށް ފަސްކުރިއިރު، ރާއްޖެ ހިމެނޭ ގްރޫޕް އޭގެ ބާކީ ހުރި މެޗުތައް ޗައިނާގައި އަންނަ ޖޫން މަހު ކުޅެން އެ ގައުމުން ވަނީ ހުށަހަޅާފައެވެ. އެގޮތުން ޗައިނާއިން އޭއެފްސީއަށް ހުށަހަޅާފައިވާ ހުށަހަޅާފައިވާ ޝެޑިއުލްގައިވާ ގޮތުން ބާކީ ހުރި މެޗުތައް ސެންޓްރަލައިޒް ކޮށްގެން، ޝަންހާއީގައި ކުރިއަށްގެންދާނީ ޖޫން މަހުގެ ތިންވަނަ ދުވަހުން ފެށިގެން ޖޫން މަހުގެ 15 ވަނަ ދުވަހުގެ ނިޔަލަށެވެ.\nމީގެ ކުރިން އޭއެފްސީގެ ކޮމްޕެޓިޝަން ޑިޕާޓްމަންޓުން ނިންމާފައިވަނީ ކޮލިފައިންގެ ދެވަނަ ބުރުގައި ބާކީ ހުރި މެޗުތައް ޖޫން މަހުގެ 15 ވަނަ ދުވަހުގެ ކުރިން ނިންމާލައި، ސެޕްޓެމްބަރު މަހުގެ ތެރޭގައި ފައިނަލް ބުރުގެ ކުޅުން ފެށުމަށެވެ.


މަލީހް ވަކިކުރަން ޖެހޭ ސަބަބެއް އޮތް ކަމަކަށް ގާސިމް ދެކެވަޑައިނުގަންނަވާ! – Ubufili\nComments Off on މަލީހް ވަކިކުރަން ޖެހޭ ސަބަބެއް އޮތް ކަމަކަށް ގާސިމް ދެކެވަޑައިނުގަންނަވާ!\nމަލީހް ވަކިކުރަން ޖެހޭ ސަބަބެއް އޮތް ކަމަކަށް ގާސިމް ދެކެވަޑައިނުގަންނަވާ!\nޖުމްހޫރީ ޕާޓީގެ ސްލޮޓެއްގައި ވަޒީރުކަމުގައި ހުންނެވި މުހައްމަދު މަލީހް ޖަމާލް މަގާމުން ވަކިކުރަން ޖެހޭ އެއްވެސް އަސާސެއް އޮތް ކަމަކަށް ރައީސް އިބްރާހިމް މުހައްމަދު ސޯލިހްގެ ވެރިކަން ހިންގަވާ ކޯލިޝަންގެ އެއް ލީޑަރު ގާސިމް އިބްރާހިމް ގަބޫލުނުކުރައްވާ ކަމަށް އެ ޕާޓީން މިއަދު ބުނެފި އެވެ.\nޓެލެކޮމިއުނިކޭޝަން މިނިސްޓަރު މަލީހްގެ އިތުބާރު ނެތް ކަމުގެ ވޯޓު، ރައްޔިތުންގެ މަޖިލީހުގެ މިއަދު ޖަލްސާގައި ކުރިއަށްދާއިރު އޭނާ ވަކިކުރަން އެމްޑީޕީން ވަނީ ތްރީލައިން ވިޕެއް ނެރެފަ އެވެ. މަޖިލީހުގައި ސާފު އަޣުލަބިއްޔަތު އޮތް އެމްޑީޕީގެ މެމްބަރުންގެ ވޯޓުން މަލީހް މިއަދު މަގާމުން ދުރުކުރާނެ ކަަމަށް ބެލެވެ އެވެ.\nމިކަމުގައި އެމްޑީޕީގެ ޕާލަމެންޓްރީ ގްރޫޕުން ރައީސް އިބްރާހިމް މުހައްމަދު ސޯލިހްގެ ލަފައަކަށް އެދިވަޑައިގެންފައި އޮތަސް އެމަނިކުފާނު ދެކެވަޑައިގަންނަވާ ގޮތެއް މިހާތަނަށް ހާމައެއް ނުކުރައްވަ އެވެ.\nމަލީހްގެ ވޯޓާ ގުޅިގެން “މިހާރު”އަށް ވާހަކަ ދެއްކެވި ޖުމްހޫރީ ޕާޓީގެ އިސް ބޭފުޅަކު ވިދާޅުވީ މަލީހް ވަކިކުރަން ޖެހޭ ސަބަބެއް އޮތް ކަމަަކަށް ގާސިމް ދެކެވަޑައިނުގަންނަވާ ކަމަށެވެ. އެގޮތަށް އެކަން ކުރައްވާތީ ގާސިމްގެ ހިތްހަމަނުޖެހުން އެބައޮތް ކަަމަށް އޭނާ ވިދާޅުވި އެވެ.\nއޭނާ ވިދާޅުވި ގޮތުގައި އިތުބާރު ނެތް ކަމުގެ ވޯޓު ހުށަހަޅައިގެން މަލީހް ވަކިކުރަން އެމްޑީޕީގެ މެމްބަރުން އުޅެނީ ކޯލިޝަނުން އެއްބަސްވެފައިވާ ގޮތާ ވެސް ޚިލާފަށެވެ.\nމިނިސްޓަރު ކަމުގެ ހުވާ ކުރެއްވުމަށް ފަހު މަލީހްއާ ރައީސް ލިއުން ހަވާލުކުރައްވަނީ. — ފައިލް ފޮޓޯ: ހުސައިން ވަހީދު/މިހާރު\nއެމްޑީޕީ އިސްވެ އޮވެ މި ވެރިކަމަށް އަދާލަތު ޕާޓީ އާއި ޖުމްހޫރީ ޕާޓީ އަދި އެމްއާރުއެމް ގުޅިގެން އުފެއްދި ކޯލިޝަނުން އެއްބަސްވެފައި އޮތީ ކެބިނެޓުގައި ހިމެނިވަޑައިގަންނަވާ އެހެން ޕާޓީއެއްގެ ވަޒީރަކު ވަކިކުރާ ނަމަ އެކަން އެ ޕާޓީއަކަށް ރަސްމީކޮށް އެންގުމެވެ. މަލީހު މައްސަލައިގައި ސަރުކާރުން މިހާތަނަކަށް ޖުމްހޫރީ ޕާޓީއަށް އެއްވެސް އެއްޗެއް އަންގާފައި ނުވާ ކަމަށް “މިހާރު”އާ ވާހަކަ ދެއްކެވި މެމްބަރު ވިދާޅުވި އެވެ.\n“ވަޒީރުން ޒިންމާ އަދާކުރައްވަނީ ރައީސުލްޖުމްހޫރިއްޔާ ކަނޑައަޅުއްވާ މެންޑޭޓާ އެއްގޮތަށް. މަލީހާ ދެކޮޅަށް އުފައްދައިގެން އުޅޭ މައްސަލައިގައި ސުވާލު އުފެދެނީ ރައީސް ހަވާލުކުރެއްވި ކޮން ޒިންމާއެއް މަލީހަށް އަދާނުކުރެއްވިގެންތޯ މަގާމުން ވަކިކުރައްވަނީ،” އޭނާ ވިދާޅުވި އެވެ.\nމަލީހު މަގާމުން ދުރުކުރަން އެމްޑީޕީގެ ޕާލަމެންޓްރީ ގްރޫޕްގެ ބައެއް މެމްބަރުން ފުރަތަމަ ނެންގެވީ ޓެލެކޮމިއުނިކޭޝަން އޮތޯރިޓީން ހަދަން ޖެހޭ ގަވާއިދެއް ނުހަދައި އޮތް މައްސަލަ އެވެ.\nއޭގެ ފަހުން އިންޓެނެޓު އަގު ހެޔޮ ނުކުރުމުގެ މައްސަލަ ވެސް މަލީހަށް އަމާޒުކުރި އެވެ. ފަހުން ވިދާޅުވަމުން ގެންދެވީ މަލީހު މަގާމުގައި ބަހައްޓަން ގިނަ ރައްޔިތުން ނޭދޭތީ އިތުބާރު ނެތް ކަމުގެ ވޯޓު ނަގަން ޖެހޭ ކަމަށެވެ. މި ތުހުމަތުތައް މަޖިލީހުގެ މިއަދުގެ ޖަލްސާގައި ވެސް މަލީހް ވަނީ ދޮގުކުރައްވައިފަ އެވެ.\nޖުމްހޫރީ ޕާޓީގެ ނައިބު ލީޑަރު، ކުރީގެ ޓްރާންސްޕޯޓް މިނިސްޓަރު އަމީން އިބްރާހިމް ވިދާޅުވީ ދައުލަތުގެ އިސް މަގާމެއްގައި ހުންނެވި ބޭފުޅަކު ވަކިކުރަން ޖެހޭނީ މަގުބޫލު އުޒުރެއް ދައްކައިފައި ކަަމަށެވެ. އަދި ވަޒީރަކަށް މަސްއޫލިއްޔަތު އަދާނުކުރެއްވޭ ނަމަ ފިޔަވަޅު އަޅުއްވަން ޖެހިވަޑައިގަންނަވާނީ ރައީސް ކަމަށް އޭނާ ވިދާޅުވި އެވެ.\n“ވަޒީރުގެ މަސްއޫލިއްޔަތު ނޫފުއްލަވައިގެން ރައީސް ނުވަތަ ސަރުކާރުން އެއްވެސް ފިޔަވަޅެއް ނާޅުއްވަނީސް މަޖިލީހުން ވަޒީރާ ދެކޮޅަށް ފިޔަވަޅު އަޅުއްވާ ނަމަ، އެ ފިޔަވަޅު އެޅުއްވެނީ ސަރުކާރާ ދެކޮޅަށް،” އަމީން ވިދާޅުވި އެވެ.\n“ޒާތީ ގޮތުން ދައުލަތުގެ މަގާމުތަކާ ކުޅުއްވާ ނަމަ އެ ކަމަކީ އެކަން ކުރާ ބަޔަކަށް މާދަމާ އޭގެ ފައިދާކުރާނެ ކަމެއް ކަން ނުވެ ހިނގައިދާނެ.”\nComments Off on އުތުރުކޮރެއާ ސިއްރިޔާތުގައި ވާހަކަ ދައްކަން އެމެރިކާ ކުރި މަސައްކަތް ނާކާމިޔާބު\nއުތުރުކޮރެއާ ސިއްރިޔާތުގައި ވާހަކަ ...\nComments Off on ފޮތްތަކުގައި އިސްލާހު ކުރަންޖެހޭ ކުށެއް ފާހަގަވެފައިވާނަމަ މެއިލް ކުރުމަށް އެދިއްޖެ\nފޮތްތަކުގައި އިސްލާހު ކުރަންޖެހޭ ކ� ...\nComments Off on ޒުވާނުން ތަމްރީނު ކުރުމަށް، ޔޫތް މިނިސްޓްރީއާއެކު އެޗްޑީސީން އެއްބަސްވުމަކަށް\nޒުވާނުން ތަމްރީނު ކުރުމަށް، ޔޫތް މި ...\nComments Off on ގެތަކުން ފިތުނައާ ހަސަދަވެރިކަން ނައްތާލަން ބޭނުންކުރަން އޮތް އެންމެ ބާރުގަދަ ހަތިޔާރު!\nގެތަކުން ފިތުނައާ ހަސަދަވެރިކަން ނ� ...\nComments Off on ﷲ އެންމެ ބޮޑަށް ލޯބިވެވޮޑިގަންނަވަނީ ތައުބާވުމަށް! ތައުބާވުން ގިނަކޮށްފިނަމަ ހުރިހާ ކަންބޮޑުވުންތަކެއް ފިލާނެ!: އިން ޝާ ﷲ. :މުފްތީ މެންކް\nﷲ އެންމެ ބޮޑަށް ލޯބިވެވޮޑިގަންނަވަ ...\nComments Off on ޖުލައި 23 ގެ ކުރިން ކަރަންޓީންވި ފަރާތްތަކަށް ލުޔެއް\nޖުލައި 23 ގެ ކުރިން ކަރަންޓީންވި ފަރ� ...\nComments Off on ސުޕްރީމް ކޯޓު މާދަމާއިން ފެށިގެން ރިސެސްއަށް ދިޔުމަށް ނިންމައިފި\nސުޕްރީމް ކޯޓު މާދަމާއިން ފެށިގެން ރ ...\nComments Off on ތަރުކާރީގެ ބާވަތެއް، ކިލޯއެއް އެއް ލައްކަ ރުޕީސް އަށް\nތަރުކާރީގެ ބާވަތެއް، ކިލޯއެއް އެއް ...\nComments Off on ސްޕޯޓްސް ކޯޕަރޭޝަނަށް މަހުލޫފް ވަރަށް ބޮޑަށް ފާޑު ވިދާޅުވެއްޖެ\nސްޕޯޓްސް ކޯޕަރޭޝަނަށް މަހުލޫފް ވަރ� ...\nComments Off on ބަރުދަން ލުއިކުރުމަށާއި ހަންގަނޑުގެ އޮމާންކަމަށް އަލަނާސި، ލޭ މައްޗަށް ދިއުމަށް ހައްލެއް\nބަރުދަން ލުއިކުރުމަށާއި ހަންގަނޑުގ ...\nComments Off on ޗޮކްލެޓް މޫސް\nComments Off on މައްޔިތާގެ ފާފަފުއްސަވައިދެއްވެވުން އެދިގެންނާ ޘާބިތުކަން ދެއްވުން އެދި ދުޢާކުރުން އެންމެ މުހިންމު ވަގުތު-\nމައްޔިތާގެ ފާފަފުއްސަވައިދެއްވެވު� ...


ދުނިޔޭގެ ޑިމޮކްރެސީ ދުވަހުގެ މުނާސަބަތުގައި އިލެކްޝަންސް ކޮމިޝަނުން ނެރޭ ބަޔާން\n15 ސެޕްޓެމްބަރު 2020, 08:00 ނޫސް ބަޔާން\nދުނިޔޭގެ ޑިމޮކްރެސީގެ ދުވަހުގެ ތަހްނިޔާ އާއި ހެޔޮއެދުންތައް ދިވެހި އެންމެހައި އަޚުންނާއި އުޚްތުންނަށް އަރިސްކުރަން. ޑިމޮކްރެސީ ދުވަސް އަޅުގަނޑުމެންނާ ކުރިމަތިލާ މިދުވަސްވަރަކީ، ރާއްޖޭގެ އިޖްތިމާޢީ ޙަޔާތުގައި، ދުވަހަކުވެސް ތަޖްރިބާ ކޮށްފައިނުވާ ފަދަ، ބިރުވެރި ނުރައްކާތެރި ރޯގާއެއް އަޅުގަނޑުމެންނާ ކުރިމަތިވެފައިވާ ދުވަސްވަރެއް. މި ރޯގާގެ ބަލިމަޑުކަން މުޅި ދުނިޔެ މިދަނީ ތަޙައްމަލުކުރަމުން. ޑިމޮކްރެސީ ދުވަހުގެ މުނާސަބަތު ފާހަގަ ކުރުމަށް ކުރިން ހިންގި ޙަރަކާތްތަކެއް ހިންގުމަށްވެސް އެކަށީގެންވާ މާޙައުލެއްނެތި.\nޒަމާނީ ޑިމޮކްރަސީ އަކީ ރައްޔިތުންގެ ބާރު. ދިވެހިރާއްޖޭގެ އައު ޤާނޫނުއަސާސީން ދިވެހި ރައްޔިތުންނަށް ވަނީ ރައްޔިތުންގެ ބާރު ކަށަވަރުކޮށްދީ، އަސާސީ ޙައްޤުތައް ރައްކާތެރިކޮށްދީފައި. ޒަމާނީ ޑިމޮކްރަސީ ނިޒާމެއްގައި، ދައުލަތް ހިންގުމުގައި، ވެރިކަން ކުރުމުގެ ބާރާއި، އަދުލު އިންސާފު ޤާއިމް ކުރުމުގެ ބާރާއި، ޤާނޫނު ހެދުމުގެ ބާރު ވަކި ކުރެވިފައި އޮންނަންޖެހޭއިރު، ދިވެހިރާއްޖެ ޑިމޮރެސީއަށް ކުރާ ދަތުރުގައި، ތިން ބާރު ވަކި ކުރެވިފައިވާ ރިޔާސީ ނިޒާމުން، ރާއްޖެއިންދަނީ ވަރަށް މުހިންމު ތަޖްރިބާތަކެއް ކުރަމުން. މިގޮތުން، ސަރުކާރު ހިންގުމުގެ ބާރާއި އަދި ޤާނޫނުތައް ހެދުމުގެ ބާރުގައި ތިބޭ ފަރާތްތަކަކީ ރައްޔިތުންގެ ތާއީދާއެކު އިންތިޚާބުވެގެން އަންނަބަޔެއް. އެހެންކަމުން، ރިޔާސީ އިންތިހާބާއި، ރައްޔިތުންގެ މަޖިލީހުގެ އިންތިޚާބާއި ލޯކަލް ކައުންސިލްތަކުގެ އިންތިހާބު ބާއްވައި، މިނިވަންކަމާއެކު، އިންސާފުވެރި ގޮތެއްގައި އެމަޤާމުތަކަށް މީހުން އިންތިޚާބުކުރުމުގެ ބުރަ ޒިންމާއަކީ އިލެކްޝަންސް ކޮމިޝަނުން އުފުލަމުން ގެންދާ ޛިންމާއެއް.\nރާއްޖޭގައި، ބޭއްވޭ އިންތިޚާބުތަކަކީ ނުފޫޒުން އެއްކިބާވެފައިވާ އިންތިޚާބުތަކެއް ކަމުގައިވާންޖެހޭ. އަދި އިންތިޚާބުތަކުގައި ވޯޓު ދިނުމުގެ ޙައްޤު ލިބިފައިވާ ހުރިހާ އެންމެން ބައިވެރިވުމީ ޤައުމުގެ މުސްތަޤްބަލަށާއި ޑިމޮކްރަސީ ވަރުގަދަ ކުރުމަށް ކުރެވޭ މުހިންމު މަސައްކަތެއް. އެހެންކަމުން، މިނިވަން އަދުލުވެރި އިންތިޚާބުތައް ޤައުމުގައި ބޭއްވެންޖެހޭ. މިނިވަން މި މާނަކުރެވެނީ އިންތިޚާބުގައި ވާދަކުރުމުގެ ފުރުސަތު ހުރިހާ ޕާޓީތަކަށާއި ވަކިވަކި ފަރުދުންނަށް ލިބުމާއެކު އެއްވެސް ފަރާތެއްގެ ނުފޫޒެއް ނެތި ބޭއްވޭ އިންތިޚާބުތަކަށް. ޢަދުލުވެރި މިބަހުގެ މުރާދަކީ، ވަކިފަރާތަކަށް ޖެހުމެއްނެތި އިންސާފުވެރިކަމާއިއެކު އިންތިޚާބުގެ ހުރިހާ ކަމެއް ހިންގުން. މިނިވަން ޢަދުލުވެރި އިންތިޚާބެއް ބޭއްވުމަށްޓަކައި މީޑިޔާއަށާއި އިންތިޚާބު އޮބްޒަރވްކުރާ ފަރާތްތަކަށް އިންތިޚާބު ހިނގަމުންދާ ގޮތް ބެލުމުގެ ފުރުޞަތު އޮވޭ. އިންތިޚާބުތަކުގައި އެ މީހަކު ވޯޓުދޭނީ ކާކަށްކަން ނިންމާނީ އެ މީހަކު އަމިއްލަޔަށް.\nނުފޫޒެއް، ބިރުވެރިކަމެއް ނެތި މިނިވަންކަމާއެކު އަމިއްލަ އިޚްތިޔާރުގައި ވޯޓުލުމަކީ ކޮންމެމީހަކަށްވެސް ލިބިގެންވާ އަސާސީ ޙައްޤެއް. ތިމާޔަށް އެއްޗެއް ދޭ މީހަކަށް ވޯޓުލާކަށް މަޖުބޫރެއް ނުކުރެވޭނެ. ވަކިމީހަކަށް ވޯޓުލައިގެން ނުވަތަ ނުލައިގެން އަދަބެއް ނުދެވޭނެ. މިނިވަންކަމާއެކު އަމިއްލަ އިޚްތިޔާރުގައި ވޯޓުލުމަކީ ކޮންމެމީހަކަށްވެސް ލިބިގެންވާ ހައްޤެއް.\nދިމުޤްރާތީ ނިޒާމެއް ހަރުދަނާކަމާއެކު ދެމެހެއްޓުމަށްޓަކައި، ދިމުޤްރާތީ ނިޒާމްގެ އަސާސްތަކަށް އިޙްތިރާމްކުރާ ރައްޔިތުންތަކެއް އުފެއްދުން މުހިންމު. ރައްޔިތުންގެ މެދުގައި ކަމާގުޅޭ އެކަށީގެންވާ މަޢުލޫމާތާއި، ހުނަރުތަކާއި، ސިފަތަކާއި ޤަބޫލުކުރުންތައް އަށަގެންނެވުމަށް ކުރަންޖެހޭ މަސައްކަތްތައް ވަރަށް ގިނަ. ހޭލުންތެރި އަދި ޒިންމާދާރު ރައްޔިތަކު ބިނާކުރުމަށާއި، ކުރިއަށް އޮތް ޖީލުތަކާ ހަމައަށް ޑިމޮކްރަސީއާއި ތަރައްޤީއާއި ހަމަޖެހުން ވާރުތަކޮށްދިނުމަށްޓަކައި މިމަސައްކަތް އިތުރަށް ހަރުދަނާވެ ފުޅާވާންޖެހޭ.\nއެހެންކަމުން، އަޅުގަނޑުމެންނަށް ލިބިފައިވާ ޑިމޮކްރެސީގެ ފޮނިމީރުކަން އަޅުގަނޑުމެން ބޭނުންކުރާއިރު، ޙައްޤުތަކާ އެކުއެކީގައި ޛިންމާތަކެއްވެސް ވާކަން ޤަބޫލުކުރަންޖެހޭ. ތިމާއަށް ލިބޭ ޙައްޤެއް ބޭނުންކުރުމުގައި އަނެކާއަށް ކުރާނޭ އަސަރު ދެނެގަންނަންޖެހޭ.\nމުޖްތަމަޢަކީ އެއްބަޔެއްގެ ގޮތުގައި ތަރުބިއްޔަތުވެ، އެއްބަޔަކު އަނެއް ބަޔަކަށް އިޙްތިރާމް ކުރުމުގެ ރަނގަޅު ސިފަ މުޖްތަމަޢުގައި އަށަގެންނެވުމަކީ އެންމެންގެ ޛިންމާއެއްކަމުގައި ދެކެމާތޯ؟ ދިވެހިރާއްޖެ ޑިމޮކްރެސީ އަށް ކުރާ ދަތުރުގައި، މާތްﷲ ބަރަކާތް ލައްވައި، އަޅުގަނޑުމެންގެ މުޖްތަމަޢަކީ އެއްބަޔެއްވަންތަ މުޖްތަމަޢެއް ކަމުގައި ލައްވާށި. އާމީން.


Hrithik ge geah kureege anbimeehaa badhaluvee keevve?\nރިތިކްގެ ގެޔަށް ކުރީގެ އަނބިމީހާ ސުޒާން ބަދަލުވީ ކީއްވެ؟\nރިތިކް އާއި އާއިލާ\nއިންޑިއާ 21 ދުވަހަށް ބަންދު ކުރުމާ ގުޅިގެން މަޝްހޫރު އެކްޓަރު ރިތިކް ރޯޝަން އޭނާގެ ދެ ދަރިން ގޮވައިގެން ދިރިއުޅޭ ގެޔަށް ރިތިކްގެ ކުރީގެ އަނބިމީހާ އަދި ދެ ކުދިންގެ މަންމަ ސުޒާން ރޯޝަން ވަނީ ވަގުތީ ގޮތުން ބަދަލުވެފަ އެވެ.\nރިތިކް ގޭގައި ޕިއާނޯ ކުޅެން އިންދާ ނަގާފައިވާ ފޮޓޮއެއް އޭނާ ސޯޝަލް މީޑިއާގައި ޝެއާ ކުރިއިރު ސުޒާން ފޮޓޯބޮން އަޅާފައި ވެއެވެ. އެހެންވެ ރިތިކް މި ފޮޓޯގެ ކެޕްޝަންގައި ލިޔެފައިވާ ގޮތުގައި އޭނާ މިއުޒިކަލް އިންސްޓްރޫމަންޓެއް ކުޅެން ދަސްކުރެވޭތޯ އުޅޭއިރު ސުޒާން އުޅެނީ ގޭގެ ޑިޒައިންގައި ހުރި ގޯސްތައް ހޯދާ ސާވޭ ކުރުމުގައި ކަމަށެވެ.\nރިތިކް މިހެން ބުނީ ސުޒާން އަކީ އިންޓީރިއާ ޑިޒައިނަރަކަށް ވާތީ އޭނާއާ ދިމާކޮށްލަން ބުނި އެއްޗެއްކަމަށް ބެލެވެ އެވެ. ރިތިކް އިންސްޓަގްރާމް ކުރި މި ޕޯސްޓަށް އެއް މިލިއަން ވިއުޒް އަށް ވުރެ ގިނައިން ލިބިފައި ވެއެވެ.\nސުޒާން ވަގުތީ ގޮތުން ނަމަވެސް ރިތިކްގެ ގެޔަށް ބަދަލުވުމުން ރިތިކް ހުރީ ވަރަށް ޖަޒުބާތީ ވެފަ އެވެ. އޭނާ ބުނެފައިވާ ގޮތުގައި ކޮރޯނާވައިރަސްގެ ސަބަބުން އިންޑިޔާ ބަންދުކޮށްފައިވާތީ ކުދިންގެ ކަންތައްތައް ކޮށްދޭން ސުޒާން އައިސް ދިނީ ކަމަށެވެ.\nސޯޝަލް މީޑިއާގައި ރިތިކް ވަނީ ސުޒާން އަށް ޝުކުރު އަދާކޮށް ވަރަށް ދިގު ލިޔުމެއް ލިޔެ ޕޯސްޓް ކޮށްފަ އެވެ.\nރިތިކް ލިޔެފައިވާ ގޮތުގައި މުޅި ގައުމު ބަންދުވެފައިވާއިރު އޭނާގެ ކުދިން އެކުދިންގެ އެންމެ ޕޭރަންޓަކާ ވެސް ނުލާ ދިރިއުޅޭތަން ދުށުމަކީ އޭނާގެ ހިތަށް ވަރަށް ތަދުވާނެ ކަމެކެވެ. އެހެންވެ އެ ކުދިންގެ މަންމަ އެ ކުދިން ކައިރިއަށް އައުމަކީ ދަރިންނަށާއި އޭނާއަށް ވެސް ލިބުނު ވަރަށް ބޮޑު އުފަލެއް ކަމަށެވެ.


Dhanjehunu kamah bunaa naruhuge marugai shakku thakeh: firimeehaa furun manaa koh mahssala thahugeegu kuranee - One Online\nގަލޮޅު މޯޗަރީ: އައިޖީއެމްއެޗުގައި މަސައްކަތް ކުރާ ނަރުހަކު އަމިއްލައަށް މަރުވި ކަމަށްބުނި ނަމަވެސް މަރުގައި ޝައްކުތަކެއް ވާތީ އެ މައްސަލަ ދަނީ ތަހުގީގު ކުރަމުން، އޭނާގެ ހަށިގަނޑު މިވަގުތު ވަނީ މޯޗަރީގަ-- — ވަން ފޮޓޯ: މުހައްމަދު އައުޒަމް\nދަން ޖެހުނު ކަމަށް ބުނާ ނަރުހުގެ މަރުގައި ޝައްކުތަކެއް: ފިރިމީހާ ފުރުން މަނާކޮށް މައްސަލަ ތަހުގީގުކުރަނީ\nއައިޖީއެމްއެޗްގެ ޑަޔަލިސިސް ސެންޓަރުގައި މަސައްކަތް ކުރާ ފިލިޕީންސް އަށް ނިސްބަތްވާ ނަރުހަކު ދަންޖެހިގެން މަރުވި ކަމަށް ބުނި ނަމަވެސް އެ މަރުގައި ޝައްކުތަކެއް ހުރުމުން އެ މައްސަލަ ބަލަން ފަށައިފި އެވެ.\n"ބްރޭކަށް ދިޔައީ އެދުވަހު. އޭގެ ފަހުން އެ ނަރުސް މީހާ އާ އޭނާގެ ފިރިމީހާ އާ ދެމެދު ޒުވާބެއް ހިނގި ކަމަށް ވޭ. ދެން އިމަޖެންސީ އަށް މި ގެނައީ އެ އަންހެން މީހާ ދަންޖެހިގެން މަރުވީ ކަމަށް ބުނެ. ބެޑްޝީޓެއް ބޭނުންކޮށްގެން ދަންޖެހުނު ކަމަށް ބުނެފައިވާ ކަމަށް މައުލޫމާތުލިބެނީ. އެކަމަކު ކަރުގަ ނެތް ކަމަށް އެކަހަލަ އެއްވެސް މާކެއް. ދަންޖެހިއްޖެއްޔާ ކަރު ދެމިފަވެސް ހުންނާނެ ދޯ. އެކަމަކު އޭގެ އެއްވެސް ކަމެއް ފެންނަން ނެތް ކަމަށް ވަނީ." ހާދިސާގެ މައުލޫމާތު "ވަން" އަށް ކިޔައިދިން މީހާ ބުންޏެވެ.\nއޭނާ ބުނީ އަޑު އިވިފައިވާ ގޮތުގައި ނަރުސް މީހާގެ ކަރުން ކަނދުރާ ކައިރީގައި އިނގިއްޔެއް ކަހަލަ ނިޝާނެއް ހުއްޓެވެ.\nހާދިސާ ހިނގި ވަގުތު އެ ނަރުސް މީހާ މާލޭގައި ދިރިއުޅޭ ގޭގައި އޭނާގެ ފަސް އަހަރުގެ އަންހެން ދަރިފުޅާއި ފިރިމީހާ ހުރި ކަމަށް މައުލޫމާތު ލިބިފައިވާ ކަމަށް "ވަން" އާ ވާހަކަ ދެއްކި މީހާ ބުންޏެވެ. އަދި މި މަރުގައި ޝައްކުތަކެއް ހުރުމުން އެ ނަރުސް މީހާގެ ފިރިމީހާގެ ރާއްޖެއިން ބޭރަށް ނުފުރޭ ގޮތް ހަދާފައިވާ ކަމަށްވެސް ބުންޏެވެ.\nމިކަމާ ގުޅިގެން ފުލުހުންގެ ބަހެއް މިހާތަނަށް ލިބިފައެއް ނުވެ އެވެ. އައިޖީއެމްއެޗުން ބުނީ އެތަނުގައި މަސައްކަތް ކުރަމުން ދިޔަ ނަރުހަކު މަރުވެފައިވާ ކަމަށެވެ. ނަމަވެސް މި މަރުގައި ޝައްކުތަކެއް އުޅޭ ކަމެއް ނުވަތަ މަރުވި ސަބަބު ބުނަން ނޭނގޭ ކަމަށެވެ.\nއެނގިފައިވާ ގޮތުގައި މި އަންހެން މީހާގެ ހަށިގަނޑު މިހާރު އޮތީ ގަލޮޅު މޯޗަރީގަ އެވެ. އޭނާގެ ޕޯސްޓް މޯޓަމް ހަދަން ވަނީ ނިންމާފަ އެވެ.\nގުޅޭ ޓެގު ޕޮލިސް އައިޖީއެމްއެޗް މަރުގެ މައްސަލަތައް މަރު ކުށް


SunOnline: Haassa ehee ah beynunvaa2kudhinnaa eku plywood golhi ehgai, flat athulaifi!\nހާއްސަ އެހީއަށް ބޭނުންވާ ދެ ކުދިންނާއެކު ޕްލައިވުޑް ގޮޅިއެއްގައި، ފްލެޓް އަތުލައިފި!\nޝަފްނާ ހުސައިން 04 Jan 2021, 11:50\nއިބްރާހީމް މުހައްމަދާއި އާއިލާ ދިރިއުޅޭ ތަން: ނަމަވެސް ފްލެޓް ކޮމިޓީން ނިންމީ އެ މީހުންނަށް ފްލެޓް ހައްގު ނޫން ކަމަށް.\nކުރީގެ ރައީސް، މުހައްމަދު ނަޝީދުގެ ސަރުކާރުގައި އެޅި ފްލެޓަށް ކުރިމަތި ލައިގެން އިބްރާހީމް މުހައްމަދަށް 98 ޕޮއިންޓް ލިބުނު ނަމަވެސް، ފްލެޓެއް ނުލިބުނެވެ. އެ ކަންބޮޑުވުން ހިއްސާކުރީ ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު އާ އެވެ. މުއިއްޒު ވިދާޅުވީ އަނެއްކާވެސް މަސައްކަތް ކޮށްލުމަށެވެ.\nމުއިއްޒު ވިދާޅުވި ގޮތަށް އިބްރާހީމް ވަނީ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުން އެޅި "ހިޔާ" ފްލެޓަށް ވެސް ކުރިމަތިލައިފަ އެވެ. ނަސީބު ދިމާކުރި ގޮތުން، 90 ޕޮއިންޓާ އެކު އިބްރާހީމް އަށް ހިޔާ ފްލެޓެއް ލައްވައިލި އެވެ.\nނަމަވެސް ސަރުކާރު ބަދަލުވެ، ރައީސް އިބްރާހީމް މުހައްމަދު ސޯލިހުގެ ސަރުކާރުން ފްލެޓަށް ޕޮއިންޓް ދީފައި ވަނީ އެންމެ އިންސާފުވެރިކޮށްތޯ ބެލުމަށް ކޮމެޓީއެއް އެކުލަވާލައިފަ އެވެ. އަދި އެ ކޮމެޓީން ލިސްޓުތައް ދިރާސާކޮށް ނިންމި އިރު، އިބްރާހީމްގެ ނަން ލިސްޓުގެ ފަހަތަށް ސޮއްސާލައިގެން ގޮސް، ފްލެޓެއް ލިބޭ ވަރެއް ނުވި އެވެ.\nއިބްރާހީމަށް ޕޮއިންޓް މަދުވީ، ދިރިއުޅުމުގެ ހާލަތުގެ ބައިންނެވެ. ކުރީ ސަރުކާރުން ފްލެޓް ދޫކުރި އިރު އެ ބައިން އޭނާއަށް 50 ޕޮއިންޓް ލިބުނެވެ. ފްލެޓް ކޮމެޓީން ހާލަތު ބަލަން އައި އިރުވެސް އިބްރާހީމްގެ އާއިލާ އުޅުނީ 2018 ގައި ވެސް އުޅުނު ތަނުގަ އެވެ. އާއިލާ އަކަށް ބަދަލެއް ނާދެ އެވެ. ހާލަތު ބަދަލެއް ނުވެ އެވެ. ނަމަވެސް އެ ބައިން ލިބުނު ޕޮއިންޓް އޮތީ 28 އަށް ވެއްޓިފަ އެވެ.\nކުރިން 90 ޕޮއިންޓު ލިބުނު އިބްރާހީމަށް މިފަހަރު ލިބުނީ 68 ޕޮއިންޓެވެ.\nޕޮއިންޓް މަދުވި އިރު އިބްރާހީމް އާއި އޭނާގެ އާއިލާގެ ހާލަތު ހުރީ ކިހިނެތް ހެއްޔެވެ؟\nސަފާރީއެއްގައި އިންޖިނިއަރެއްގެ ގޮތުގައި މަސައްކަތް ކުރާ އިބްރާހީމް އާއި އޭނާގެ އަންހެނުންގެ ފަސް ކުދިން އެބަ ތިއްބެވެ. އޭގެ ތެރޭގައި ހާއްސަ އެހީއަށް ބޭނުންވާ ދެކުދިން ވެސް ހިމެނެ އެވެ. އެއް ކުއްޖަކީ އޯޓިސްޓިކް ކުއްޖަކަށް ވާއިރު، އަނެއް ކުއްޖާގެ އެއް ލޮލުގެ ފެނުން ވަނީ މުޅިން ގެއްލިފަ އެވެ. އަނެއް ލޮލަށް ކޮންމެސް ވަރަކަށް ފެނުނު ނަމަވެސް، ހިނގާ ބިނގާވެ އުޅުމުގައި ބައެއް ކަހަލަ ދަތިތަކާ ކުރިމަތިވި އެވެ.\nމާލޭގައި ދިރިއުޅޭތާ 20 އަހަރަށް ވުރެ ގިނަ ދުވަސް ވީއިރު، ފަސް ކުދިންނާއެކު ދެމަފިރިން ދިރިއުޅެނީ އެންމެ ކޮޓަރިއެއްގަ އެވެ. ޕްލައިވުޑުން ހަދާފައި ހުންނަ އެ ކޮޓަރި ތެރޭގައި ވައި ވަންނާނެ ގޮތެއް ނެތެވެ.\n"ރޭގަނޑެއް ދުވާލެއް ވެސް ވަކި ނުވޭ އެތަނުގައި. ސިޓިން ރޫމެއް ނުހުރޭ. އުނދުން ބަހައްޓާނެ ތަންކޮޅެއް ހުރޭ. ފާހާނާއިން ކޮޓަރި ތެރެއަށް ފެން އެޅޭ،" އިބްރާހީމް ކިޔައިދިނެވެ.\nހިޔާ ފްލެޓަށް އިބްރާހީމްގެ އިތުރުން އޭނާގެ އަންހެނުން ވެސް ކުރިމަތިލި އެވެ. ދެމީހުންނަށް ވެސް ފްލެޓް ލިބުމުން، އިބްރާހީމް އޭނާގެ ފްލެޓް ދޫކޮށްލީ އެވެ. ފްލެޓް ކޮމެޓީން ހާލަތު ބަލަން ގޮސް ޕޮއިންޓް ދިން އިރު، ދެމަފިރިންނަށް ވެސް ފްލެޓް ލިބޭ ގޮތެއް ނުވި އެވެ. އަދި ޕޮއިންޓް ލިބުނީ ވެސް ތަފާތުކޮށެވެ.\nއިބްރާހިމް އާއި އޭނާގެ އާއިލާ ދިރިއުޅޭތަނުގެ ހާލަތު --\n"އެއް ކޮޓަރީގައި އެއް އެނދުގައި އެއް ބާލީހެއްގަ ނިދައިގެން މި އުޅެނީ. ކާން މި އަރަނީ އެއްކޮށް، އިންނަނީ އެއް ގޮނޑިއެއްގަ އެކަމަކު ވެސް ދެމީހުންނަށް ދެވަރަށް ޕޮއިންޓް ލިބުނީ،" އިބްރާހީމް ބުންޏެވެ.\nއިބްރާހީމްގެ އަންހެނުން އަޒީނާ އަބްދުﷲ އަށް ކުރިން ލިބުނީ ހަމަ 90 ޕޮއިންޓެވެ. ނަމަވެސް ފްލެޓް ކޮމެޓީން ދިނީ 63 ޕޮއިންޓެވެ. ދިރިއުޅުމުގެ ބަޔަށް ލިބުނީ 23 ޕޮއިންޓެވެ.\nއިބްރާހީމް ވަނީ ހާލަތު ބަލަން އައިސް ކޮމެޓީން ކުރާ ސުވާލުތަކާ ގުޅިގެން ވެސް ކަންބޮޑުވުން ފާޅުކޮށްފަ އެވެ. އޭނާގެ 13 އަހަރުގެ ހާއްސަ އެހީއަށް ބޭނުންވާ ކުއްޖާއަކަށް ލިޔަން ކިޔާކަށް ނޭނގެ އެވެ. އަމިއްލަ އަށް ބައެއް ކަހަލަ ކަންކަން ކުރެވުނު ނަމަވެސް، ގިނަ ކަންތައްތައް ނުކުރެވެ އެވެ. މީހުންނާ އެކީގައި އުޅޭކަށް ނޭނގެ އެވެ. ކުޑަ އިރުކޮޅެއްގެ ތެރޭގައި ކަންކަން ހަނދާން ނެތެ އެވެ.\n"އެކުއްޖާއަށް ހެދުން ލެވޭތީ އަޅުގަނޑު ބުނީ ލެވެޔޭ. އަޅުގަނޑު ބޭނުމެއް ނޫން ދޮގު ހަދާކަށް. އެކަމަކު ހެދުން ލާން އެނގޭތީ ޕޮއިންޓް ގެއްލުނީ. ދެން އަޅުގަނޑުގެ އެހާ ހޭލުންތެރިކަން ނެތީމަ ކަމަށް ވެސް ވެދާނެ ޖަވާބު ދޭން ނޭނގުނީ،" އިބްރާހިމް ބުންޏެވެ.\nދެމަފިރިން މާލޭގައި ދިރިއުޅެނީ ހާއްސަ އެހީއަށް ބޭނުންވާ ދެކުދިންނަށް ބޭނުންވާ ފަރުވާ ދެވޭނެ ގޮތެއް ރަށުގައި ނެތުމުންނެވެ. މާލޭގައި ދިރިއުޅެން ފަސޭހައެއް ނޫނެވެ.\nފޯމު ހުށަހެޅި އިރު، އެ ދެމަފިރިންގެ އެއްވެސް ކުއްޖަކަށް 18 އަހަރު ނުވި ނަމަވެސް، މިހާރު ދެކުދިންނަށް 18 އަހަރު ފުރިއްޖެ އެވެ. އޭގެ ތެރޭގައި ހާއްސަ އެހީއަށް ބޭނުންވާ ދެވަނަ ކުއްޖާ ވެސް ހިމެނެ އެވެ.\nއެކުއްޖާގެ ލޮލަށް ރާއްޖެއިން ފަރުވާ ކުރެވެން ނެތް އިރު، ރާއްޖެއިން ބޭރުން ފަރުވާ ހޯދޭނެ ތަނަވަސްކަމެއް އެދެމަފިރިންގެ ނެތެވެ. ކުލި ދައްކަމުން އެހެން ހަރަދުތައް ކުރަމުން މާލޭގެ ގޮޅިއެއްގައި ގަނަތެޅެން ވަނީ މަޖުބޫރުވެފަ އެވެ.\nއެ ދެމަފިރިން މިހާރު ވަނީ ކުރިން އުޅެމުން ދިޔަ ތަނުން ނުކުމެފަ އެވެ. އެތަނުން ނުކުތީ އެތައް ދުވަހެއް ވަންދެން ފެން ކަނޑާލާފައި ހުރުމުގެ ސަބަބުން، އުޅެވޭނެ ގޮތެއް ނެތިގެން އޭނާ މަސައްކަތް ކުރާ ސަފާރީގައި ވެސް އާއިލާ ގޮވައިގެން 20 އަކަށް ދުވަހު އުޅުމަށްފަހު އެވެ.\nއިބްރާހީމްގެ ދެމަފިރިން މިހާރު ވެސް ތިބީ ޝަކުވާ ހުށަހަޅައިގެންނެވެ. ނަމަވެސް ދާއިމީ ލިސްޓުގައި ދެމަފިރިންގެ ނަން އޮންނާނެ ކަމުގެ ކުޑަވެސް އުންމީދެއް ނެތެވެ.\n"އަޅުގަނޑުމެބް ވަރަށް ބޮޑަށް މާޔޫސްވެފަ މި ތިބީ. ފްލެޓް ލިބޭނެ ކަމުގެ އުންމީދެއް ނެތް. އަޅުގަނޑުމެންގެ ޝަކުވާ އަކީ ޕޮއިންޓް ލިބުނު ގޮތް އެއްގޮތަކަށް ވެސް ސާފު ނުވާތީ. އިންސާފުވެރިކޮށް ބަލާފަ ލިބެންވާ މީހުންނަށް ލިބުނީމަ ހިތްހަމަޖެހޭނެ،" އިބްރާހީމް ބުންޏެވެ.


Muaz Hithaadhoo counciluge raees kamah nukunnanee\nމުއާޒު ހިތާދޫ ކައުނަްސިލުގެ ރައީސްކަމަށް ނުކުންނަނީ\nހިތާދޫ އޮންލައިން | 06 ފެބުރުއަރީ 2020\nމިނިވަން ކެނޑިޑޭޓެއްގެ ގޮތުގައި ބ. ހިތާދޫ ކައުންސިލުގެ ރައީސްކަމަށް ވާދަކުރަން ނިންމާފައި ވާކަމަށް ބ. ހިތާދޫ ގުލްފާމުގެ މުއާޒު ޢަބްދުއްރަޙްމާނު ބުނެފިއެވެ.\nހިތާދޫ އޮންލައިންއަށް މަޢްލޫމާތު ދެމުން މުއާޒު ބުނީ ކައުންސިލުގެ ރައީސްކަމަށް ނުކުންނަށް ނިންމީ މިހާރަށްވުރެ ގާތޫން އަވަސްކޮށް ރައްޔިތުންނަށް ޚިދުމަތް ކޮށްދިނުމަށާއި އެކަންކަން ކޮށްދެވޭނެ ގާބިލުކަން ހުރީމަކަމަށެވެ.\n"އަޅުގަނޑު މިނުކުތީ މިހާރު ރަށުގައި ނުފެށި އަދި ފެށި ލަސްވަމުންދާ މަޝްރޫޢތުަށް އަސްކުރެވޭނެގޮތް އެނގި އެކަންކަން ކުރެވޭނެ މަގުތަށްވެސް ހޯދައިގެން. ޚާއްސަކޮށް ހިތާދޫއަށް ދިމާވެފައިވާ ކުނީގެ މައްސަލައާއި ނެޕީގެ މައްސަލަ ހައްލު ކުރެވޭނެ މަގުތަށްވެސް ހޯދައިގެން. ރައްޔިތުން އަޅުގަޑަށް ފުރުސަތު ދެއްވައިނަމަ ﷲގެ ވާގިފުޅާއި އެކު އިސާހިތަކު އެކަންކަން ނިންމާލެވޭނެ"\nމުއާޒު ބުނީ ރައްޔިތުން ފުރުސަތު ދެއްވައިފި ނަމަ އިތުރު ޕްރޮޖެކްޓްތަށް ފެށިގެން ދާނެކަމަށާއި މިހާރުވެސް އަތޮޅުތެރޭގެ ރިޒޯޓުތަކުގެ މެނޭޖުމަންޓުތަކާއި ކަނެކްޝަން އަޅަމުންއަންނަލަމަށެވެ. އަދި ސިއްޙީ ޚިދުމަތް ފުޅާކުރުމަށް އެކި ފަރާތްތަކާ ވާހަކަ ދައްކަމުން އަންކަމަށާއި ރައްޔިތުން ހީނުކުރާފަދަ ކުރިއެރުން ލިބޭނެ ކަމުގެ ފެހި ސިގްނަލް އެފަރާތްތަކުން ދެއްވަމުން ދާކަމަށްވެސް މުއާޒު ބުންޏެވެ.\nމުއާޒު ބުނީ ވަރަށް އަވަހަށް މެނިފެސްޓޯ ޢާންމު ކުރާނެކަމަށެވެ.\nއަންނަ އޭޕްރީލް މަހުގައި ބޭއްވުމަށް ހަމަޖެހިފައިވާ ލޯކަލް ކައުންސިލު އިންތިޚާބުގައި ހިތާދޫ ކައުންސިލުގެ ރައީސް ކަމަށް މުއާޒުގެ އިތުރުން އެމްޑީޕީ ޓިކެޓުގައި މިހާރުގެ ރައީސް އަބްދުލް ޢަޒީޒު އަދި މިނިވަން ކެނޑިޑޭޓެއްގެ ގޮތުގައި ބ. ހިތާދޫ ވަފާ ބާސިތު ވާދަ ކުރާނެކަން ވަނީ އިޢްލާން ކޮށްފައެވެ.


BREAKING: Hulhumale' jalun bidheysee aku filaifi\nހުޅުމާލެ ޖަލުން ބިދޭސީއަކު ފިލައިފި\nހުޅުމާލެ ޑިޓެންޝަން ސެންޓަރުން ފިލި ބިދޭސީ މީހާ ---\nހުޅުމާލެ ޖަލުން ބިދޭސީއަކު ފިލައިފިއެވެ.\nމޯލްޑިވްސް ކަރެކްޝަނަލް ސާވިސް އިން ބުނީ އިމިގްރޭޝަން ގާނޫނާއި ހިލާފުވެގެން ރާއްޖެއިން ފުރުވާލެވެންދެން ހުޅުމާލޭ ޑިޓެންޝަން ސެންޓަރުގައި ބެހެއްޓިފައިވާ 32 އަހަރުގެ ބަންގްލަދޭޝް މީހަކު ހުޅުމާލެ ޑިޓެންޝަން ސެންޓަރުން މިރޭ 19:27 ހާއިރު ފިލާފައިވާ ކަމަށެވެ.\nއިމިގްރޭޝަން ޤާނޫނާއި ހިލާފުވެގެން ރާއްޖެއިން ފުރުވާލެވެންދެން ހުޅުމާލޭ ޑިޓެންޝަން ސެންޓަރުގައި ބެހެއްޓިފައިވާ އަސަނަރ (ބަންގްލަދޭސް.. 32އަހަރު) ވަނީ އެސެންޓަރުން މިރޭ 19:27 ހާއިރު ފިލާފައެވެ. މީނާ ހޯދުމުގެ މަސައްކަތް ފުލުހުންނާއި ގުޅިގެން މިގެންދަނީ ކުރަމުން pic.twitter.com/mRU2FO421o\n— Maldives Correctional Service (@CorrectionsMv) February 10, 2021\nކަރެކްޝަންސް އިން ބުނީ އެމީހާ ހޯދުމުގެ މަސައްކަތް ފުލުހުންނާއި ގުޅިގެން ކުރަމުން ގެންދާ ކަމަށެވެ. އެމީހާ އާއި ގުޅޭ އެއްވެސް މައުލޫމާތެއް ލިބިއްޖެ ނަމަ ކަރެކްޝަނަލް ސާވިސްގެ ނަންބަރު 9886125 ރިޕޯޓުކޮށް ދިނުމަށް ވެސް އެ ސާވިސް އިން ވަނީ އެދިފައެވެ.


MPL in gathee baa dhoanneh noon: Junaid | Mihaaru\nއެމްޕީއެލްގެ ސީއީއޯ ޖުނައިދު: އެމްޕީއެލްޗއަށް ބާ ދޯންޏެއް ގަތް ކަމަށް ބުނާ ވާހަކަތައް އޭނާ ދޮގުކުރައްވާ.---މިހާރު ފައިލް ފޮޓޯ\n10 ޖެނުއަރީ 2017 - 16:00 45 comments\nމޯލްޑިވްސް ޕޯޓްސް ލިމިޓެޑް (އެމްޕީއެލް) އިން ބޮޑު އަގުގައި ބާ ދޯންޏެއް ގަތް ކަމަށް ބުނެ އެންޓި ކޮރަޕްޝަން ކޮމިޝަން (އޭސީސީ) އަށް މައްސަލަ ހުށަހެޅިޔަސް އެއީ ބާ ދޯންޏެއް ނޫން ކަމަށް އެ ކުންފުނިން މިއަދު ބުނެފި އެވެ.\nއެމްޕީއެލް އިން ފަސް މިލިއަން ރުފިޔާ އަށް 40 ފޫޓުގެ ބާ ދޯންޏެއް ގަތް ކަމަށް ބުނެ އޭސީސީ އަށް އަމިއްލަ މީހަކު ވަނީ މައްސަލަ ހުށަހަޅައިފަ އެވެ. އެ މައްސަލަ އޭސީސީން ބަލަމުން އަންނަ ކަން އެ ކޮމިޝަނުން ވަނީ ކަށަވަރުކޮށްދީފަ އެވެ.\nމި މައްސަލާގައި އެމްޕީއެލްގެ ސީއީއޯ މުހައްމަދު ޖުނައިދު "މިހާރު" އަށް ވިދާޅުވީ އެއީ ބާ ދޯންޏެއް ނޫން ކަމަށާއި އެހާ ބޮޑު އަގެއްގައި ބާ ދޯންޏެއް ބަޔަކު ގަންނާނެ ކަމަށް ބުއްދި ގަބޫލު ނުކުރާނެ ކަމަށެވެ. ދޮގު ތުހުމަތުތައް ކޮށްގެން މައްސަލަ ހުށަހަޅަނީ އެމްޕީއެލްގެ ކަންކަމަށް ނުފޫޒު ފޯރުވަން މަސައްކަތް ކުރާ ބަޔަކު ކަމަށް ވެސް ޖުނައިދު ވިދާޅުވި އެވެ.\n"އެމްޕީއެލްގެ ކަންކަމަށް އަތް ބާނަން އުޅޭ ދެތިން މީހަކު ކުރާ ކަމެއް މިއީ،" ޖުނައިދު ވިދާޅުވި އެވެ.\nބާ ދޯންޏެއް އެމްޕީއެލް އިން ގަތް ކަމަށް ބުނެ ސޯޝަލް މީޑިއާގައި ފޮޓޯ ދައުރުވަމުންދާ ދޯނީގެ ފޮޓޯއެއް\nއޭނާ ވިދާޅުވީ އެމްޕީއެލް އަށް ގަތީ ވެސް 40 ފޫޓުގެ ދޯންޏެއް ނޫން ކަމަށެވެ.\n"އަޅުގަނޑުމެން ގަތީ ވެސް 60 ފޫޓުގެ ދޯންޏެއް. ތިއީ މުޅިން ދޮގު ވާހަކަތަކެއް،" ޖުނައިދު ވިދާޅުވި އެވެ.\nއޭނާ ވިދާޅުވި ގޮތުގައި އެ މައްސަލާގައި އޭސީސީން ބޭނުންވާ މައުލޫމާތުތައް އެ ކޮމިޝަނަށް ވަނީ ދީފަ އެވެ.\nއެމްޕީއެލް އަށް ގަތް ބާ ދޯނި ކަމަށް ބުނާ ދޯނީގެ ފޮޓޯތައް ވެސް ސޯޝަލް މީޑީއާގައި ދަނީ ދައުރު ކުރަމުންނެވެ. ފޮޓޯތަކުން ފެންނަ ގޮތުގައި އެއީ ވަރަށް ބޮޑަށް ބާވެ، ހަލާކުވެފައިވާ ދޯންޏެކެވެ.


Libya Ge Saharaage Medhugai Oi Fengadu Thakuge Hageegai - Vaguthu\nލީބިއާގެ ސަހަރާއެއްގެ މެދުގައިވާ ފެންގަނޑުތަކުގެ ހަގީގަތް\nލީބިއާ އޭ ބުނެފިނަމަ ކޮންމެ މީހަކަށް ވެސް އެގޭނީ އެމަކުމަކީ ލީބިއާގެ ކުރީގެ ޒައީމު މުއަމަރު ގައްޒާފީ ދިގު ވެރިކަމެއް ކުރެއްވި މެދުއިރުމަތީގެ ބާރުގަދަ ގައުމެއްގެ ގޮތުގައެވެ.\nނަމަވެސް މީނޫން ގޮތަކުން ވެސް ލީބިއާ މަޝްހޫރު ކަމެއް އެބައޮތެވެ. އެއީ ލީބިއާގެ ފެއްޒާން އަވަށުގައި އޮންނަ މި ރީތި ފެންގަނޑުގެ ސަބަބުނެވެ. ކޮންމެ އަހަރު އެތަށް ސަތޭކަ ފަތުރުވެރިނެއް މި ފެންގަނޑު ބަލަން ލީބިއާއަށް ޒިޔާރަތް ކުރެވެ.\n"އުބަރި" ނަމުން ނަންދީފައިވާ މި ފެންގަނޑު އޮތް މި ސަހަރާއަކީ މީގެ 200000 އަހަރު ކުރިން ބޮޑު ކޯރެއް އޮތް ތަނެއް ކަމަށް ދިރާސާތަކުން ހާންމަވެއެވެ. މި ކޯރުތަށް ޗެކް ރިޕަބްލިކް ވަރުވެއެވެ.\nމީގެ ކުރިން 120000 އަކަށް ކިލޯމީޓަރުގެ މި ކޯރު ބޮޑު ސަހަރާއަކަށް ބަދަލުވެ މި ސަހަރާގެ މެދުގައި ފެންގަނޑެއް އުފެދުނީ މީގެ 5000 ވަރަކަށް އަހަރު ކުރިން މޫސުމަށް އައި ބަދަލު ތަކުން ކަމަށް ދިރާސާތައް ކުރާ ފަރާތްތަކުން ބުނެއެވެ.\n"އުބަރި" ނަމަކަށް ކިޔާ މި ފެންގަނޑަށް ވުރެން އިތުރު 20 ކުދި ފެންގަނޑު ތަކެއްވެސް މި ސަހަރާގެ އެކި ހިސާބުތަކުގައި ވެއެވެ.\nލީބިއާ އަށް ފަތުރުވެރިން ޒިޔާރަތް ކުރާ ކޮންމެ ފަހަރަކު މި ފެންގަނޑު ތަކާއި ހަމައަށް އެމީހުންނަކަށް ނުދެވެއެވެ. ސަބަބަކީ ލީބިއާގައި މި ސަރަހައްދަކީ ދޭތެރެ ދޭތެރެއިން ވެލީގެ ބާރުގަދަ ތޫފާން އަންނަ ތަނަކަށް ވާތީއެވެ. އެހެން ނަމަވެސް ފަތުރުވެރިންނަށް މިތަނަކަށް ދެވޭ ފަހަރު ފެންގަނޑު ކައިރީ ކޭންޕް ކުރެެެވެ.\nލީބިއާއިން އިންސާނުންގެ ބޮޑު ކައްވަޅުތަކެއް ފެނިއްޖެ\nލީބިއާގައި ސުލްހަ ގާއިމް ކުރަން ދުނިޔޭގެ ބާރުތަކުން އެއްބަސްވުމަކަށް އަތުވެއްޖެ\nއޮގަސްޓް 18, 2019 10:37\nލީބިޔާގެ ޓޫރިޒަމް އިޝްތިހާރު ކުރާމ މީހުން އަމިއްލަޤައުމު އިޝްތިހާރުކުރުން މާރަގަޅުވާނެ\nއޮގަސްޓް 18, 2019 10:38\nށ ނަލަންދޫ ކުޅިތަގުގެ ޙަޤީޤަތް ވެސް ލިޔެލިނަމަ!!\nއޮގަސްޓް 18, 2019 15:14\nލީބިއާ އޭ ބުނެފިނަމަ ކޮންމެ މީހަކަށް ވެސް އެގޭނީ އެމަކުމަކީ އަކީ ކޮބާ؟


Tokyo Olympics 2020: Dhiraagu TV adhi Dhiraagu Play inn beleyne | ThePress\nޓޯކިޔޯ އޮލިމްޕިކްސް 2020: ދިރާގު ޓީވީ އަދި ދިރާގު ޕްލޭ އިން ބެލޭނެ\n25 July 2021, 12:16\nޓޯކިޔޯ އޮލިމްޕިކްސް 2020: ދިރާގު ޓީވީ އަދި ދިރާގު ޕްލޭ އިން ބެލޭނެ. ފޮޓޯ: ދިރާގު\nޓޯކިޔޯ އޮލިމްޕިކްސް 2020 މިހާރު ފަށާފައިވާ އިރު، މި މުބާރާތް ދިރާގު ޓީވީ އަދި ދިރާގު ޕްލޭ އިން ބެލޭނެ ކަމަށް ދިރާގުން ބުނެފިއެވެ.\nއެ ގޮތުން ސޮނީ ސިކްސް، ސޮނީ ޓެން2އެޗް.ޑީ އަދި ޔޭސް ޓީވީ މެދުވެރިކޮށް އޮލިމްޕިކްސްގެ ހުރިހާ ގޭމެއް ބެލޭ ގޮތަށް ދިރާގުން ވަނީ ހަމަޖައްސާފައެވެ.\nމި މުބާރާތް ފަށާފައިވަނީ ކޮވިޑް 19 އާ ގުޅިގެން އެއް އަހަރަށް ފަހުގައެވެ.\nދިރާގުން ބުނީ މިއަހަރުގެ މި ޝަރަފުވެރި މުބާރާތުގައި ރާއްޖޭގެ4އެތްލީޓުން ވާދަކުރާއިރު ދިރާގު ބްރޭންޑް އެމްބެސެޑާ އަދި ރާއްޖޭގެ އެންމެ ބާރު ދުވުންތެރިޔާ ކަމަށްވާ ހަސަން ސާއިދު ހިމެނޭ ކަމަށެވެ. ދިރާގުން ވަނީ ސާއިދާއި ދިވެހި އެލްތީޓުންނަށް ސޯޝަލް މީޑިއާގައި ކާމިޔާބީ ހޯދުމަށް ހިތްވަރު ދީފައިއެވެ.\nމުނިފޫހިފުލުވުމުގެ އެތައް ޗެނަލެއް ހިމެނޭ ދިރާގު ޓީވީ މެދުވެރިކޮށް ކަސްޓަމަރުންނަށް “ހައި ޑެފިނީޝަން (އެޗްޑީ)” ކޮލިޓީގައި އެއް-ޑިވައިސް އަށްވުރެ ގިނަ ޑިވައިސް އިން އެއްފަހަރާ، އެއް ޔޫސާ ނޭމް އަދި ޕާސްވޯޑެއް ބޭނުންކޮށްގެން ޓީވީ ބަލާލެވޭނެއެވެ. އެގޮތުން ދިރާގު ޓީވީ ކަސްޓަމަރުން ތެރެއިން ބޭސިކް ޕްކޭޖުން ފެށިގެން މަތީގެ ޕެކޭޖްތައް ގެންގުޅޭ ހުރިހާ ކަސްޓަމަރުންނަށް ކޮންމެ ތަނެއްގައި ހުރެވެސް އޮލިމްޕިކްގެ ގޭމްތައް ފަސޭހަކަމާއެކު ބަލާލެވޭނެއެވެ.\nމީގެ އިތުރުން، ދިރާގު ޕްލޭ އެޕް މެދުވެރިކޮށް ޖީއެސްޓީ ނުލާ މަހަކު އެންމެ 65 ރުފިޔާއަށް މެޗްތަކާއި މުނިފޫހިފިލުވުމުގެ ގިނަ ޗެނަލްތައް މޮބައިލް ފޯން ފަދަ ޑިވައިސްތަކުން ކޮންމެ ތަނެއްގައި ހުރެވެސް ބަލާލެވޭނެއެވެ. އަދި ދިރާގު ވައިފައި ނެޓްވޯކެއްގައި ދިރާގު ޕްލޭ އިތުރު ޑޭޓާ ހަރަދެއް ނުހިނގާ ބަލާލެވޭނެ އެވެ.\nދިރާގުން ބުނީ އަބަދުވެސް ބަލަނީ ކަސްޓަމަރުންގެ މުނިފޫހިފިލުވުމުގެ ބޭނުންތަކަށް ބަލައިގެން އެންމެ ފަހުގެ އަދި އެންމެ ކޮލިޓީ މުނިފޫހި ފިލުވުމުގެ ކޮންޓެންޓާއި އޮފާތައް ދިރާގު ޓީވީ މެދުވެރިކޮށް ގެނެސްދީ ކަސްޓަމަރުންގެ މުނިފޫހިފިލުވުމުގެ ތަޖުރިބާ އިތުރަށް ފުރިހަމަކުރުމަށް ކަމަށެވެ.\nހަބަރު ކުޅިވަރު ދިރާގު


Phone nudhin kamah bune kuri dhauvaa aai ijraa'athu thah ves goas: Ali hameed | Mihaaru\nއަލީ ހަމީދު ފުލުހުންގެ ލޯންޗުން މާލެއަށް ފައިބަނީ: ފޯނު ނުދިން މައްސަލާގައި އޭނާގެ މައްޗަށް އެއް އަހަރާއި ހަތް މަހާއި ހަ ދުވަހުގެ ޖަލު ހުކުމެއް ވަނީ އިއްވާފައި -- ފޮޓޯ/މިހާރު\nފޯނު ނުދިން ކަމަށް ބުނެ ކުރި ދައުވާ އާއި އިޖުރާއާތުތައް ވެސް ގޯސް: އަލީ ހަމީދު\n12 ނޮވެމްބަރ 2018 - 15:263comments\nފޯނު ނުދިން މައްސަލާގައި ސުޕްރީމް ކޯޓުގެ ކުރީގެ ފަނޑިޔާރު އަލީ ހަމީދުގެ މައްޗަށް ކުރި ދައުވާ އޮތީ ހުރިހާ ގޮތަކުން ވެސް ގޯސްކޮށް ކަމަށް އޭނާ މިއަދު ހައި ކޯޓުގައި ވިދާޅުވެއްޖެ އެވެ.\nސުޕްރީމް ކޯޓުން މިދިޔަ ފެބްރުއަރީ މަހު ނެރުނު އަމުރާ ގުޅިގެން ކުއްލި ނުރައްކަލުގެ ހާލަތު އިއުލާންކޮށް، އަލީ ހަމީދު ހައްޔަރުކޮށް އޭނާގެ ފޯނު ދޭން ފުލުހުން އެންގުމުން އެކަން ނުކުރެއްވި މައްސަލާގައި އަދުލު އިންސާފު ގާއިމްކުރަން ހުރަސް އެޅުމުގެ ދައުވާއެއް ސާބިތުވެ، އޭނާގެ މައްޗަށް ކްރިމިނަލް ކޯޓުން ވަނީ އެއް އަހަރާއި ހަތް މަހާއި ހަ ދުވަހުގެ ޖަލު ހުކުމެއް އިއްވައިފަ އެވެ. އެ މައްސަލާގައި އޭރުގެ އުއްތަމަ ފަނޑިޔާރު އަބްދުﷲ ސައީދާއި ކުރީގެ ރައީސް މައުމޫންގެ މައްޗަށް ވެސް ޖަލު ހުކުމެއް އިއްވި އެވެ.\nކްރިމިނަލް ކޯޓުގެ އެ ހުކުމް އަލީ ހަމީދުގެ ފަރާތުން އިސްތިއުނާފް ކުރުމުން ހައި ކޯޓުގައި ބޭއްވި އަޑުއެހުމުގައި އަލީ ހަމީދު ވިދާޅުވީ އޭނާ ހައްޔަރުކުރީ ސުޕްރީމް ކޯޓުގެ ފުލް ބެންޗުގެ އިއްތިފާގަކުން ނެރުއްވި އަމުރަކާ ގުޅިގެން ކަމަށާއި އޭނާ ސުޕްރީމް ކޯޓު ތެރޭގައި ހުންނަވަނިކޮށް އެތަނުގެ ދޮރު ވައްޓާލުމަށް ފަހު، މޫނު ނިވާކޮށްގެން ތިބި ބަޔަކު އައިސް ފޯނު ދޭން އެންގި ކަމަށެވެ. އޭނާއަކީ އޭރު ހުރުމަތްތެރި މަގާމެއްގައި ހުންނެވި ބޭފުޅެއް ކަމަށާއި އޭނާ އެވަގުތު ހުންނެވީ ވެސް ހުރުމަތްތެރި ތަނެއްގައި ކަމަށް ވުމުން، އެގޮތަށް އަމަލު ނުކުރެވޭނެ ކަމަށް ވެސް އަލީ ހަމީދު ވިދާޅުވި އެވެ.\nދައުވާއާ ގުޅިގެން އަލީ ހަމީދު ވިދާޅުވީ އެ ދައުވާ ދައުލަތުން އުފުލިއިރު އޭނާ ފޯނެއް ގެންގުޅުއްވާ ކަން ވެސް ދައުލަތަށް ސާބިތުކޮށް ދެވިފައި ނެތް ކަމަށެވެ. އަދި އޭނާގެ ފޯނުގައި ތުހުމަތުކުރެވޭ މައްސަލައިގެ އެއްވެސް ހެއްކެއް ހުރިކަން ވެސް ދައުލަތަށް ބުނެދެވިފައި ނެތް ކަމަށް ވިދާޅުވި އެވެ.\nއަލީ ހަމީދު ފާހަގަކުރެއްވި ގޮތުގައި އޭރު އޭނާގެ މައްޗަށް ތުހުމަތުކުރި ރިޝްވަތުގެ މައްސަލާގައި ކުރި ދައުވާ ދާދި ފަހުން ކްރިމިނަލް ކޯޓުން ވަނީ ބާތިލްކޮށްފަ އެވެ. އެހެންވެ، އެ ދައުވާ އުފުލުމާއި ހައްޔަރުކުރުމުގައި އަމަލުކުރި ގޮތް އޮތީ މައުޟޫއީ ގޮތުން އަދި އިޖްރާއީ ގޮތުން ވެސް ގޯސްކޮށް ކަމަށް އޭނާ ވިދާޅުވި އެވެ.\nއަލީ ހަމީދުގެ ވަކީލް ސަފާ ޝަރީފް ވިދާޅުވީ އެ މައްސަލާގައި އަލީ ހަމީދު ހައްޔަރުކޮށް، ތަހުގީގު ހިންގާފައިވަނީ ގާނޫނާ ޚިލާފް ބަންދެއްގައި ބަހައްޓައިގެން ކަމަށެވެ. އަދި އެ މައްސަލާގައި ދަށު ކޯޓުން ސިއްރު ހެކިބަސް ނަގާފައި ވަނީ ވެސް ޖިނާއީ އިޖްރާއާތުގެ ގާނޫނާ ޚިލާފަށް ކަމަށް އޭނާ ވިދާޅުވި އެވެ.\nސަފާ ވިދާޅުވި ގޮތުގައި އެ މައްސަލަ ދަށު ކޯޓުގައި ހިނގިއިރު ދިފާއުވާން އެކަށީގެންވާ ފުރުސަތު އަލީ ހަމީދަށް ދީފައެއް ނުވެ އެވެ. އަދި އަލީ ހަމީދުގެ ވަކީލުން އޭރު އެ މައްސަލަ ދޫކޮށްލުމުން އަލުން ވަކީލުން ހަމަޖައްސަން އެކަށީގެންވާ ފުރުސަތު ވެސް ނުދޭ ކަމަށް ވިދާޅުވި އެވެ.\nގާނޫނުލް އުގޫބާތުގައި ބުނާ ކުށުގެ އުންސުރުތައް އެ މައްސަލާގައި ފުރިހަމަނުވާކަން ފާހަގަކުރަައްވައި، ސަފާ ވިދާޅުވި ގޮތުގައި އަލީ ހަމީދުގެ ފޯނުގައި އެ މައްސަލައާ ގުޅޭ އެއްވެސް ހެއްކެއް ހުރިކަން ދައުލަތަށް ބުނެދެވިފައެއް ނެތެވެ. ފޯނެއް ނުދިނުމަކީ އޭގެ ޒާތުގައި ކުށަކަށް ނުވާނެ ކަމަށް ހައި ކޯޓުން ކުރިން ހުކުމް ކޮށްފައިވާ ކަން ފާހަގަކުރައްވައި، ސަފާ ވިދާޅުވީ ފޯނުގައި ހެކި ހުރި ކަމަށް ބެލެވޭ ކަމަށް ބުނާ ބުނުން ފިޔަވައި އިތުރު އެއްވެސް ހެއްކެއް އެކަމާ ގުޅޭ ގޮތުން ދައުލަތަށް ދެއްކިފައި ނެތް ކަމަށެވެ.\nމީގެ އިތުރަށް ސަފާ ވިދާޅުވި ގޮތުގައި އެ މައްސަލާގައި އަދަބު ކަނޑައަޅާފައިވަނީ ވެސް ގާނޫނުލް އުގޫބާތުގެ އުސޫލުތަކާ ޚިލާފަށެވެ. އަދި ދަށު ކޯޓުގެ ހުކުމުގައި، އަލީ ހަމީދުގެ ގާނޫނީ ވަކީލު ކަމުގެ ހުއްދަތައް ވެސް ބާތިލް ކަމަށް ކަނޑައަޅާފައި ވާއިރު، ވަކީލުންގެ ކަންކަން ބެލެހެއްޓުމަކީ ހަމައެކަނި ސުޕްރީމް ކޯޓުގައި އޮންނަ ކޮމެޓީއަކަށް އެކަނި ކުރެވޭ ކަމެއް ކަން އޭނާ ފާހަގަކުރެއްވި އެވެ. އެއިން ކަމަކަށް ބެލުމެއް ނެތި، އަލީ ހަމީދުގެ ވަކީލު ކަމުގެ ހުއްދަ ބާތިލްކުރި ކުރުމަކީ ސުޕްރީމް ކޯޓުގެ ބާރުތަކަށް އަރައިގަތުން ކަމަށް ބެލެވޭނެ ކަމަށް ވެސް އޭނާ ވިދާޅުވި އެވެ.\nރައްދުގައި ދައުލަތުގެ ވަކީލާ އައިޝަތު ރީޝާ ވިދާޅުވީ އަލީ ހަމީދުގެ ފޯނުގައި ހެކި ހުރި ކަމަށް ބެލެވޭ ސަބަބުތައް ހެކިންގެ ބަހުން އެނގެން އެބަ އޮތް ކަމަށެވެ. އަދި އޭރު އަލީ ހަމީދަށް ތުހުމަތު ކުރެވުނު ރިޝްވަތުގެ ދައުވާ ކޯޓުން ފަހުން ބާތިލްކޮށްފައި އޮތް އޮތުމަކީ އޭރު އަލީ ހަމީދު ފޯނު ނުދިން މައްސަލައަށް އަސަރު ކުރާނެ ކަމެއް ނޫން ކަމަށް ވެސް އޭނާ ވިދާޅުވި އެވެ.\nރީޝާ ވިދާޅުވީ ދަށު ކޯޓުގައި އަލީ ހަމީދުގެ ވަކީލުން މައްސަލަ ދޫކޮށްލުމަކީ ވަކީލުންގެ ފުރުސަތު ދަށު ކޯޓުން ނުދޭ ކަމަށް ބުނެވޭނެ ސަބަބެއް ނޫން ކަމަށެވެ. އަދި އާ ވަކީލުން ހަމަޖައްސަން ދަށު ކޯޓުގައި އަލީ ހަމީދުގެ ފަރާތުން "ތަކުރާރުކޮށް އެދިފައި ނެތް" ކަމަށް ވެސް އޭނާ ވިދާޅުވި އެވެ.\nދަށު ކޯޓުގެ ހުކުމާ ބެހޭ ގޮތުން އަލީ ހަމީދުގެ ފަރާތުން ފާހަގަކުރި އެހެން ނުކުތާތަކުގައި ވެސް ދައުލަތުން ވާހަކަ ދެއްކީ ދަށު ކޯޓުގެ ހުކުމުގެ ދިފާއުގަ އެވެ.\nރީޝާ ވިދާޅުވި ގޮތުގައި ދައުލަތުން ދެކެނީ ދަށު ކޯޓުގެ ހުކުމް ރަނގަޅު ކަމަށެވެ. އެކަމަކު ހައި ކޯޓުން އެ މައްސަލަ ނިންމުމުގައި، ދަށު ކޯޓުން އަމަލުކުރި އިޖްރާއާތު ގޯސް ކަމަށް ފެނިއްޖެ ނަމަ، އެ މައްސަލަ އަލުން ބަލަން ދަށު ކޯޓަށް ފޮނުވަން އޭނާ އެދިވަޑައިގަތެވެ.\nދައުލަތުން އެގޮތަށް އެދުމުން، އަލީ ހަމީދުގެ ވަކީލުންގެ ޓީމުގައި ހިމެނޭ ވަކީލް ނޫރުއްސަލާމް އަބޫބަކުރު ވިދާޅުވީ އެ މައްސަލާގައި އަލީ ހަމީދާ އެއްކޮށް ހުކުމްކުރި ބޭފުޅުންގެ ތެރެއިން މައުމޫންގެ މައްސަލާގައި އެމަނިކުފާނުގެ ޖަލު ހުކުމް ހައި ކޯޓުން ބާތިލްކޮށްފައިވާއިރު، އެ މައްސަލަ އަލުން ބަލަން ދަށު ކޯޓަށް ފޮނުވާފައި ނެތް ކަމަށެވެ.\nއެ މައްސަލައިގެ ހުރިހާ އަޑުއެހުންތަކެއް ހައި ކޯޓުން މިއަދު ވަނީ ނިންމާލައިފަ އެވެ. އެހެންވެ، ދެން އޮންނާނީ ހުކުމް އިއްވުމެވެ.\nއެ މައްސަލަ ބައްލަވަނީ ފަނޑިޔާރު ޝުއައިބު ހުސައިން ޒަކަރިއްޔާ އާއި ފަނޑިޔާރު އަލީ ސަމީރާއި ފަނޑިޔާރު ހަސަން އަލީ ހިމެނިވަޑައިގަންނަވާ ބެންޗަކުންނެވެ. ރިޔާސަތު ބަލަހައްޓަވަނީ ފަނޑިޔާރު ޝުއައިބެވެ.\nއެ މައްސަލާގައި މައުމޫންގެ މައްޗަށް އިއްވި ޖަލު ހުކުމް ހައި ކޯޓުން ބާތިލް ކޮށްފައިވާއިރު، ކުރީގެ އުއްތަމަ ފަނޑިޔާރު އަބްދުﷲ ސައީދަށް އެ މައްސަލާގައި އިއްވި ޖަލު ހުކުމުގެ އިސްތިއުނާފް އަދި ނުފަށަ އެވެ.\nއަލީ ހަމީދާއި އަބްދުﷲ ސައީދު މިހާރު ވެސް ގެންދަވަނީ އެހެން މައްސަލައެއްގައި ވެސް އެއް އަހަރާއި ހަތް މަހުގެ ޖަލު ހުކުމެއް ތަންފީޒު ކުރައްވަމުންނެވެ. އެއީ އެ ދެ ބޭފުޅުން ސުޕްރީމް ކޯޓުގައި ތިއްބެވިއިރު، ދަށު ކޯޓުތަކުގެ ފަނޑިޔާރުންތަކަކަށް ނުފޫޒު ފޯރުވި މައްސަލާގަ އެވެ.\nއެ މައްސަލާގައި އެ ދެ ބޭފުޅުންނަށް އިއްވި ޖަލު ހުކުމް ސުޕްރީމް ކޯޓުން ދެމެހެއްޓުމާ އެކު، މިދިޔަ ޖޫން މަހު އެ ބޭފުޅުންގެ ފަނޑިޔާރު ކަމުގެ މަގާމު ވެސް ވަނީ ގެއްލިފަ އެވެ.\nއިތުރު ލިޔުންތައް ކުށްކުރުން ހައި ކޯޓް މޮބައިލް ފޯން ކުރީގެ ފަނޑިޔާރު އަލީ ހަމީދު\nފޯނު ނުދިން މައްސަލާ އިއްވި ހުކުމް އިސްތިއުނާފަށް\nޖެމްސް ހުއްޓުވި މައްސަލާގެ އިސްތިއުނާފް މާދަމާ ނިންމަނީ


Ooredoo M-faisaa medhuverikoh 3000 rufiyaa hoadhumuge furusathu hulhuvaalaifi | dhuvasmv އުރީދޫ އެމްފައިސާ މެދުވެރިކޮށް 3000ރ. ހޯދުމުގެ ފުރުސަތު ހުޅުވާލައިފި – dhuvasmv\nއުރީދޫ އެމްފައިސާ މެދުވެރިކޮށް 3000ރ. ހޯދުމުގެ ފުރުސަތު ހުޅުވާލައިފި\nއުރީދޫގެ ޑިޖިޓަލް ވޮލެޓު، އެމްފައިސާ މެދުވެރިކޮށް 3000ރ. ހޯދުމުގެ ފުރުސަތު ހުޅުވާލައިފިއެވެ.\nއަޟްހާ އީދާ ދިމާކޮށް އުރީދޫން ފެށި މި ޕްރޮމޯޝަންގެ ދަށުން އެމްފައިސާގެ “ސެންޑް މަނީ” ފީޗާ ބޭނުންކޮށްގެން ތަފާތު ފަސް އެމްފައިސާ ވޮލެޓަކަށް 50ރ. އިން މަތިން ޓްރާންސްފާ ކުރާ މީހުންގެ ތެރެއިން ތިން ނަސީބުވެރިއަކަށް 3000ރ. ލިބޭނެ ކަމަށް އެ ކުންފުނިން ބުނެފިއެވެ.\nއަންނަ މަހުގެ ތިންވަނަ ދުވަހުގެ ރޭ 11:30ގެ ނިޔަލަށް ކުރިޔަށް ގެންދަން ހަމަޖެހިފައިވާ މި ޕްރޮމޯޝަނުގެ ނަސީބުވެރިން އަންނަ މަހުގެ ފަސް ވަނަ ދުވަހު އާއްމުކޮށް އިއުލާން ކުރާނެ ކަމަށް އުރީދޫން ވަނީ ބުނެފައެވެ.\nއުރީދޫ އެމްފައިސާގެ “ސެންޑް މަނީ”ފީޗާ އަކީ އެމްފައިސާގެ އެއް ވޮލެޓުން އަނެއް ވޮލެޓަށް ފައިސާ ޓްރާސްފާ ކުރުމަށް ބޭނުންކުރާ ފީޗާ އެކެވެ. އެހެންކަމުން އީދު ދުވަހުގެ ތަހުނިޔާއާ އެކު ދުރުގައި ތިބި އާއިލާގެ މެމްބަރުންނާއި ރައްޓެހިންނަށް އީދު ހަދިޔާގެ ގޮތުގައި ވެސް ފައިސާ ޓްރާންސްފާ ކޮށްލެވޭނެ ކަމަށް އުރީދޫން ބުންޏެވެ.\nއުރީދޫގެ އެމްފައިސާގެ ހިދުމަތް އެކުންފުނީގެ “މައި އުރީދޫ” އެޕްލިކޭޝަން ބޭނުންކޮށްގެން ރާއްޖޭގެ ކޮންމެ މޯބައިލް އޮޕަރޭޓަރެއްގެ ކަސްޓަމަރަކަށް ވެސް ބޭނުން ކުރެވޭނެ އެވެ. އެމްފައިސާ މެދުވެރިކޮށް ކައްކާ ގޭހަށް އޯޑަރުކޮށް ފައިސާދެއްކުމާއި އުރީދޫ ބިލުތަކުގެ އިތުރުން ކަރަންޓާއި ފެން ބިލަށް ވެސް ފައިސާ ދެއްކޭނެ އެވެ.


North Korea eku viyafaari kuraa faraaithakah fiyavalhu elhun madu jassaalan China in edhefi | Mihaaru\nނޯތުކޮރެއާގެ ބޯޓަކުން އެހެން ބޯޓަކާއެކު ކަނޑުމަތީގައި ވިޔަފާރީގެ މުއާމަލާތެއް ހިންގަނީ\nނޯތުކޮރެއާ އެކު ވިޔަފާރި ކުރާ ފަރާތްތަކާ މެދު ފިޔަވަޅު އެޅުން މަޑުޖައްސާލަން ޗައިނާއިން އެދެފި\n10 މާޗް 2018 - 16:02 32 comments\nނޯތު ކޮރެއާއާ އެކު ވިޔަފާރީގެ ގުޅުން ބާއްވާ ބޯޓު ފަހަރާއި އެކި ފަރާތްތަކާ މެދު ދަތިކުރުމުގެ ފިޔަވަޅު އެޅުމަށް، އެމެރިކާއިން އދ.އަށް ހުށަހަޅާފައިވާތީ އެކަން މަޑުޖައްސާލުމަށް ޗައިނާއިން މިއަދު އެދެފި އެވެ.\nރާއްޖެއާ ގާތްގުޅުމެއް ބާއްވަމުން އަންނަ ޗައިނާއިން ބުނިގޮތުގައި އެމެރިކާ އިން އދ.އަށް ހުށަހަޅާފައިވާ އެ ނިންމުމުގެ ސަބަބުން ނޭދެވޭ އަސަރު ކުރާނެ ފަރާތްތައް ބަލަން އެ ގައުމުން ބޭނުންވެ އެވެ. އެހެންވެ، އެކަމަށް ވަގުތު ދިނުމަށް، އެމެރިކާގެ ހުށަހެޅުން މަޑުޖައްސާލުމަށް އދ.ގައި އެ ގައުމުން ވަނީ އެދިފަ އެވެ.\nޗައިނާއިން މިގޮތަށް އެދިފައިވާއިރު، އުތުރުކޮރެއާގެ ބޯޓަކާއެކު ރާއްޖޭގެ ދިދަ ޖެހި ބޯޓަކުން ކަނޑުމަތީގައި މަނާ މުއާމަލާތްތަކެއް ހިންގިކަން ވަނީ ފަޅާއަރާފަ އެވެ. އެކަމަކު ސަރުކާރުން ވަނީ އެކަން ދޮގުކޮށް، އެއީ ރާއްޖެއާ އެއްވެސް ގުޅުމެއް ނެތް ބޯޓެއް ކަމަށް ބުނެފަ އެވެ. އެކަމަކު އެ މައްސަލައިގެ ތަހުގީގު ފަށައި، ތުހުމަތު ކުރެވޭ ދިވެއްސަކު މިދިޔަ ހޯމަ ދުވަހު ވަނީ ހައްޔަރުކޮށްފަ އެވެ.\nޗައިނާގެ ސަރުކާރާ ހަވާލާދީ ބޭރުގެ ނޫސްތަކުން ރިޕޯޓުކޮށްފައިވާ ގޮތުގައި ދަތިކުރުމުގެ ފިޔަވަޅުގެ ދަށުން، މި ބޯޓު ފަހަރަށް ބައިނަލްއަގްވާމީ ބަނދަރުތަކެއް ބޭނުމެއް ނުކުރެވޭނެ އެވެ. އަދި ބްލެކްލިސްޓުކޮށްފައިވާ ކުންފުނިތަކުގެ ދަށުން ގިނަ ބޯޓު ފަހަރާއި އުޅަނދުތައް ދަތުރު ކުރާތީ އެކަން ތަހުގީގު ކުރުމަށް ވަގުތު ބޭނުންވާ ކަމަށް ޗައިނާއިން ބުނެފައިވާ ކަމަށް ރިޕޯޓުކޮށްފައި ވެ އެވެ.\n"މި ނިންމުން މަޑުޖައްސާލަން އެދުނީ ޓެކްނިކަލް ސަބަބުތަކަކާ ހެދި. އދ.ގެ ސަލާމަތީ މަޖިލީހުގެ ގަރާރުތަކާ އެއްގޮތްވާ ގޮތުގެ މަތިން، މިކަމާ މެދު ގޮތެއް ނިންމާނަން،" ޗައިނާގެ ފޮރިން މިނިސްޓްރީގެ ސްޕޯކްސް ޕާސަން، ގެންގް ޝުއާންގް ވިދާޅުވެފައި ވެ އެވެ.\nއުތުރުކޮރެއާއެކު ވިޔަފާރީގެ ގުޅުން ބާއްވާ ފަރާތްތަކާ މެދު ފިޔަވަޅު އަޅަން އެމެރިކާއިން އެދިފައިވަނީ، އުތުރު ކޮރެއާގެ ލީޑަރު ކިމް ޖޮން އުން ކުރިއަށް ގެންދާ ނިއުކްލިއާ ޕްރޮގްރާމާ ދެކޮޅު ހެދުމުގެ ގޮތުންނެވެ.\nނޯތުކޮރެއާއާ ވަރަށް ކުރިއްސުރެ ގާތްގުޅުމެއް ބާއްވަމުން އައި އަދި އެ ގައުމުގެ ވިޔަފާރީގައި ވެސް ބޮޑު ބައެއް ހިއްސާ ކުރާ ޗައިނާއިން ވަނީ، ނޯތުކޮރެއާއާ މެދު އދ. އިން އެންމެ ފަހުން އެޅި ދަތިކުރުމުގެ ފިޔަވަޅަށް ތާއީދުކޮށްފަ އެވެ. އެ ގައުމުގައި ކުރިއަށް ގެންދާ ނިއުކްލިއާ ޕްރޮގްރާމާ މެދު ޗައިނާއިން ވެސް ހިތްހަމައެއް ނުޖެހެ އެވެ.\nއިތުރު ލިޔުންތައް އ.ދ. ޗައިނާ އުތުރު ކޮރެއާ


Faalhugai Islam dheenah furahsaara kurumuge furusathu fahi...\nފާޅުގައި އިސްލާމްދީނަށް ފުރައްސާރަ ކުރުމުގެ ފުރުސަތު ފަހި ކޮށްދެނީ މި ސަރުކާރުން\n7 މަސް,4ހަފްތާ, 1 ދުވަސް, 1 ގަޑި, 42 މިނެޓް,5ސިކުންތު ކުރިން 7400އަނާ އަހްމަދު\nދިވެހިންނަކީ ގައުމާއި ދީނަށް އިންތިހާއަށް ލޯބިކުރާ ބައެކެވެ. އިސްލާމްދީނަކީ ދިވެހި ރާއްޖޭގެ ފަހުރެވެ. ރާއްޖޭގެ ތާރީހުގެ ދިގު މާޒީއެއް އޮތް އިރު ބޭރުގެ އެތަށް ފަރާތްތަކަކުން ވަނީ މި ކުޑަކުޑަ ދިވެހި ރާއްޖޭގައި އޮތް އިސްލާމްދިނާއި މިނިވަންކަން ނަގާލުމަށްޓަކައި ގިނަ މަސައްކަތްތަކެއްކޮށްފައެވެ. ކޮންމެ ފަހަރަަކުވެސް އެ ފުރުސަތު އެއްވެސް ބަޔަކަށް ނުދޭނެކަން ދިވެހިންވަނީ ދައްކުވައިދީފައެވެ.\nފަހުގެ ތާރީހެއްގައި ރާއްޖެ ހިފުމަށްޓަަކައި ތަމަޅަ ޓައިގަރުން މި ގައުމަށް އެރީ ދިވެހި އާއިލާއެއްގެ އެއްބާރުލުމާ އެކުކަން މިއީ ދިވެހިން ދުވަހަކުވެސް ހަނދާނުން ފޮހެލާނެ ކަމެއް ނޫނެވެ. އާދެ ކެރަފާ އާއިލާ އާއި ކެރަފާ އާއިލާއެވެ. ކެރަފާ އާއިލާއިން ވަނީ ރާއްޖޭގައި އިސްލާމް ދީނާއި މިނިވަންކަން ނަގާލުމަށްޓަކައި ގިނަ މަސައްކަތްތަކެއް ކޮށްފައެވެ. މިއަދުވެސް ކުރަމުންދަނީ ހަމަ އެ މަސައްކަތްތެވެ. ނަމަވެސް މިއަދު އެމަސައްކަތް ކުރަނީ ކަނޑި ބަޑިންނެތް ނޫނެވެ. ދިވެހިންގެ ފިކުރާ ކުޅެގެނެވެ.\nމިއަދު ވެރިކަމުގައި ހުރީ ކުރިން ބުނި އުދުވާނީ ހަމަލާ ދިވެހި ރާއްޖެއަށް އަމާޒުކުރުމަށް އެންމެ ބޮޑަށް މަސައްކަތްކުރި ސިއްކަ އާއިލާގެ ޅީ ދަރި އިބްރާހިމް މުޙައްމަދު ސޯލިހުއެވެ. އެމަނިކުފާނު ވެރިކަމަށް އައުމަށް ރައްޔިތުން ގާތުގައި ވެ ވަޑައިގެންނެވި ވައުދުފުޅުތަކުގެ ތެރޭގައި ދިވެހި ރައްޖޭގައި އިސްލާމްދީން ނޫން އެހެން ދީންތަކަށް ފުރުސަތު ނުދެެއްވާނެ ކަމަށް ހުވާ ކުރެއްވިއެވެ. މި ހުވަޔަކީ މާބޮޑު އެއްޗަކަަށް ނުވި ކަން މިއަދު އެބޭފުޅާގެ އަމަލުތަކުން ސާބިތުވާން ފަށައިފިއެވެ.\nރައީސް ސޯލިހު ވެރިކަމަށް ވަޑައިގަތުމާއެކު ކޮންމެ ދުވަހަކީ ސޯޝަލް މީޑިއާގައި ދިވެހީންގެ ތެރެއިން ކޮންމެވެސް އެކަކު ދީނަށް ފުރައްސާރަކޮށް ހަޖުޖަހާ ދުވަހެކެވެ. ދީނީ ކަންކަމުގައި ޖެއްސުމަށް ސުވާލު އުފައްދާއިރު އެމީހުން ދަނީ މި ބިންމަތީގައި ލެއްވި އެންމެ މާތް ފޮތް ކީރިތި ގުރުއާނުގެ އާޔަތްތަކަށް ފާޑުކިޔާ މަލާމާތްކުރަމުންނެވެ. އަދި ލޮބުވެތި ރަސޫލާއާއި އެކަލޭގެފާނުގެ އަނބިކަނބަލުންނަށް ދަނީ ފުރައްސާރަކުރަމުންނެވެ.\nމި ނުބައި އަމަލު ހިންގުމުގައި އެންމެ އިސްކޮށް އުޅެނީ ސަރުކާރު ހިންގާ މައި ޕާޓީ އެމްޑީޕީގެ އެކްޓިވިސްޓުންނާއި އެ ޕާޓީގެއިސްވެރިންނެވެ. އޭގެ ތެރޭގައި ކުރީގެ ރައީސް މުޙައްމަދު ނަޝީދުއާއި އެމްޑީޕީގެ ކުރީގެ ރައީސް އިބްރާހިމް އިސްމާއިލް އިބްރާއާއި ޕާޓީގެ އިސް އެކްޓިވިސްޓެއް ކަމަށްވާ އާނިޔާގެ ނަން ފާހަގަކޮށްލެވެއެވެ. އޭގެ ތެރެއިން މުޙައްމަދު ނަޝީދަކީ މީގެ ކުރިންވެސް ސެކިއުލަރ ވިސްނުމަށް ފުރުސަތު ދިނުމަށް އެދި ބޮޑެތި ޕޯޑިއަމްތަކުގައި ގޮވާލައްވާފައިވާ ބޭފުޅެކެވެ. އަދި ބައިނަލް އަޤްވާމީ ޕޯޑިއަމްތަކުގައި އެއްވެސް ޖެހިލުމެއްނެތި ކީރިިތިޤުރުއާނުގެ އާޔަތްތަކަށް ވަނީ ފާޑު ވިދާޅުވެފައެވެ. އޭގެ އިތުރުން ދާދިފަހުން ޒިނޭ ހުއްދަވާ ފަދަ މޭރުމަކުން ނަޝީދުވަނީ ވާހަކަ ދައްކަވާފައެވެ.\nއެފަރާތްތަކުން ސޯޝަލް މީޑިއާގައި ފާޅުގައި ދީނަށް ފުރައްސާރަ ކުރާއިރު އެ ޕޯސްޓްތަކަކީ މުސްލިމަކަށްވެ ހުރެ ކިޔަން ލަދުގަންނަ އަދި ބިރުވެތިވާ ވަރުގެ ޕޯސްޓްތަކެކެވެ. އިސްލާމްދީނާއި ކީރިތި ރަސޫލާއަށް ހުތުރު ބަސްބަހުން މުއާމަލާތްކޮށް ހަދާފައިވާއިރު ދިވެހިންގެ ގިނަބައެއްގެ ނުރުހުމުގެ ކޮމެންޓްތަށް ދަނީ ފުނިޖެހެމުންނެވެ. ނަމަވެސް ލަދު ހަޔާތުގެ ކަންފުޅެއްވެސް އެވެރިންގެ ނެތެވެ. އެއްޗެހި ގޮވާ ވަރަކަށް އެމީހުންނަށް ލިބެނީ އިތުރު ފޯރިއަކާއި ހިތްވަރެކެވެ.\nދެން ފެންނަން ފެށީ ރާއްޖޭގެ މަޝްހޫރު ދީނީ އިލްމުވެރިން އެފަދަ ފަރާތްތަކަށް ނަސޭހަތްތެރިވަމުން ދިޔަ މަންޒަރެވެ. އޭގެތެރޭގައި މަޝްހޫރު ދީނީ އިލްމުވެރިޔާ އިލްޔާސް ހުސެއިނާ ޑރ އިޔާޒްއާއި ޝެއިހު އަލީޒައިދު ފަދަ ބޭފުޅުން ދަނީ ކެނޑި ނޭޅި ނަސޭހަތްތެރިވަމުންނެވެ.\nފެންމަތިވެގެން މިއުޅޭ މައްސަލައާއި މެދު ހަމައެކަނި ފިޔަވަޅެއް އެޅި ބަޔަކީ ދިވެހި ފުލުހުންނެވެ. ނަމަވެސް ފިޔަވަޅު އެޅީ ދިމާ އިދިކޮޅަށެވެ. ދީނަށް ފުރައްސާރަ ކުރާ މީހުން އެކަން ކުރުމަށް މިނިވަންކަން ދިނުމަށްފަހު އެފަދަ ފަރާތްތަކަށް ނަސޭހަތްތެރިވާ ދީނީ އިލްމުވެރިން ފުލުހަށް ހާޒިރު ކުރި މަންޒަރެވެ. އެއާއެކު ދިވެހިންގެ ގިނަ ބަޔަކު އެކަމާއި ނުރުހުން ފާޅުކޮށް ފުލުހުންނަށް ފާޑުކިޔުމުން ދީނަށް ފުރައްސާރަކުރާ އާނިޔާ ވަނީ ފުލުހަށް ހާޒިރުކޮށްފައެވެ. އެއަށްފަހު އޭނާ ވަނީ ދޫކޮށްލާއެވެފަ. އޭގެ ފަހުން އިސްލާމް ދީނަށް ފުރައްސާރަކުރާ ފަރާތްތަކަށްއިތުރު ހިތްވަރެއް ލިބި އިތުރަށް މަސައްކަތް ފުޅާކޮށްލިއެވެ.\nމިއީ މިއަދުގެ ސަރުކާރުން މިކަމާއި ކަންބޮޑުވާ މިންވަރެވެ. ހޯމް މިނިސްޓަރގެ މަގާމުގައި ޝޭޚެއްގެ ޓެގު އަޅުވައިގެން ހުންނެވި އިމްރާން އަބްދުﷲ މި މައްސަލައާއި މެދު އެއްވެސް ބަހެއް އަދި މިހާތަނަަށް ވިދާޅުވެފަ ނުވާއިރު ސަރުކާރުގެ އިސްލާމިކް މިނިސްޓަރގެ ހިލަމެއް ނުވެއެވެ. އަދާލަތު ޕާޓީގެ އަންހެނުން ގޮފީގެ ރައީސާ އަދި މި ސަރުކާރުގެ ޖެންޑަރ މިނިސްޓަރ ޝިދާތާ ޝަރީފްވެސް ހުންނެވީ ލޮލަށް ނުފެންނަ އަދި އަޑު ނީވޭކަމަށް ހަދައިގެންނެވެ. މުޅި ސަރުކާރު މިކަމުގައި ހަނު އޮތް އިރު އެ ބޭފުޅުން ގައުމާއި ހަވާލުވީ ކޮން މަގުސަދެއްގައި ތޯ ގިނަ ބަޔަކު ދަނީ ސުވާލު އުފައްދަމުންނެވެ. ދީނަށް އެހާ ފާޅުކަން ބޮޑުގޮތެއްގައި ފުރައްސާރަކުރުމުގެ ފުރުސަތު އެފަރާތްތަކަށް ދިނުމުގެ މުގުލުގައި ތިއްބެވީ ކެނެރީގެ މުޙައްމަދު ނަޝީދުއާއި ސިއްކަ އާއިލާގެ ޅީ ދަރި ރައީސް އިބްރާހިމް މުޙައްމަދު ސޯލިހު ކަމަށް ގިނަ ބަޔަކު ދަނީ ބުނަމުންނެވެ.\nފާޅުގައި އިސްލާމްދީނަށް ފުރައްސާރަ ކުރަމުންދާއިރު ފެނިގެން ދަނީ އިބްރާހިމް މުޙައްމަދު ސޯލިހުގެ ސަރުކާރުން އެފަދަ ފަރާތްތަކަށް ދީނަށް ފުރައްސާރަ ކުރުމުގެ މިނިވަންކަން ދީގެން ތިއްބަވާ މަންޒަރެވެ. މިއީ ސައްތައިން ސައްތަ މުސްލިމު ޤައުމެއްގައި ފެނިގެންވާނެ ކަމެއްނޫނެވެ.\nމުހައްމަދު ނަޝިދު އިބްރާޙީމް މުހައްމަދު ސާލިހް އިބުރާ އައިޝަތު އާނިޔާ\n22 ގަޑި ކުރިން 61 0\n1 ދުވަސް ކުރިން 93 0\n1 ދުވަސް ކުރިން 521 0\n3 ދުވަސް ކުރިން 442 0


Rajje Final Ah Nudhiya,3Vana Hovaa Match Ah Furusathu Ebaoiyy - Vaguthu\nރާއްޖެ ފައިނަލަށް ނުދިޔަ، ތިންވަނަ ހޮވާ މެޗަށް ފުރުސަތު އެބައޮތް\nއޭވީސީ ސެންޓްރަލް ޒޯން މުބާރާތުގެ ރަން މެޑަލްއަށް އަމާޒު ހިފައިގެން މުބާރާތަށް ދިޔަ ރާއްޖޭގެ ޓީމު ފައިނަލަށް ނުގޮސް ސެމީން ބަލިވެއްޖެއެވެ.\nރާއްޖެއިން އުޒުބަކިސްތާނާ ދެކޮޅަށް ކުޅުނު މެޗުން ބަލިވީ ސީދާ ތިން ސެޓުންނެވެ. މިއަދުގެ މެޗުން ބަލިވި ނަމަވެސް، ތިންވަނަ ހޮވާ މެޗު ރާއްޖެއަށް އަދި އޮންނާނެއެވެ. އެ މެޗުގައި ރާއްޖެއިން ނުކުންނާނީ ތުރުކެމެނިސްތާނާ ދެކޮޅަށެވެ.\nމިފަހަރުގެ މުބާރާތުގެ ސެމީން ރާއްޖެ ބަލިވި ނަމަވެސް، ކުރިއެރުންތަކެއް ޓީމުން ފެނުނެވެ. ހާއްސަކޮށް މިދިޔަ ދެ އަހަރުވެސް މޮޅެއް ނުލިބި އޮތް އޮތުން ނިމުމަކަށް ގެނެސް، އިއްޔެ ނޭޕާލްގެ ސަޕޯޓަރުން ކުރިމަތީގައި ސީދާ ތިން ސެޓުން ބަލިކުރިއެވެ. ރާއްޖެއިން ޖެހިޖެހިގެން ވަރުގަދަ ތިން މެޗު ކުޅުނުއިރު، މިއަދުގެ މެޗުގައި ފެނުނީވެސް ވަރުބަލިކޮށެވެ.\nމެޗުގެ ފުރަތަމަ ސެޓުގައިވެސް ލީޑުގައި ކުޅެމުންދިޔައީ އުޒްބަކިސްތާނުންނެވެ. ސެޓުގެ މެދެއްހާ ހިސާބަށް ދިޔައިރު، އެޓީމުން ތިން ޕޮއިންޓާ ދެޕޮއިންޓްގެ ލީޑެއް ދަމަހައްޓަމުންދިޔައިރު، ނިންމާލީ 25-20އިން ސެޓު ގެންގޮސްގެންނެވެ. ދެވަނަ ސެޓުގެ ކުރީކޮޅުގައި ރާއްޖޭގެ ފަރާތުން ކުރިއެރުންތަކެއް ފެނުނު ނަމަވެސް، އިއްޔެ ނޭޕާލާ ދެކޮޅަށް ދެއްކި ކުޅުން ފެނިފައެއް ނުވެއެވެ.\nއިސްމާއީލް ސާޖިދު (ކުޑަ ކާއްޓޭ)އާއި އަލީ ހުޒާމް (ހުޒަންޓޭ)ގެ ހަމަލާތައް ކޮންމެވެސް ވަރަކަށް ފެނިގެންދިޔައިރު، ސެޓުގެ ބޮޑުބައި ދިޔައީ ހަމަހަމަކޮށެވެ. އެހެން ނަމަވެސް ފަހުކޮޅަށް ގޮސް ރާއްޖޭގެ ޓީމުން ގިނަ ގޯސްތަކެއް ފެނި ސެޓު ނިމިގެންދިޔައީ 25-19 އިންނެވެ. ތިންވަނަ ސެޓުގައި ރާއްޖޭގެ ޓީމު ފެނުނީ ވަރަށް ބޮޑަށް ހިތްވަރު ގެއްލިފައި ވަނިކޮށެވެ. އަމިއްލަ ގޯސްތައް ގިނަކޮށް ފާހަގަވިއިރު، ސެޓު ނިމުނީ 25-21 އިންނެވެ.\nއަންނަ އަހަރު ރާއްޖޭގައި އޭވީސީ ފިރިހެން އަދި އަންހެން މުބާރާތްވެސް ބާއްވަން ބިޑް ކުރުމަށް ނިންމާފައިވާއިރު، ރަނގަޅު ތައްޔާރީތަކަކާއެކު ދިވެހި ޓީމަށް އުންމީދު އެބައޮތެވެ. މިއަހަރުގެ މުބާރާތުގެ ތިންވަނަ ހޮވާ މެޗު އޮންނާނީ މާދަމާއެވެ.\nޗެމްޕިއަން ކިރިގިސްތާނު އަތުން ރާއްޖެ ބަލިވެއްޖެ\nއޮގަސްޓް 22, 2019 17:29\nފަހަތުން 1 ވަނަ ހޯދީމަ އޯކޭ ވާނެ\nއޮގަސްޓް 22, 2019 19:06\nތަޖުރިބާހުރި ކުޅުންތެރިންގެ ތަޖުރިބާގެ ބޭނުން ނުހިފީތީ ހިތާމަކުރަން. މެޗުގެ އޮއެވަރު ބަދަލުވާ ވަގުތު ކީއްތަ ވާނި ސާރވިސް އެއް ރަނގަޅައް ކޮށްލިއްޔާ. ޖެހިޖެހިގެން4ސަރވިސް ނުބައިވުން ކިހިނެއް ގަބޫލް ކުރެވޭނި. ޓީމައް ރަނގަޅު ގޮތްވާން އެދޭނަމަ އެކަހަލަ ކަންކަމައް ވިސްނާނެ. ޖޯޝާ ފޯރި ނެގުމަކީ ހުރިހާ ކުޅުންތެރިންގެ ވެސް ޒިންމާއެއްކަން ނޭނގެނީބާ! ކިހިނެއް މޮޅުވާނީ އަޅެ، “ މަންމަ މަރުވެފަ ތިބި ފިޔޮއްތަކެއްހެން ކޯޓް މަތީ ތިބެނީ” ގައުމު ތަމްސީލް ކުރަންދާ ތަޖުރިބާކާރު ކުޅުންތެރިން މިކަހަލަ ކަންކަމާ ނުވިސްނަންޔާ މެޑަލް އަދި ވަރައްދުރު. ދެރަވޭ މިހެން ބުނަންވެސް. ބުޑެތި ޓީމްތައް ކައިރީ ސެންޓަރ އެޓޭކް ދައްވެއްޖާ ވިންވާން އުނދަގޫވާނެ. ކޯޓްގެ މެދައް ހެޔޮ 100 ބޯޅަ ވެއްޓިޔަސް ހިރުވާތަން ކަހާވެސްނުލާ. ސީނިޔާ ކުޅުންތެރިން އެކަމައް ހަމަ ވިސްނާނުލަނީބާ؟ ސަޖިދުމެން މޮޮޅު ވަރައް، މައްޗައްވެސް އަރާ، ބާރައް ބޯޅައިގަވެސް ޖަހާ އެކަމު ކޮބާ އަނގަ، ފޯރިނެގުން، ކިކު އެރުވުން އޭނާގެ ޒިންމާއެއް އެއީ އޭރުން ޒުވާން ކުޅުންތެރިންވެސް ޖޯޝް އާލާވާނި. ޙަމަ އަރާފަ ޖެހިޔަސް މިކަމެއް ނުވާނެ ސާޖިދް. ވިސްނާ. މެޑަލް އައްނާނީ އޭރުން.\nއޮގަސްޓް 22, 2019 22:50\nالله އިރާދަ ކުރެއްވި ގޮތަކަށް ދޯ ކަންކަން ވާނީ.މީ ދެން މިފަހަރުގެވެސް ނަސީބެއްނު. ނޭނގެ އެއްނު ކުރިއަށް ލިބެން ހުރި ކާމިޔާބީ ތަކެއް.إن شاء الله އަދި މިއައް ވުރެ ރަނގަޅު ނަތީޖާއެއް ދިވެހި ވޮލީ ޓީމަށް ލިބޭނެ."މަންމަ މަރުވެފަ ތިބި ފިޔޮއްތަކެއްހެން ކޯޓު މަތީ ތިބެނީ" އޭ ބުނުމުގެ ކުރިން ނިކަން ވިސްނާލަބަލަ ކުޅުންތެރިންނަށް ޕްރެޝަރު ކުރާނެ ވަރު.އަމިއްލަ މީހާ އެތަނަށް ކުޅެން އެރީމަ ނޭނގެ އެއްނު ބޯޅަ އަތުގަ ލައްވާލާނެ ކަމެއްވެސް.އެހެންނޫނަސް އަދި ނުކުޅެވިފަކާ އެއްވެސް ނެތެއްނު.\nއޮގަސްޓް 22, 2019 20:31\nމޮޅެއް ނުވާނެ. ޕޯޗްގިޒުން ފައްސާނުލިނަމަ މިހެންނެއް ނުވީސް\nއޮގަސްޓް 23, 2019 14:34\nސަޕޯޓަރުން ބޭނުންނުވާތީ ފައިނަލަށް ނުދިޔައީ


Inthikhaabah kurimathilumun kanvee gothaa medhu dheravan: Princess | Mihaaru\nތައިލެންޑުގެ ޕްރިންސަސް އުބޮލްރަޓަނާ މަހިދޯލް. --ފޮޓޯ: ގެޓީ އިމޭޖަސް\nއިންތިޚާބަށް ކުރިމަތިލުމުން ކަންވީ ގޮތާ މެދު ދެރަވަން: ޕްރިންސަސް\n13 ފެބުރުއަރީ 2019 - 16:10\nބެންކޮކް (ފެބްރުއަރީ 13) - ތައިލެންޑުގެ އިންތިޚާބުގައި ވާދަކުރަން ނިންމުމުން ބައެއް މީހުން އެކަމަށް ރިއެކްޓްކުރި ގޮތާ މެދު ހިތާމަކުރާ ކަމަށް ޕްރިންސަސް އުބޮލްރަޓަނާ މަހިދޯލް ވިދާޅުވެއްޖެ އެވެ.\nއިންތިޚާބުގައި މަހިދޯލް ވާދަކުރަން ނިންމެވި ނަމަވެސް ތައިލެންޑުގެ އިލެކްޝަންސް ކޮމިޝަނުން ވަނީ އޭނާ ޑިސްކޮލިފައި ކޮށްފަ އެވެ. އަދި ޕްރިންސަސް ނޮމިނޭޓް ކުރި ޕާޓީ އުވާލުމުގެ މަސައްކަތް ކުރާނެ ކަމަށް ވަނީ ބުނެފަ އެވެ.\nމަހިދޯލްގެ ނިންމެވުމަށް ރަސްގެފާން ވަޖިރަލޮންގްކޯން ވަނީ ހިތްޕުޅު ހަމަނުޖެހުން ފާޅުކުރައްވައިފަ އެވެ. ގަނޑުވަރުން ނެރުނު ބަޔާނެއްގައި ރަސްގެފާން ވިދާޅުވެފައި ވަނީ ޝާހީ އާއިލާގެ މެންބަރުން ބޮޑު ވަޒީރު ކަމަށް ވާދަކުރުމަކީ "ކަމާ ގުޅޭ ކަމެއް ނޫން ކަމަށާއި އެއީ ތައިލެންޑުގެ ސަގާފަތެއް ވެސް ނޫން" ކަމަށެވެ.\nޕްރިންސަސްގެ އިންސްޓަގްރާމް އެކައުންޓުގައި ވިދާޅުވެފައި ވަނީ އިޚްލާސްތެރިކަމާ އެކު ގައުމަށް ޚިދުމަތް ކޮށްދޭން ނުކުތުމުން ބައެއް މީހުން އެކަމާ މެދު ދުށް ގޮތާ މެދު ހިތާމަ ކުރާ ކަމަށެވެ. އަދި އެއީ މި ޒަމާނުގައި ކަންވެގެންވާނެ ގޮތް ނޫން ކަމަށް ވިދާޅުވި އެވެ.\nއިންތިޚާބަށް މަހިދޯލް ނޮމިނޭޓްކޮށްފައި ވަނީ ކުރީގެ ބޮޑު ވަޒީރު ތަކްސިން ޝިނަވަޓްރާއާ ގުޅުން އޮންނަ ތައި ރަކްސާ ޗާޓް ޕާޓީންނެވެ. އެ ޕާޓީގެ ލީޑަރު ޕްރީޗަޕޯލް ޕޮންޕަނިޓް ވިދާޅުވީ ކެންޑިޑޭޓެއްގެ ގޮތުގައި ޕްރިންސަސް ނެރެން އުޅުނީ ރަނގަޅު ނިޔަތުގައި ކަމަށެވެ.